ހިރާސް4– Esfiya\nއެހެނިހެން ލޯބި 24 hours ago\n“ލި..ލި..ވ” ޒީވާ ބޮލުގައި ދެއަތުން ހިފައިގެން ނަގާދިލައިގެން ކެތްނުވެގެން ހުރިދިމާއަށް ތިރިވެވުން ވަގުތު ކޮންމެވެސް ބަޔަކު ގޮވާ އަޑު އިވުނެވެ. ތަންތަން ނުސާފުވަމުންގޮސް އޭނާ އަރިއަޅާލިއެވެ. ދެން ވީ ގޮތެއް އޭނާއަކަށް ނޭނގުނެވެ.\nހޮސްޕިޓަލްގެ ޕްރައިވެޓް ރޫމެއް ތެރޭގައިވާ އެނދެއްގައި ޒީވާ ވަނީ އެޑްމިޓް ކުރެވިފައެވެ. އެއްވެސް ހަރަކާތެއް ނެތެވެ. ނުހަނު މައުސޫމްކޮން ލޯމަރާލައިގެން އޮތް އިރު އެމޫނު މަތިން ފެނިގެންދަނީ ވަރުބަލިކަމެވެ. މީގެ އިރުކޮޅެއް ކުރިން މުޅި ކުއްޖާ ހުދުވެފައިވި ނަމަވެސް މިހާރު މަޑުމަޑުން ހުދުކަން ކެނޑެންފަށައިފި އެވެ. ތަނުގެ ހިމޭންކަން ނަގާލައިފާވަނީ މެޝިންތަކުގެ ބީފްއަޑުންނެވެ. ޒީވާގެ އެނދާއި ދިހަވަރަކަށް ފޫޓް ކައިރީގައިވާ ސޯފާ އެއްގައި އިށީންދެލައިގެން ޒައުލް އިން އިރު އެ މޫނުމަތީގައިވަނީ ނުތަނަވަސް ކަމެވެ. ޒީވާގެ އެނދާއި ނުހަނު ގާތުގައި އިތުރު ޒުވާން ފިރިހެނަކު ހުއްޓިގެން ހުއްޓެވެ. އޭނާގެ މޫނުމަތިން ފެންނަ ހިތްހަމަ ނުޖެހުމުގެ އިތުރުން ނުތަނަސްކަންވެސް ފެނިގެންދެއެވެ.\n“ކިހިނެތް ކައި އަށް އިނގުނީ..” ޒީވާ ބާއްވާފައޮތް އެނދުކައިރިޔަށް ހުއްޓެމުން އަތުގައި އޮތް މިނެރެލް ވޯޓާރ ފުޅިން ކޯވަރެއް ދަމާލަމުން ޒައުލް އެއްސެވެ. ” އަހަރެން ކިނީ ރޯވަރުން ގޮވާގެން ބޭރަށް ނުކުންތަނާ ޔުނާ ގުޅާފަ މީނަ މިތާގަ އަޅާފާ އޮތް ވާހަކަ ބުނެގެން މި ވަނީ…ކިނީ ވެސް ވެއްޖެ ޔުނާ އަތުގަ…މީހަކު ނައިސްގެން ނުދެވިފަ މިހުރީ..މުސީބާތެއް ހުވާ .މީނަގެ އުނދަގުލާއިހެދި ކަމެއް ނުވޭ..” ކައިވަން ވާހަކަ ދައްކަމުން އޭނާގެ ކުރުކޮން ކޮށާލެވިފައިވި ފަން އިސްތަށިކޮޅުގައި އަތް ހިންގާލިއިރު އެ މޫނުމަތިން ފެނިގެންދިޔަ ރުޅިވެރިކަމާއި އެއްވަރަށް ފޫހިކަން ވެސް ފެނިގެންދިޔައެވެ. އެދޮން މޫނަށް ވަނީ ރަތްކުލަވެރިވެފައެވެ. އޭނާ ހުރީ ޒީވާގެ ކަމެއް ޖެހުމުން ރުންކުރުވާގޮތްވެފައެވެ.\n“ކިތައް ފަހަރު އަހަރެން ކަލޭމެން ކައިރީގައި ބުނާނީ މިވެސް އަހަރެމެންގެ ކޮއްކޮ އެކޭ..ކައިވަން… ބުނަން ރަނގަޅު ވާހަކައެއް..ކޮންމެ ކަމެއް ކޮންމެ ގޮތަކަށް ވެފަ އޮތަސް ޒީވާގެ އެއްވެސް ކުށެއް ނެތް އެ އެއްވެސް ކަމެއްގަ.. އެކުއްޖާ އަކަށް ވެދިޔަ އެއްވެސް ކަމެއް ނޭނގޭނެކަން ކައިވަން އަށް ހަމަރަނގަޅަށް އިނގޭނެ..އެކުއްޖާގެ މެމޮރީސް މީގެ ބާރަ އަހަރު ކުރިން ލޫސް ވީ އަހަރުމެންގެ ފެމެލީއާ …..އޭނަ އިނޮސެންޓް..” ބުނެވެން އުޅުނީ ކިހާވަރެއްގެ ޖުމްލައެއް ކަން ޒައުލް އިހްސާސްވީ ކައިވަން ނުރައްކާތެރި ނަޒަރަކުން ބަލައިލީމާދެނެވެ. އައިރުޅި ޢާއި ވީދެރައިން ޒައުލްގެ އިޙްސާސްތައް ކޮންޓްރޯލުން ނެއްޓީއެވެ.\nއަހަންނަށް ހީވަނީ އަހަންނާއި ބައްޕަ ނެތް ދުނިޔެއެއްގަ މިކުއްޖާ ގިނަވާނެހެން..ނުދެވިގެން އުޅޭ މީހެއްނު ތިޔައީ .. ދާން އުޅޭ” ޒައުލް ނުހަނު ދެރަވެގެން ވާހަކަ ދެއްކިނަމަވެސް ކައިވަން ކަހެރުވަކެކޭ ވެސް ހިތައް ނާރާ ފަދައެވެ. އަމިއްލަ ބޭބެއަށް ކުރާ އިޙްތިރާމެއްގެ ބޮޑުކަމުން ޒައުލްގެ ވާހަކަ ނިމެންދެން ހިމޭނުން އަހަން ހުރުމަށްފަހު އެތަނުން ނުކުންނަށް ހިނގައިގަތެވެ. “ވެއިޓް ..ޒީހާން ކޮބާ” ޒައުލް ކުރި ސުވާލަށް ކައިވަން ޖަވާބު ދޭން އަނގަހުޅުވާލި ވަގުތު އެ ރޫމަށް ޑޮކްޓަރު ވަނެވެ. އޭނާގެ ފަހަތުން ތެޅެމުން ފޮޅެމުން އައި ޒުހޫރު ވެސް ވަނީ އެވަގުތެވެ.\nދުވާލްގެ ހަލަބޮލި ކަން ފަހަނަ އަޅާ އައު ރޭގަނޑަކަށް މަރްހަބާ ކީކަން އިއުލާނު ކުރަމުން ރޭގަނޑުގެ ރާނީ ފަޒާގައި ރަސްކަންކުރަމުންދިޔައެވެ. “ބްލޫ މޫން” އެއް ފެންނަމުންދާތީ ގިނަބަޔަކު ސޯޝަލް މީޑިޔާގައި މި މަންޒަރުތައް ދަނީ އާންމުކުރަމުންންނެވެ.\nމިރީތި ރޭގެ ބޭނުން އެންމެ ފުރިހަމަ ގޮތުގައި ހިފާ ބަޔަކަށް ގައިމުވެސް “އެވާރ ގްރީން” ގޭގެ ނުވަ ވަނަ ފަންގިފިލާގެ ކޮޓަރިއެއްގައި ގައި ތިބި ދެ ޒުވާނުން ވާނެކަން ގައިމެވެ. ބަލާބެލުމަށް ފުރިހަމަ ޖޯޑެކެވެ. އެކަކު އަނެއްކަކު ގައިގޯޅިކަންމަތީގައި ވީ އިރު ޒީހާން ހުރީ ހަމައެކަނި ކުރު ސޯޓުކޮޅެއްގައެވެ. އެ ކަސްރަތީ ހަށިގަނޑު ހާމަވޭވޭ ހުއްޓެވެ. ކުރިމަތީގައިހުރި އަންހެން ކުއްޖާ ލައިފައިވާ ކަޅުކުލައިގެ އަތްކެނޑި ޓޮޕްކޮޅުގެ މައްޗައް ލައިފައިހުރި ކުރު ޖިންސް ސޯޓުކޮޅު ޖައްސާލިއެވެ.\nކޮޓަރިތެރެޔަށް ބަލާލައިފައި އެތާގައި އުޅެނީ ސާފްތާހިރުކަމަށް ލޯބި ކުރާ މީހެއްހެނެއް ހިޔެއްނުވެއެވެ. ކަރުދާސްތަކާއި ލުއިކާނާ ޕެކެޓްތަކުން ފުރާލައިފާއޮތް ކޮޓަރި ހީވަނީ ކުޑަވަރެއްގެ ކުނިގޮނޑެއްހެންނެވެ. ތަނަވަސް ބޮޑު ކޮޓަރީގެ ތަރުތީބުކަމެއްނެތެވެ. މުޅި ކޮޓަރީގައި ހިފާލައިފައިވަނީ ތައްމުޑު ވަހާއި ބިޔަރުގެ ވަހެވެ. އެ ބޮޑުކޮޓަރީގައި ވެސް ވާ ހަމައެކަނި އަލި ކަމަކީ ދިއްލާފައިވާ ޗާންދަލިޔާއި އަންނަ މަޑު އޮރެންޖްކުލައިގެ އަލިކަމެވެ.\n“ބޭބީ…ކޮންއިރަކުންތަ ޑިވޯސް ވަނީ ..ދިހަ އަހަރޭ މިވަނީ މިހެން އުޅޭތާ..މިހެން އުޅޭކަށް ނޫނެއްނު އަހަރެންމެން ބޭނުންވަނީ..ޔާޔާ ވެސް ވެއްޖެ ވިއްޔަ ދަރިޔަކު ހޯދަން ” އަނގަޔަށް ފޫހި ވައްތަރެއް ޖައްސާލަމުން ކުރިމަތީގައިވާ އަންހެންކުއްޖާގެ ހަށިގަނޑުގައި އިހުނައްވުރެން ބާރަށް ބައްދާލަމުން ޒީހާން ވާހަކަ ދެއްކިއިރު ޢޭނާގެ އަޑުގައިވި ހިތްހަމަނުޖެހުން ހާމަވެއެވެ. ދެޒުވާނުންނަށް ވެސް ލިބިފައިވި އޮމާން ހުދު ހަންގަނޑުއެ އޮރެންޖް އަލީގައި ވިދަމުންދިޔައެވެ. އަންހެން ކުއްޖާ އަނގައިން ނުބުނެ ޒީހާންގެ އަތް ދުރަށް ލުމަށްފަހު ހިނގައިގަތީ ކުރިމަތިގައިވާ ބިއްލޫރި މޭޒުމަތީގައި ހުރި ބިޔަރު ފުޅިއާއި ދިމާލަ ށެވެ. ފުޅީގެ ގާތުގައި ހިމަދިގު ބައްޓަމަކަށް ހުރި ދެ ބިއްލުރި ތަށިވެއެވެ. އެތަނުން ތައްޓަކަށް ފުރާ ބިޔަރު އަޅައިލިއެވެ. އެބޮމުން ކޮޓަރީގެ ބެލޮކޮނީގެ ރެއިލިންގ ގައި އޭނާ އަތްއަޅުވާލިއެވެ.\nޒީހާން ލައިގެންހުރި ކުރު ސޯޓްގެ މަތިން ކަޅުކުލައިގެ ބެނިޔަމް އެއްލަމުން އައިސް އެ އަންހެންކުއްޖާ ގެ ކައިރީގައި ހުއްޓުނެވެ. އޭރު އޭނާގެ އަތުގައި ވެސްފުރާލައިފާވާ ބިއަރު ތައްޓެއް އޮތެވެ. “އަހަރެން ބުނީމެއްނު އެއީ މިސްޓޭކެކޭ އަހަންނަށް ހެދުން. އަހަރެން ރިގްރެޓް ކުރަން ކިޑް ލިބުނީމަ..އަހަރެން ނަފްރަތު ކުރަން އޭނަ އަށް .. އަހަރެން އެ ކައިވެނި ކުރީ ބަދަލް ހިފަން.. އަހަރެންގެ މަންމަ އަދި ކޮއްކޮގެ މަރުގެ ބަދަލް ލިބެންޖެހޭނެ..ބައްޕަޔާ ދޮންބެ ކަމަކަށް ނުހަދާ ހުއްޓަސް އެކަމުގަ އަހަރެން ބޭނުމީ އިންސާފު..” އެ “އަންހެންކުއްޖާ” ވާހަކަ ދައްކަމުންދިޔައިރު ދެލޮލުގައިވަނީ ބަދަލު ހިފުމުގެ ރޫހެވެ. އިންތިހާ ނަފްރަތެވެ. ޒީހާން އަށް ފާޑަކަށް ހީލެވުނެވެ. އޭނާގެ “ޔާޔާ” އަށް އޭނަގެ އެންމެ އަނދިރިފަރާތް އިނގޭ ދުވަހަކީ އޭނާގެ އެންމެ ފަހު ދުވަހެވެ. މިގުޅުމުގަ ސިއްކަ ޖެޙޭނެ ދުވަހެވެ.\nމަޑުމަޑުން އެދިގު އެސްފިޔަ ތައް ތަޅުވާލުމަށްފަހު ޒީވާ ލަސްލަހުން ލޯހުޅުވާލިއެވެ. އޭރު ކުރިމަތީގައި ޒައުލް އާއި ޒުހޫރު ތިއްބެވެ. ނުހަނު ކައިރީގައި ކުލްސޫމާ ވެސް ވަރަށް ހެޔޮއެދޭ މީހަކަށް ވެގެން ކާއެއްޗިސް ހިފާގެން އައިސް އިނެވެ. އެއީ ޒުހޫރު އާއި ޒައުލް އިނުމުން ވާގޮތެއް ކަން ޒީވާ އިނގުނެވެ. ލެންސް ރަނގަޅުތޯ ބަލާލަން އަވަސް އަވަހަށް ފާހާނައަށްދާން ވެގެން ތެދުވަންނަން އުޅެނިކޮން ބޮލަށް އެނބުރުން އެރާއިގެންދިޔައެވެ. ކުލްސޫމާ އަށްވުރެންކުރިން ޒުހޫރު ޒީވާ ގައިގާ ހިފެހެއްޓިއެވެ.\n“ދަރިފުޅާ.. އެއްކޮން ލުއި ނުވަނީސް ތެދުވަން ނޫޅޭތި … ޑޮކްޓަރ ވެސް ބުނެފި ދެ ދުވަސް ވަންދެން އެޑްމިޓް ކުރާ ވާހަކަ… ކުޑަ ސޮކެއް ލިބުނީ އޭ ބުނީ…އެކަމު މިކަހަލަ ޝޮކްތައް މާގިނައިން ޖެންހެންޔަ ފުރާނަޔަށް ނުރައްކަވެދާނެ ވާހަކަ ބުނީ.. ދަރިފުޅާ ހަތަރުވަނަ ފަހަރަށް ތިހެން ތި ވީ… ބައްޕަ ހައިރާންވޭ ނަރުހަކަށްވެ ހުރެ އަމިއްލަ ސިއްހަތައް ދަރިފުޅު ނުބާލާތީ..” ޒުހޫރުގެ މޫނުމަތީގައިވަނީ އިންތިހާއަށް ކަންބޮޑުވުމެވެ.. ” ބައްޕާ ދެން އެހެނެއް ނުވާނެ” ޒީވާ މަޑުމަޑުން ބުނެލިއެވެ. އެވަގުތު ނަރުހަކު ވަދެ ބޭސް ސިޓީ އެއް ހަވާލު ކުރުމުން ޒުހޫރު ދިޔައީ ބޭސްނަގާށެވެ. ފަހަތުން ކުލްސޫމާ ވެސް ނުކުތެވެ. އެމީހުން ނުކުތުމުން ޒައުލް އަށް ވާހަކަ ދައްކަން ފުރުސަތު ލިބުނެވެ.\n“ޒިވީ ..ދޮންބެ ސުވާލެއްކޮށްފިއްޔާ އާންސްވާރ ކޮށްފާނަންތަ..ތެދަށް؟” ކައިރީގައިހުރި މޭރީގޯލްޑް ކުލައިގެ ސޯފާ ގޯނޑި ޒީވާގެ އެނދު ދޮށާއި ކައިރިކޮށްލަމުން ޒައުލް އެއްސެވެ. “އާނ.. ތި މީހަކު ހުއްދަ ހޯދާވަރުގެ ކަމެއްތަ” ކުޑަކޮން ހިނިއައިސްފައި ޒީވާ ބުނެލިއެވެ. އޭނާގެ ބައްޕަ ނަގާފައި ޒައުލް އަކީ އާއިލާއިން އޭނާއާއި އެންމެ ގާތް ގުޅުމެއް ބާއްވާ ފަރާތެވެ. ކައިވަން އާއި ކުލްސޫމާ އޭނާ ދެކެ އަންނަނީ އަމަށަކު ރުޅިއެއް ނޫނެވެ. ލޯބި ފުއްގަނޑެއްފަދަ ކައިނާގެ ގައިގާ އިނގިލި ކުރި ޖައްސާލުން ވެސް ޒީވާއަށް ،ކުލްސޫމާ އޮންނަނީ މަނާކޮށްފައެވެ. އަމިއްލަކޮއްކޮ ގައިގައި އެގޮތައް އަތްލުން މަނާކުރާވަރުގެ ސަބަބެއް އޮވެދާނެ ކަމަކަށް ޒީވާ އަކަށް ގަބޫލެއް ނުކުރެވެއެވެ. ދެން ހުރީ ޒީހާން އެވެ. އޭނާގެ ވާހަކަ ރަނގަޅުވާނީ ނުދެއްކިއްޔާއެވެ. އުމުރުން ތިރީސް އަހަރު ވިޔަސް އުޅުމުގައި ހަރުދަނާ ކަމެއް ނުހުރެއެވެ. ގިނައީ ޒީވާއަކީ ގޭގައި ހުންނަ މީހެއް ކަމަށްވެސް ހަދާނުލާ ފަހަރެވެ. އޭނާގެ އަމިއްލަ އެޕާރޓްމެންޓުގައި ގިނަވަގުތު ހޭދަކުރި ނަމަވެސް ޒީވާމެން ބަޔަށް އަންނަ މަދު ދުވަހަކުވެސް ފެނުނަސް ތިހުރީ ކާކުހޭ ވެސް އަހާނުލައެވެ. މިކަންތައްތަކާ އޭނާއަށް ނުވިސްނަން ހުއްޓަސް ވިސްނެއެވެ. ދެރަވެގެން ރޮވެއެވެ.\n” ދެން ދޮންބެ. އަހަންވީނު”ޒީވާ ބުނެލިއެވެ. “ލުކް ..ޒިވީ ބޭނުންވާ ކޮންމެ ގަޑިއެއްގަވެސް ދޮންބެ މިހުރީ ހެލްޕް ވަން… ސީކްރެޓްސް ޝެއާރ ކުރަން ބޭނުންވެއްޖެޔާ ދޮންބެ މިހުރީ ..ސިއްރު ނުކުރާތި ކަމެއް ދިމާވިޔަސް ..އަހަން ނުކެރިފަ ނުހުންނާތި… މިއަދު ވީގޮތް ކިޔާދިބަ” ބޮޑު ކަމެއް ދިމާވެގެން ނޫނީ އެގޮތަސް ޝޮކް ނުޖެހޭނެކަން ޒައުލްގެ ތޫނު ސިކުނޑިއަށް ވިސްނެއެވެ. “ޒިވީ..ޓެލް މީ ..އައި ޕްރޮމިސް އެކަކަށް ވެސް ނީނގޭނެ ޒިވީ ތިބުނަން އުޅެނީ ސިއްރެއް ކަމަށް ވަންޔާ…އައި ކެން ކީޕް ސީކްރެޓްސް” ޒައުލް ނުހަނު އުއްމީދާއިއެކު ބުނެލިއެވެ.\nޒީވާ ލިފްޓުތެރޭގެ ހާދިސާ ކިޔާދީ ނިންމާލިއިރު ޒައުލް އިނީ ދެލޯބޮޑުކޮށްލައިގެން އިސްދޮށައްޖެހިފައެވެ. “އަހަރެން ހިތް ބުނަނީ އެ ނަމާ ކޮންމެވެސް ގުޅުމެއް އަހަރެން ވެޔޭ..އެ ނަން އަޑު އިވުނަސް ފާޑެއްގެ ގޮތެއްވެފަ ހުންނަނީ…ދޮންބޭ.. ކީއްވެތަ ހަމައެކަނި އަހަރެން މި ލެންސް ލައްވަން ޖެހެނީ ؟ ބާރަ އަހަރު ވަންދެން އެއް ލެންސް މިލައްވަނީ ލޮލަށް؟ އެހާ ދުވަސް ވީއިރުވެސް އަހަރެންގެ ލޮލަކަށް ކަމެއް .. އަޖާއިބެކެއްނު މިވެސް .. ކީއްވެތަ ހަމަ އެކަނި އެ ބޭސް ގުޅަ އަހަރެންގެ ގަޔަށް ލައްވަން ޖެހެނީ؟ އެއީ ކީއްވެ؟ މީގެ ބާރަ އަހަރު ކުރީގެ އެއްވެސް ހަނދަނެއް އަހަރެން ނުހުރޭ.. ހަނދާން ކުރަން މަސައްކަތް ކުރިޔަސް އަހަރެން ބޮލަށް ކެތްނުވެ ވާތަދުން…ބައްޕަޔާ ސުވާލު ކުރާކަށް ނުކެރެ އެހެން އަހާއިރަށްރުޅި އަންނާތީވެ.. ތިއްތިބެ އާއި ކައިވަން އަހަރެންދެކެ އިންތިހާ އަށް ރުޅި އާދޭ .. މަންމަ ވެސް.. ކީއްވެ ” ރޮވިފައި ހުރެ ޒީވާގެ ހިތުގައިވާ ޝަކުވާތައަ ސުވާލް ތަކެއްސިފައިގައި އެއްފަހަރާ ޒައުލްގެ ކުރިމައްޗަށް ބަންޑުންކޮށްލިއެވެ.\nsalaam . heres the 4th part of hiraas .. i hope you all will this one too 🥰🥰💕\nއެދެމޭ ކަލާޔާ ގާތުގާ ވުމަށް (ތޭރަވަނަބައި)\nހިތާމަ ބިރުވެރި ލޯބި June 18, 2017\nހިތާމަ ލޯބި October 25, 2020


Ancelotti aai Refree heesamaasaa kurumun Tuchel rulhi gadha vejje - Hali News\nޗެލްސީގެ ކޯޗް ތޯމަސް ޓުޗެލް. ފޮޓޯ: ޔުއެފާ.ކޮމް\nއަންޗެލޮއްޓީ އާއި ރެފްރީ ހީސަމާސާ ކުރުމުން ޓުޗެލް ރުޅިގަދަ ވެއްޖެ\n13 April 2022, 15:06\nޔުއެފާ ޗެމްޕިއަންސް ލީގުގައި ރޭ ރެއާލް އަތުން 5-4 އެގްރިގޭޓުން ޗެލްސީ ބަލިވި މެޗުގައި ރެފްރީކަން ކުރި ސްޒައިމަން މާސިނިއަކް އާއި ރެއާލްގެ ކޯޗް ކާލޯ އަންޗެލޮއްޓީ މެޗަށްފަހު ހީސަމާސާ ކުރުމުން ޗެލްސީގެ ކޯޗް ތޯމަސް ޓުޗެލް ރުޅިގަނޑު ފަޅައިގެން ހިނގައްޖެއެވެ.\nޓުޗެލް ބުނީ މިވަރުގެ މެޗެއް ނިމެގެން އިދިކޮޅު ޓީމުގެ ކޯޗާއި މެޗުގެ ރެފްރީ ދަނޑުމަތީގައި ތިބެ ހީސަމާސާ ކުރުމަކީ ބަލައި ގަނެވޭނެ ކަމެއް ނޫން ކަމަށާއި އަންޗެލޮއްޓީ އާއި މާސިނިއަކުގެ ފަރާތުން ފެނުނީ ވަރަށް ގޯސް އަމަލެއް ކަމަށެވެ. "އަހަރެން ވަރަށް އިހްތިރާމް ކުރަން އަންޗެލޮއްޓީއަށް. ވަރަށް ރަނގަޅު މީހެއްގެ ގޮތުގައި ފެނިފައި ވަނީ. އަންޗެލޮއްޓީއާ ސަލާމް ކުރަން އަހަރެން ދިޔައިރު ރެފްރީ އާއި އަންޗެލޮއްޓީ ތިބީ ހީސަމާސާކޮށް ވާހަކަ ދައްކަން. އަހަންނަށް ގަބޫލް ކުރެވޭ ގޮތުގައި މިއީ އެކަން ކުރަން ރަނގަޅު ވަގުތެއް ނޫން. އަހަރެން ބުނިން ތިޔައީ ބަލައި ގަނެވޭނެ އަމަލެއް ނޫން ކަމަށް" މިދިޔަ ސީޒަނުގެ މެދެތެރެއިން ކަހަލަ ގޮތަކަށް ޗެލްސީއާ ހަވާލުވެ އެޓީމަށް ޗެމްޕިއަންސް ލީގް ކާމިޔާބު ކޮށްދިން ކޯޗް ޓުޗެލް ބުންޏެވެ.\nރެފްރީ މާސިނިއަކް، ޓުޗެލްއަށް ރީނދޫ ކާޑް ދައްކަނީ. ރެފްރީގެ އަމަލުތަކާމެދު ޓުޗެލް ހުރީ ވަރަށް ބޮޑަށް ހިތްހަމަ ނުޖެހިފައި. ފޮޓޯ: ޔުއެފާ\nމީގެ އިތުރުން ޑިފެންޑަރު މާކޯސް އޮލޮންސޯ ޖެހި ލަނޑު ރެފްރީ ބަލައި ނުގަތުމުންވެސް ޓުޗެލް ހުރީ ހިތްހަމަ ނުޖެހިފައެވެ. މެޗް ކޮންޓްރޯލް ކޮށްގެން ކުޅެމުންދިޔަ ޗެލްސީ އޭރުވެސް އޮތީ ދެލަނޑު ކުރީގަައެވެ. "ރެފްރީ ވީއޭއާރު ނުބެލީ ކީއްވެ ކަމެއް ނޭނގޭ އެއްގޮތަކަށްވެސް. ޗެމްޕިއަންސް ލީގުގައި ރެއާލްއާ ދެކޮޅަށް ކުޅޭއިރު މިފަދަ ކަންކަން ދިމާވާނެ" ވަރަށް ބޮޑަށް ހިތްހަމަ ނުޖެހިފައި ހުރެ ޓުޗެލް ބުންޏެވެ.\nފުރަތަމަ ލެގުގައި އަމިއްލަ ދަނޑުގައި 3-1 އިން ރެއާލް އަތުން ބަލިވެފައި އޮތުމުން ޗެލްސީއަށް ސެމީފައިނަލުން ފުރުސަތު ލިބެން އޮތީ3ލަނޑުގެ ތަފާތަކުން މޮޅުވެގެންނެވެ. އެޓީމުން މެޗުގެ 75 ވަނަ މިނެޓާ ހަމައަށް ދިޔައިރު އޮތީ3ލަނޑުގެ ލީޑަކާއެކުއެވެ. އެކަމަކު 80 ވަނަ މިނެޓުގައި ބްރެޒިލްގެ ފޯވާޑް ރޮޑްރީ ކާމިޔާބު ކުރި ލަނޑުން ރެއާލްއިން އެގްރިގޭޓް ނަތީޖާ އެއްވަރުކޮށް އިތުރު ވަގުތަށް މެޗް ދަންމާލިއެވެ. ރެއާލް ސެމީފައިނަލުން ގެންގޮސްދިން ލަނޑު 96 ވަނަ މިނެޓުގައި ކާމިޔާބު ކޮށްދިނީ މިސީޒަނުގައި ތަފާތު މޮޅު ފޯމެއްގައި ހުރި ފްރާންސްގެ ފޯވާޑް ކަރީން ބެންޒެމާއެވެ.\nސެމީފައިނަލުގައި ރެއާލް ބައްދަލު ކުރަން ޖެހޭ ޓީމެއް ކަށަވަރު ވާނީ މިރޭ އެތުލެޓިކޯ މެޑްރިޑާއި މެންޗެސްޓަރ ސިޓީ ބައްދަލު ކުރާ މެޗަށްފަހުއެވެ. މިދެޓީމު ބައްދަލު ކުރި ފުރަތަމަ ލެގް ސިޓީގެ ދަނޑުގައި އެޓީމުން ވަނީ 1-0 އިން ކާމިޔާބު ކޮށްފައެވެ.


ތަމަންނާ 13 – Esfiya\nލޯބި4mins ago\n” ފާރިޝް ވާހަކަދައްކަނީ، ހެނދުނުވެސް ދެފަހަރަކު ގުޅާލިން، ކިހިނެއް ކަންތައްތައް؟” ކަންތައްތައް ރަނގަޅު ކަމުގަޔާއި މިއަދު ހޭލީ ތަނކޮޅެއްލަހުން ކަމުގައި އަހަރެން ބުނީމެވެ. “މިއަދު ބަންދު ދުވަހެއްވީމަ ލަންޗައް ބޭރަށްދާން އިންވައިޓް ކުރަން ހެނދުނު ގުޅާލީ” ވަރަށް ގިނަކަންތައް ކުރަން ހުރީމަ ގުޅާނުލެވިގެން އުޅެނިކޮށް އަނެއްކާވެސް ފާރިޝް ތިގުޅީ ކަމުގައި އަހަރެން ބުނީމެވެ. ” އެނގޭ ވަރަށް ބިޒީ ވާނެކަން، ކޮންމެވެސް ވަގުތަކުން މީޓް ވެލަން ބޭނުން.” އަހަރެން ވަގުތެއް ލިބުނީމަ ގުޅާނެ ކަމުގައި ބުނަމުން ފޯން ބޭއްވީމެވެ. ދެން ކޮޓަރިއަށް ވަދެ ލެޕްޓޮޮޕް ނަގައިގެން ޗެނަލްގެ ބައެއް މަސައްކަތް ނިންމާލުމަށްފަހު ނިދަން ތައްޔާރު ވެލައިގެން އޮށޯތީ މާދަމާ ތަންކޮޅެއް އަވަހަށް ކޮލެޖަށް ދާންޖެހޭތީ އަވަހަށް ނިދާލެވޭތޯ ބެލުމަށެވެ. ފަތިހު ހޭލައިފައި ނިދުނުލެއްް ލަސްކަމުން ހެނދުނު ހޭލެވުނީ ވަރަށް ވަގުތު ކުޑަވިފަހުންނެވެ. އަވަހަށް ތައްޔާރުވެލައިގެން ކޮލެޖަށް ދެވުނީ ކުޑަކޮށް ލަސްވިފަހުންނެވެ. ކުލާހަށްވަދެ ކިޔެވުމުގައި މަސްއޫލްވީމެވެ. ވަރަށް ބަނޑުހައިވެފައި ހުރުމުން ބުރޭކް ގަޑީގައި އެއްޗެއް ކާލަން ކެންޓީންއަށް ދިޔަ މަގުމަތީ އެމޭލިއާއާއި ދިމާވުމުން ދެމީހުން އެއްކޮށްގޮސް ކެންޓީއަށް ވަންއިރު ފާރިޝް ދެތިން ކުދިންނާއި އެއްކޮށް މޭޒެއްގެ ކައިރީ އިނެވެ. އަހަރެން ފެނުމުން އަތުގެ އިސާރާތުން ގުޅާށޭ ބުންޏެވެ. އަހަރެން ހިނިތުންވެލުމަށް ފަހު ބޮލުން އާއެކޭ ބުނީމެވެ. ކައުންޓަރަށް ގޮސް އެއްޗެއްނަގައިގެން މޭޒެއްގެ ކައިރީ އިށީންތަނުން އެއީ ކާކުތޯ އެމޭލިއާއެހިއެވެ. އަހަރެން އެއީ ރައްޓެއްސެއްކަމުގައި ބުނީމެވެ. “ޖަސްޓް އަ ފުރެއިންޑް؟” އެމޭލިއާ ބުނެލިއެވެ. އަހަރެން އާނއެކޭ ބުނީމެވެ. ކައިނިމިގެން އަވަހަށް ކުލާހަށް ދިޔައީއެވެ.\nކޮލެޖް ނިމިގެން އަހަރެން ގެއަށްގޮސް ފެންވަރައިލައިގެން އަވަހަށް ނަމާދު ކޮށްލުމަށްފަހު ޖައްސާލީމެވެ. އެވަގުތު ރިޔާޒުބެ ގުޅިއެވެ. ތުރީރޫމްސް އެޕާރޓްމަންޓްއެއް ގަންނަން ޑައުންޕޭމަންޓް ދައްކާފި ކަމުގައި ބުންޏެވެ. އަދި އެއީ ވަރަށް ހިތްފަސޭހަ، އަދި ތަނަވަސްކޮށް ބީޗެފުރޮންޓަށް ވާގޮތައް ހަދާފައި ހުރި އިމާރާތެއްކަމުގައި ބުންޗެވެ. “އެތަނަށް ފައިސާ ދައްކާނީ އަހަރެންކަމުގައި ރިޔާޒުބެ ކައިރީ އަހަރެން ބުނީމެވެ. އަދި ދައްކަންޖެހޭވަރެއް އަހަރެން ޓުރާންސްފަރ ކުރާނެކަމަށްވެސް ބުނީމެވެ.” ރިޔަޒުބެ އެކަމަށް ޖަވާބެއް ނުދީ ކިޔެވުމަށް ސަމާލުކަންދީގެން ކިޔެވުމުގެ ކަންތައް ކުރިއަށް ގެންދަންބުނަމުން ފޯން ބޭއްވިއެވެ. އަހަރެން ކުޑަކޮށް އަރާމް ކޮށްލުމަށް ފަހު ކާއެއްޗެއް ތައްޔާރުކޮށްލަން ބަދިގެއަށް ވަދެ ކާއެއްޗެއްތައްޔާރުކޮށްލީމެވެ.\nދުވަސްތައްމާޒީއާއި އެކުވަމުންގޮސް އަހަރެންނަށް ބޮޑުބުރޭކްއެއް ލިބުނެވެ. ޒިޔާންގެ އަމިއްލަ ވަކިވިޔަފާރިއެއް ފެށުމަށް ވަމުންދިޔަ ތައްޔާރީތަށް ނިންމާ އެކަން ފެށުމުގެ ރަސްމިއްޔާތެއް ބާއްވަން ޒިޔާން ހަމަޖައްސާފަ އޮތީ އަހަރެންގެ ބުރޭކް ލިބުމުން އަހަރެން މާލެދިޔާމައެވެ. ވީމާ އަހަރެން މާލެ ދިޔުމުގެ ކަންތައް ތައްޔާރު ކުރީމެވެ.އަހަރެން މާލެގޮސް ހުންނަން ބޭނުންވަނީ ހުޅުމާލޭގައި ހުރި އަހަރެންގެ އެޕާރޓްމަންޓް ގައި ކަމުން ، ޒިޔާންއަށް ގުޅާ އަހަރެންގެ އެޕާރޓްމަންޓަށް ފަރނީޗަރ އާއި ތަކެތި ވައްދާ ތައްޔާރުކޮށްދިނުމަށް ބުނީމެވެ. އަހަރެންނާއި އެކު އަހަރެންގެ ރައްޓެހިކުއްޖަކު(އެމޭލިއާ )މާލެ ދާން ބޭނުންވާތީ ކަމުގައި އަހަރެން ބުނީމެވެ. އަހަރެން މާލެ އަންނަން ވާއިރަށް އެކަން ކުރާނެ ކަމުގައި ޒިޔާން ބުންޏެވެ. އަހަރެން މާލެދާން ހަމަޖެހިފައިވާ ދުވަހަށް ޗެނަލްއިން ޗުއްޓީއެއް ހަމަޖެއްސުމަށް ފަހު ކުރަންހުރިކަންތައްތައް ނިންމާލާ ފުރަންތައްޔާރުވެލީމެވެ.\nދިގުދަތުރަކަށްފަހު ބޯޓްގޮސް ޥެލާނާ އިންޓަރނޭސަނަލް އެއަރޕޯރޓްގައި ޖެއްސިއެވެ. އަހަރުމެން ބޯޓުން ފާބައިގެން އިމިގުރޭސަން ނިންމުމަށްފަހު ފޮށިތައްނަގައިގެން ބޭރަށް ނުކުތް އިރު ނީންތަ އާއި ޒިޔާން ދޮރުމަތީ ތިއްބެވެ. އަހަރެން ފެނުމުން ޒިޔާން އައިސް އަހަރެންގެ ގައިގައި ބައްދާލިއެވެ، އަދި އެމޭލިއާ އާއި ސަލާމްކޮށްލިއެވެ. ނީންތަވެސް އަހަރެންގެ ގައިގައި ބައްދާލުމަށްފަހު އެމޭލިއާގެ ގައިގައި ބައްދާލިއެވެ. “ރިޔާޒުބެ މީޓިންގ އެއް އޮތީމަ ނާދެވުނީ ‘ބުނީ މާލެ އަންނާށޯ ފުރަތަމަ، ފަހުންނޯ ހުޅުމާލެއަށް ދާނީ” ޒިޔާން ޓުރޮލީ ހިފައިގެން ހިނގާގަތުމުން އަހަރުމެންވެސް ޒިޔާންގެ ފަހަތުން ހިނގާގަތީމެވެ. ކާރުތައް މަޑުކުރުމަށް ހަމަޖައްސާފައިވާ ހިސާބަށް ގޮސް މަޑުކޮށްލިތަނުން ކާރެއް އައިސް މަޑުކޮށްލިއެވެ. ޑުރައިވަރ ކާރުން ފައިބާ ފޮށިތައް އެރުވިއެވެ. އެއީ ފަހުން ޒިޔާންއަށް ގެނައި ކާރެއްކަމުގައި ނީންތަ ބުންޏެވެ. ބުރިޖްމަތިން ބާރުދުވެލީގައި ގޮސް ގޭދޮރުމަށްޗައް ކާރު މަޑުކޮށްލުމުން އަހަރުމެން ކާރުން ފާބައިގެން ފޮށިތައް ހިފައިގެން ގެއަށް ވަންއިރު ގެ ހުރީ ވަރަށް ޒިނަތްތެރިކޮށްލާފައެވެ. ދޮރުހުޅުވާލުމާއިއެކު ބޮލަށް ފޭބީ ވިދާ ކަރުދާސްތަކެކެވެ. އެވަގުތު “ވެލްކަމްހީމް އޭ” ބުނެ މާޔަން އައިސް އަހަރެންގެގައިގައި ބައްދާގަތެވެ. އަހަރެންކައިރީ މާޔަން މާލެ އަންނަވާހަކައެއްވެސް އަދި މާޔަން މާލޭގަ ހުރިވާހަކަވެސް އެއްވެސް މީހަކު ބުނެފައި ނެތުމުން ވަރަށް ސަޕްރައިސް ވިއެވެ. އިއްޔެވެސް މާޔަން އަހަންނަށް ގުޅިއެވެ. ނަމަވެސް މާލޭގަ ހުރިވާހަކައެއް ނުބުނެއެވެ. އަހަރެން ހުރީ ވަރަށް ވަރުބަލިވެފައިކަމުން ކުޑަކޮށް އަރާމްކޮށްލަން ބޭނުންވިއެވެ. އަހަރެން ފެންވާރާލަން ބޭނުންވާވާހަކަ ނީންތަ ކައިރީ ބުނުމަށްފަހު އެމޭލިއާ އާއި އެކު ކޮޓަރިއަށް ވަނީމެވެ. އަދި އެމޭލިއާ ކައިރީ ފެންވައިލަން ވަނުމަށް ބުނަމުން އެނދުގައި އިށީނދެލީމެވެ. ފެންވަރައިލުން ވެފައި ހުރި ވަރުބަލިކަން ފިލިއެވެ. އެވަގުތު ނީންތަ އައިސް އެއްޗެއްކާންދާން ބުނުމުން ތިންމީހުން ބޭރަށް ނުކުތީމެވެ.\nބޭރަށް ނުކުތް އިރު ރިޔާޒުބެ ސޯފާގައި އިށީނދެލައިގެން އިނެވެ. އަހަރެން ފެނުމުން ތެދުވެގެން އައިސް އަހަރެން ގައިގާ ބައްދާލުމަށްފަހު އަހަރެން ކޮނޑުގައި ހިފަހައްޓާލައިގެން ކާގެއާއި ދިމާއަށް ހިނގާގަތެވެ. ކެއުމަށްޓަކައި ވަރަށް ގިނަތަކެތި ތައްޔާރުކޮށްފައި ހުއްޓެވެ. އެވަގުތު ޒިޔާން އާއި މާޔަންވެސް އައިސް އަވަހަށް ކާން އުޅޭށޭ ބުނަމުން މޭޒުކައިރީ އިށީނެވެ. “ދޮންތައަށް އެނގޭތަ، އަހަރެން މިހިރީ ހެނދުނު ސައިވެސް ނުބޮއެ، ހިތްވަރުކޮށްލައިގެން މިހުރީ ދޮންތަ އާއި އެކު ނޫނީ މިއަދު އެއްޗެއް ނުކާންވެގެން” މާޔަން މިހެން ބުނަމުން ކާންފެށިއެވެ. ނީންތަ އެމޭލިއާއާއި ވާހަކަދައްކަމުން ކާންފެށިއެވެ. އެކިއެކި ވާހަކަތައް ދައްކަމުންގޮސް ކެއުމުގެ ކަންތައްވެސް ނިމިއްޖެއެވެ. ކައިނިމިގެން އެންމެންގޮސް ސޯފާގައި އިށީނދެ އެކިއެކި ވާހަކައާއިގެން މަސްއޫލްވިއެވެ. “ދޮންތަ ރޭގަނޑުކައިގެން ދޯ ހުޅުމާލެއަށް ދާނީ” ޒިޔާން މިހެން ބުނުމުން ނީންތަވެސް އެކަމާއި ޒިޔާންއާއި އެއްބަސް ވުމުގެ ގޮތުން “ކައިގެން ހަމަޖެހިލާގެންނޭ ދާނީ” މިހެން ބުންޏެވެ. އިރުކޮޅަކު ތިބެލުމަށްފަހު އަހަރެން މިދަނީ ޖައްސާލަންށޭ ބުނެ އެމޭލިއާ އަށް ބޮލުން އަންގާލުމަށްފަހު ކޮޓަރިއާއި ދިމާއަށް ހިނގާގަތީމެވެ. ކޮޓަރިއަށް ވަދެ ޖައްސާލަންވެގެން އެމޭލިއާ ކައިރީ ޖައްސާލަން ބުނީމެވެ. ކޮޓަރީގައި ހުރީ އެއްއެނދުކަމުން ދެމީހުން އެނދުގައި ޖައްސާލީމެވެ. ކިންގް ސައިޒްއެނދެއްކަމުން މާ އުނދަގުލެއް ނޫނެވެ. އެމޭލިއާ އަހަންނާއި ގޭ މީހުންނާއި ބެހޭގޮތުން ސުވާލުކުރިއެވެ. އެމޭލިއާއަށް އަހަރެންގެ ވާހަކަތަށް މީގެ ކުރިންވާނީ ކިޔާދީފައެވެ. “އަހަރެންނަށް ފީލްވަނީ މީހަމަ ތަމަންނާގެ ފެމެލީހެން، ހުރިހާއެންމެންވެސް ތަމަންނާދެކެ ވަރަށް ލޯބިވޭ ދޯ، މީގެ ކުރިން ތަމަންނާގެ ވާހަކަތަށް ކިޔައިދިން އިރު އަހަންނަށް ފީލްއެއް ނުވެ އެމީހުން ތަމަންނާދެކެ މިހާލޯބިވާކަމަމަކަށް” އެމޭލިއާ ބުންނެވެ. އަހަރެން އެމޭލިއާއަށް ހުރިހާވާހަކަތަކެއް ކިޔައެއް ނުދެމެވެ. އަހަރެންގެ ކިޔެވުމުގެ ޚަރަދުތަކާއި އެހެނިހެން ޚަރަދުތައް އެމީހުން ކުރަމުންދާ ވާހަކައެއް ނުބުނަމެވެ. ކުއްލިއަކަށް ނަމާދުގެ މަތިން ހަނދާންވެގެން ތެދުވެ ނަމާދުކޮށްލަން އަވަސްވެގަތީމެވެ. މެންދުރުނަމާދާއި އަސުރު ނަމާދު އެއްކޮށް ކޮށްލުމަށްފަހު ތެދުވެ ޖައްސާލިތަނުން، އެމޭލިއާ ގޮވައިގެން ބޭރަށް ނުކުމެލުމުގެ ޚިޔާލް އައެވެ. އަދި ޒިޔާން އަށް ގުޅާފައި އެމޭލިއާގޮވައިގެން ބޭރަށް ނުކުމެލަން ބޭނުންވާހަކަ ބުނުމުން އަސުރުގެ ފަހުން ގެއަށް ދާނެ ކަމުގައި ޒިޔާން ބުންޏެވެ. އަދި ނުކުންނަ ވަގުތު ހުޅުމާލެއަށް އެޕާރޓްމަންޓް ބަލާލާ އިތުރަށް ގަންނަންޖެހޭ ތަކެތި ގަންނަން ދާނީ ކަމުގައި ބުނުމުން އެއީ ވަރަށް ރަނގަޅުގޮތެއްކަމުގައި ވިސްނި އެކަމަށް އާނއެކޭބުނީމެވެ. އަދި ބޭރަށް ނުކުމެލަން ހަތަރެއްޖަހާއިރަށް ރެޑީވައްޗޭ އެމޭލިއާކައިރީ ބުނީމެވެ.\nއަހަރެން ބޭރަށް ނުކުމެ މިވާހަކަ ނީންތަ ކައިރީ ބުނުމުން ނީންތަވެސް ދާނެކަމުގައި ބުންޏެވެ. އަދި މިހާރަށް ބޭނުންނުވާ ފޮށިތައްވެސް ހިފައިގެން ދާންވީނޫންހޭ ނީންތަ ބުންޏެވެ. އަހަރެން އެކަމާއި އެއްބަސްވީމެވެ. ޒިޔާން ގެއަށް އައިސް ތައްޔާރުވެއްޖެތޯ އެހިއެވެ. އަހަރެން ކޮޓަރިއަށްވަދެ އެމޭލިއާއަށް ގޮވައި އަދި ފޮށިތައް ހިފައިގެން ނުކުންނަން ބުނީމެވެ. ދެމީހުން ދެފޮށި ހިފައިގެން ބޭރަށް ނުކުތް އިރު ކާރު ދޮރުމަތީ އޮތެވެ. ކާރަށް އަރައިގެން މާލެ ވަށާ ބުރެއް ޖަހާލުމަށްފަހު ދިޔައީ ހުޅުމާލެއަށެވެ. “ފުރަތަމަ އެޕާރޓްމަންޓްއަށް ގޮސް ބަލާފަ ނުކުންނާނީ އެއިރުން ގަންނަންޖެހޭ އެއްޗެހިގަނެވޭނީ، މާދަމާ ހެނދުނު ސައި ބޮވޭނެ ގޮތެއްވެސް ހަމަޖައްސަން ޖެހޭނެންނު” ނީންތަ މިހެން ބުނުމުން އެޕާރޓްމަންޓްއަށް ދިޔުމަށް ޑުރައިވަރ ކާރީ ޒިޔާން ބުންނެވެ. ބޭރުމަގުންގޮސް ބޮޑުއިމާރާތެއްގެ ކައިރިީ ކާރު ޕާރކުކުރުމަށްފަހު ފޮށިތައް ބާލައިގެން އިމާރާތާއި ދިމާއަށް ޒިޔާން ހިނގާގަތެވެ. ލިފްޓުން ދިހަވަނަ ބުރިއަށް އެރުމަށްފަހު އެޕާރޓްމަންޓް ދޮރު ޒިޔާން ހުޅުވާލުމުން ޑުރައިވަރ ފޮށިތައް އެތެރެއަށް ވެއްދިއެވެ. އަހަރެން ހީކުރިވަރަށްވުރެ ރީތި ތަނަވަސް އެޕާރޓްމަންޓްއެކެވެ. ސިޓިންގރޫމުގައި ބޮޑުސޯފާއަކާއި ބޮޑު ޓީވީއެއްބަހައްޓާފައި ހުއްޓެވެ. އިންޓަރނެޓްއާއި ކޭބަލްވެސް ގުޅާފައި ހުންނާނެކަމުގައި ޒިޔާން ބުންޏެވެ. ބަދިގެއަށްވެސް ހުރީ ބޭނުންވާނެ ހުރިހާ އެއްޗެއް ހަމަކޮށްފައެވެ. ތަށިތެއްޔަށް ދަންދެން ގަނެފައި ހުއްޓެވެ. ފަރުނީޗަރ ވެއްދީ ދެކޮޓަރިއަށް ކަމުގައި ކޮޓަރިއަކަށް ވަންނަމުން ޒިޔާން ބުންޏެވެ. “މީ ދޮންތަގެ ކޮޓަރި” ޒިޔާން ކޮޓަރިއަށް ވަދެފައި ފާޚާނާގެ ދޮރުހުޅުވާލަމުން ބުންޏެވެ. ބޭނުންވާނެ ހުރިހާ އެއްޗެއް ހުރީ ހަމަކޮށްފައެވެ. “އެހެންވީމަ އަހަމައެކަނި ގަންނަން މިޖެހެނީ ކާ އެއްޗެހިދޯ” އަހަރެން ނީންތައަށް ބުނީމެވެ. ” އަހަރެން ހަަމައެކަނި ބޮޑެތި އެއްޗެހި ގަތީ، އެހެންހުރިހާއެއްޗެއް އެއީ މަންމަގެ ޗޮއިސް، މަންމަ ގަތް އެއްޗެހި” ޒިޔާން ހިނިގަނޑެއްޖަހާލަމުން ބުންޏެވެ. ކާއެއްޗެހިގަންނާނީ މާލެއިން ކަމަށް ނީންތަ ބުނުމުން ހުޅުމާލޭގައި ބުރުޖަހާލުމަށްފަހު މާލެ ނައްޓާލީމެވެ.\nހިތާމަ ދީނީ ލޯބި November 8, 2016\nލޯބި February 21, 2020


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 126 ވަނަ ރޭޑިޔޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 126 ވަނަ ރޭޑިޔޯ ޚިޠާބު\n16 ޑިސެންބަރު 2011، ރިފަރެންސް: PRO/RMN/2011/234\nމިއަދަކީ 16 ޑިސެމްބަރ 2011ވީ ހުކުރު ދުވަސް. އަޅުގަނޑު ތިޔަބޭފުޅުންނާ ރޭޑިޔޯގެ ޒަރީޢާއިން މިއަދު ބައްދަލުވާއިރު އަޅުގަނޑަށް ފެންނަ ފެނުމުގައި އަޅުގަނޑުމެން، ދިވެހިން އަނެއްކާވެސް މިތިބީ ހަތަރު އަނގޮޅިއެއްގެ މެދަށް ނުކުމެވިފައި. އަޅުގަނޑުމެންގެ ތެރޭގައި ޒަމާނުއްސުރެ ފަށައިގެން ދީނީ ކަންކަމުގައި ޢަމަލުކުރަމުން އައި ގޮތްތަކެއް އަޅުގަނޑުމެންނަށް ވަރަށް ސާފުކޮށް ފެންނާން އެބައޮތް. އަޅުގަނޑުމެން މިގެންދަނީ އެ ގޮތްތަކަށް ޢަމަލުކުރަމުން. އެ ގޮތްތައް ކަނޑައަޅައި ބަޔާން މިކުރަނީ، ރާއްޖޭގެ ޤާނޫނުއަސާސީއާއި އަދި ޤާނޫނުލްޢުޤޫބާތާއި އަދި ޢާންމު ޤާނޫނުތަކުގެ ޒަރީޢާއިން.\nދިވެހިރާއްޖޭގެ ޤާނޫނުއަސާސީގައި ވަރަށް ޞަރީޙަ ޢިބާރަތުން ބަޔާންކޮށްފައި މިއޮންނަނީ، ދިވެހި ދައުލަތުގެ ދީނަކީ އިސްލާމްދީނޭ. އަދި އިސްލާމްދީނަކީ، ދިވެހިރާއްޖޭގެ ޤާނޫނުގެ މައިގަނޑު މަސްދަރުކަމަށް. ރާއްޖޭގައި ހެދޭ ހުރިހާ ޤާނޫނެއްވެސް، ގަވާއިދެއްވެސް ހެދިގެން އަންނާން މިޖެހެނީ، އިސްލާމްދީނުގެ އުސޫލުތަކާ އެއްގޮތްވާ ގޮތުގެ މަތިން. މިއަދާ ހަމައަށް އަޅުގަނޑުމެން ޢަމަލުކުރަމުން އައި ގޮތަށް ވިސްނާއިރުގައި، އިސްލާމީ ޝަރީޢަތުގައި ކަނޑައަޅާފައިވާ ބައެއް ޙުކުމްތަކަށް ދިވެހި ދައުލަތުން އަބަދުވެސްދަނީ މަޢާފު ދެމުން. އޭގެ ތެރޭގައި ޚާއްޞަކޮށް ރަޖަމުކުރުން، އަތްކެނޑުން، ޤަތުލުކުރުން، މިފަދަ ބޮޑެތި ޙުކުމްތަކަށް ދައުލަތުން އަބަދުވެސް ހުރީ، ހަމަ އެހިނދުން ހިނދަށް މަޢާފު ދެވިފައި. އެހެންނަމަވެސް، ޙައްދު ޖެހުމުގައި ދައުލަތުން މިހާތަނަށް އަމަލުކުރަމުން މިއަންނަނީކީއެއް މިދެންނެވި މަގަކުންނޫން. ރާއްޖޭގައި ޢަމަލުކުރާންވީ ސީދާ ސާދާ ގޮތަކީ ކޮބައިތޯ، އަޅުގަނޑުމެންގެ ހިތްތަކުގައި ސުވާލުކުރަމުން މިއަދު އަންނައިރުގައި އަޅުގަނޑުމެންނަށް މިފެންނަނީ، އަޅުގަނޑުމެންގެ މުޖުތަމަޢު ތެރޭގައި އަޑު އުފުލަމުން އެބަ އާދޭ، މީގެކުރީގައި އަޅުގަނޑުމެން ޢަމަލު ނުކުރާ ގޮތަކަށް މިހާރު ޢަމަލުކުރާން ފެށުމަށް. އިސްލާމްދީން ހިމާޔަތް ކުރުމުގެ ގޮތުން ބަޔަކު އަޑު އުފުލާއިރު، އުފުލޭ ޙަޤީޤީ އަޑަކީ، މިދެންނެވި ޙުކުމްތައް ހިންގުމާ ގުޅޭގޮތުން އެމީހުން އުފުލާ އަޑު. އަޅުގަނޑަށް ފެންނަ ފެނުމުގައި މިއަދާ ހަމައަށް އަޅުގަނޑުމެން ޢަމަލުކުރަމުން މިއައި ގޮތްތައް އެއީތޯ، ރަނގަޅު ގޮތްތަކަކީ ނުވަތަ މިހާރު އަޅުގަނޑުމެންނަށް އަޑު އިވެމުން މިއަންނަ ގޮތްތައްތޯ ރަނގަޅު ގޮތަކީ، އެއީ މިވަގުތު އަޅުގަނޑުމެން ނިންމާން ޖެހިފައި އޮތް ނިންމުމެއް.\nއަޅުގަނޑު ނިސްބަތްވާ ސިޔާސީ ޕާޓީ، ދިވެހި ރައްޔިތުންގެ ޑިމޮކްރެޓިކް ޕާޓީ، އަޅުގަނޑަށް ފެންނަ ގޮތުގައި 23 ޑިސެމްބަރުވަނަ ދުވަހު ސުލްހަވެރި އެއްވުމަކަށް ނުކުތުމަށް ނިންމިފައި މިވަނީ، އަޅުގަނޑު ދެންމެ މިދެންނެވި، ދިވެހިންގެ ތެރޭގައި ޒަމާނުއްސުރެ ފަށައިގެން ހިނގަމުން އައި ގޮތާއި، އަދި އެގޮތް އެއީ، ރަނގަޅު ގޮތް ނޫންކަމަށް އަޑު އުފުލަމުން އަންނަ ގޮތާ، މިދެގޮތުގެ ދެމެދުގެ ފަރަޤު ދިވެހިންނަށް ސާފު ކޮށްދިނުމަށްޓަކައި. ދިވެހި ރައްޔިތުންގެ ޑިމޮކްރެޓިކް ޕާޓީންވެސް އަދި ރާއްޖޭގެ އެހެން ސިޔާސީ ޕާޓީތަކުންވެސް ޤާނޫނުލްޢުޤޫބާތު އިސްލާހުވެގެން ނިމިގެން އަންނައިރުގައި، އެ ޢުޤޫބާތުގައި ކަންކަން ކަނޑައެޅިފައި އޮންނަންވީ ގޮތަކީ ކޮބައިތޯ އެބަ ސާފުކޮށް އަންގައިދޭންޖެހޭ. ގޮތެއް އަޅުގަނޑުމެން އެބަ ނިންމާންޖެހޭ. އަޅުގަނޑަށް ފެންނަ ފެނުމުގައި ޑީ.އާރު.ޕީ.އިންވެސް، ޕީ.ޕީ.އެމް.އިންވެސް އަދި ޖުމްހޫރީ ޕާޓީންވެސް އަދި އެހެން ޕާޓީތަކުންވެސް އެބޭފުޅުން މިކަމުގައި ގަބޫލުކުރާ ގޮތަކީ ކޮބައިތޯ، އެބޭފުޅުންގެ ފިކުރަކީ ކޮބައިތޯ، އެބަ ރާއްޖޭގެ ރައްޔިތުންނަށް ސާފުކޮށްދެއްވާންޖެހޭ. ހަމައެހެންމެ، ދިވެހި ރައްޔިތުންގެ ޑިމޮކްރެޓިކް ޕާޓީންވެސް އެބަ މިކަންކަން ސާފުކޮށްދޭންޖެހޭ.\nދިވެހި ރައްޔިތުންގެ ޑިމޮކްރެޓިކް ޕާޓީން ނިންމާފައި އޮތް އެއް ނިންމުމަކީ، ދިވެހިރާއްޖޭގައި ދީނީ ކަންކަމާ ގުޅޭ ގޮތުން ސަރުކާރުން ޢަމަލުކުރާނީ ދީނީ ދަންނަ ބޭކަލުންގެ ހެޔޮލަފާ ނަސޭހަތުގެ މައްޗަށް ބިނާވެގެންނޭ. މިއަދާ ހަމައަށްވެސް އަދި ކުރިއަށް އޮތް ތަނުގައިވެސް ސަރުކާރުން ޢަމަލުކުރަމުން ގެންދާން ބޭނުންވަނީ މިދެންނެވި ޢުޞޫލުގައި، މިދެންނެވި ހަމައިގައި. އެހެންނަމަވެސް، އަޅުގަނޑުމެންނަށް ޤާނޫނުލްޢުޤޫބާތުގައި މި މާއްދާތައް ކަނޑައަޅަންވީ ގޮތް އެބަ އެނގެންޖެހޭ. އަދި އެގޮތުގެ މަތިން އެ މާއްދާތައް ކަނޑައަޅައި ޤާނޫނުލްޢުޤޫބާތް އެބަ ނިންމާންޖެހޭ.\nއަޅުގަނޑު އުއްމީދުކުރާނީ، މިފެށޭ ރައްޔިތުންގެ މަޖިލީހުގެ އާ ދައުރުގައި ޤާނޫނުލްޢުޤޫބާތު ނިންމައި، އެއީ، ޤާނޫނުގެ ގޮތުގައި އެބަ ކަނޑައަޅާންޖެހޭ. އެހެންވީމާ، އަޅުގަނޑުގެ އުންމީދަކީ، މިކަމުގައި މިހާރު ދެން ލަސްނުކޮށް އަޅުގަނޑުމެންނަށް ގޮތެއް ނިންމައި، އެގޮތަކީ ޤާނޫނުލްޢުޤޫބާތުގައި ކަނޑައެޅޭގޮތްގޮތުގައި ބެލުން.\nމި މަސްއޫލިއްޔަތު އަދާކުރަން މިވަގުތު ޖެހިފައި މިވަނީ، ރާއްޖޭގެ ރައްޔިތުންގެ މަޖިލީހަށް. އަޅުގަނޑަށް ފެންނަ ފެނުމުގައި އެ މަޖިލީހަކީ، މި މަސްއޫލިއްޔަތު އަދާކުރުމުގައި ވަރަށް ތަޞައްރުފު ފުދިފައިވާ މަޖިލީހެއް. އެހެންވީމާ، އެ މަޖިލީހުން މިކަން އަވަހަށް ނިންމައި، އަޅުގަނޑުމެންގެ ރާއްޖޭގެ ރައްޔިތުންގެ ހިތްތަކަށް، ޔަޤީންކަމާއި އަމާންކަމާއި އުފާވެރިކަން އެބަ ބޭނުންވޭ.\nއަޅުގަނޑުގެ ދުޢާއަކީ، އަޅުގަނޑުމެންނަށް މިއަދަށްވުރެ އަދި މާ ފާގަތި މާދަމައެއް ލިބުން. އަޅުގަނޑުގެ ދުޢާއަކީ، އަޅުގަނޑުމެންނަށް ދެދުނިޔޭގެ ބާއްޖަވެރިކަން ލިބުން.\nوالحمد للّـه. والسّـلام عليـكم.


Adeeb ge nan dhivehi thaareekh gai nuliyevi nudhaane! – adduLIVE\nLast Updated: December 10, 13:40\nއަދީބުގެ ނަން ދިވެހި ތާރިހުގައި ނުލިޔެވި ނުދާނެ!\n1 Aug 04, 2019, 09:24 މުހައްމަދު އައިމަން\nއަހްމަދު އަދީބު --\nފުރަތަމަ ހުންނެވީ ވިޔަފާރިވެރިން ޖަމިއްޔާގެ ނާއިބު ރައީސަކަށެވެ. މަދުމަދުން ޓީވީތަކަށް އަރާވަޑައިގެން މަގުބޫލުކަން ހޯއްދަވަން ފެއްޓެވިއެވެ. އަދި ކުރީގެ ރައީސް މުހައްމަދު ނަޝީދުގެ ވެރިކަން ވެއްޓި ދެން އައި ކުރީގެ ރައީސް ޑރ. މުހައްމަދު ވަހީދުގެ ވެރިކަމުގެ ޓޫރިޒަމް މިނިސްޓަރަކަށް އެމަނިކުފާނު ވެވަޑައިގަތީ އިސާހިތަކުއެވެ. ޒުވާން އުމުރުގައި ވަޒީރަކަށް ވެވަޑައިގެން ބޭފުޅުންގެ ތެރޭގައި ހިމެނިވަޑައިގެން ތާރީހުގެ ތެރެއަށް ވެދެވަޑައިގަތެވެ. މިއީ ކުރީގެ ނާއިބު ރައީސް އަހްމަދު އަދީބު ސިޔާސީ ހަޔާތް ފެއްޓެވި ގޮތެވެ. އަދި ވަކިން ހާއްސަކޮށް ތާރީހުގެ ތެރެއަށް އެމަނިކުފާނުގެ ނަންފުޅު ގެނުވި ފުރަތަމަ ގޮތެވެ.\nދެން އައީ ކުރީގެ ރައީސް އަބްދުﷲ ޔާމީންގެ ވެރިކަމެވެ. އެ ވެރިކަމުގައިވެސް އެންމެ ފުރަތަމަ ހުންނެވީ ޓޫރިޒަމް މިނިސްޓަރަކަށެވެ. އަދި އެ ސަރުކާރުގެ އެންމެ ބާރުގަދަ ވަޒީރަށް އެމަނިކުފާނު ވެދެވަޑައިގަތީ އެހާމެ ފަސޭހަކަމާއި އެކުގައެވެ. ރައީސުލްޖުމްހޫރިއްޔާގެ މަސައްކަތްޕުޅަށް ލުއިތަކެއް ގެނެސްދެއްވާ ހިންގުންތެރި ގާބިލު ވަޒީރަކަށް އެމަނިކުފާނު ވެވަޑައިގެންނެވިއެވެ. އޭރު ޔާމީންގެ ސަރުކާރުން ގެނެސްފައިވާ ބޮޑެތި ޕްރޮޖެކްޓުތަކުގެ އިސްވެރިއެއްގެ ގޮތުގައި އަބަދުވެސް ހުންނެވީ އަދީބެވެ. މިވަރުން ނިމުމަކަށް އައީއެއް ނޫނެވެ. އަދީބުގެ ހުއްދަ ލިބިގެން ނޫން ގޮތަކަށް ކަމެއްވެސް ނުވާ ހިސާބަށް ދިޔައެވެ. އަދީބު ދެކެ ގަންނަވާ ބިރުން ވަޒީރު ބޭފުޅަކަށް ބާރަށް ފައިންޕުޅު ހިއްލަވާލައްވަން ވެސް ޖެހިލުންވެވަޑައިގަތެވެ. މިއީވެސް ރާއްޖޭގެ ސިޔާސީ ހަޔާތުގައި ހިނގާދިޔަ ކަންތައްތަކެކެވެ. ލިޔުއްވައިފި ނަމަ ތާރީހާއި ހަނދާނުގެ ތެރޭގައި މިކަންކަން ހުންނާނެއެވެ.\nބާރުގަދަ ވަޒީރަކުން ނާއިބު ރައީސް ކަމަށް:\nކޮންމެއަކަސް ކުރީގެ ރައީސް ޔާމީން އެންމެ އިތުބާރުފުޅު ކުރައްވާ ވަޒީރަކީ އޭރު އަހްމަދު އަދީބެވެ. އަދީބަކީ ޔާމީންގެ ފައިސާގެ ކަންކަން ވެސް ބަލަހައްޓަވާ ބޭފުޅާ ކަމަށް ހުދު އެތައް ޕްލެޓުފޯމެއްގައި ޔާމީންވަނީ އަމިއްލަފުޅަށް އިއުތިރާފުވެވަޑައިގެންފައެވެ. ސިޔާސީ ގޮތުން ރައީސް ޔާމީން ސަރުކާރުގެ އެންމެ ފުރަތަމަ ނާއިބު ރައީސް ޑރ. މުހައްމަދު ޖަމީލް އަހުމަދާއި ޖެހިވަޑައިގަތް ކުންޏެއްގެ ސަބަބުން ނާއިބު ރައީސް ކަމުން ޖަމީލު ދުރު ކުރެއްވިއެވެ. އަދި އަދީބު ނާއިބު ރައީސަކަށް ގެނައުމުގެ މަޝްވަރާތައް ގަނޑުވަރު ކޮޅުގައާ ޕާޓީ އޮފީހުގައާ އެހެނިހެން ތަންތަނުގައި ކުރެވިގެންދިޔައެވެ. އަދި އެކަން ހިނގައިގެން ދިޔައީވެސް ހަމަ އެފަދައިންނެވެ.\nނާއިބު ރައީސް ކަމަށް އަދީބު ގެނައުމަށްޓަކައި ގާނޫނު އަސާސީއާ ގާނޫނުތައް ޔާމީން ސަރުކާރުގައި ރައްޔިތުން މަޖިލީހުގެ މެންބަރުން ކުރެއްވީ ހޭލާ ހުންނަވައިގެންނެވެ. އެއް ދުވަހެއްގެ އިރު އިރުމާއި އެކު ނިންމާލި މަސައްކަތުގެ ހަބަރުތައް ރައްޔިތުން ކިޔަ ކިޔާ ހުއްޓާ އައީ ކުއްލި ހަބަރެކެވެ. ނަމަވެސް އެއީ ބައެއް ރައްޔިތުންނަށެވެ. އެ ހަބަރަކީ ދިވެހިރާއްޖޭގެ ރައީސުލްޖުމްހޫރިއްޔާގެ ނާއިބުގެ މަގާމަށް ހ. ސާމަރާ، އަހްމަދު އަދީބު އައްޔަން ކުރެއްވި ހަބަރެވެ. އަދި މިވަރަކުން ނޫސްތަކުގެ ސުރުހީއާ ރިޕޯޓުތަކެއް ނިމުމަކަށް ނައެވެ. އެންމެ ޒުވާން ނާއިބު ރައީސަކަށް އަދީބު، މިފަދައިންވެސް ނޫސްތަކުގެ ސުރުހީތަކުގައި ޖަހާ އަދީބު އާސުމާނަށް ލައިގެން އުުޅުނު ދުވަސްތައް މާޒީއާ ފާއިތުވެގެން ހިނގައްޖެއެވެ. ނަމަވެސް އެއީވެސް އަދީބުގެ ނަން ދިވެހި ތާރީހުގައި ލިޔެވިގެންދާނެ ދުވަސްތަކެކެވެ.\nފަހުގެ ތާރީހެއްގައި ނާއިބު ރައީސަކަށް ކުރެވުނު އެންމެ ބޮޑު އެއް ތުހުމަތު:\nސިޔާސީ މައިދާނުގައި މަސައްކަތް ކުރާއިރު އަބަދުވެސް ތަފާތު އެކިއެކި ތުހުމަތުތައް އެޅިގެންދާނެއެވެ. މިއީ ދުނިޔޭގެ ހުރިހާ ގައުމެއްގައިވެސް ކަން ހިނގާ ގޮތެވެ. ރާއްޖޭގައިވެސް އެކަން ހިނގަމުން ދަނީ ހަމަ މި ބީދައިންނެވެ. ނަމަވެސް އަދީބުގެ އިސްތަށިފުޅުގައި އެޅިގެން ދިޔައީ އެއަށްވުރެވެސް ބޮޑު ތުހުމަތެކެވެ. އެއީ ރައީސުލްޖުމްހޫރިއްޔާއާ އެމަނިކުފާނުގެ އަނބިކަނބަލުންނާއި އާއިލާ ބޭފުޅުންނާއި ރައްޔިތުން މަޖިލީހުގެ ބައެއް މެންބަރުންގެ އިތުރުން ބައެއް ވަޒީރުން ތިއްބެވި ރިޔާސީ ލޯންޗުކޮޅުގައި އެއްޗެއް ގޮއްވާލާ އެބޭފުޅުން [ރައީސުލްޖުމްހޫރިއްޔާއާ އެމަނިކުފާނުގެ އަނބިކަނބަލުން] އަވަހާރަ ކޮށްލަން އުޅުނު ކަމުގެ ތުހުމަތެވެ.\nރާއްޖޭގައި ހުންނެވިއިރު ރައީސް ޔާމީން 500 ޕަސެންޓު އިތުބާރު ކުރެއްވި އަދީބު ޗައިނާއިން ވަޑައިގަތުމާއި އެކު މާލެ ވަޑައިގަންނަވަން ޖެހިވަޑައިގަތީ ފުލުހުންގެ ލޯންޗުކޮޅުގައެވެ. ކުށެއްގެ ތުހުމަތުގައި ބަންދު ކުރެވި ޖަލުގެ ތޭރިތަކުގެ ތަޖުރިބާ އެމަނިކުފާނު ކުރައްވަން ޖެހިވަޑައިގަތީއެވެ. ހައްޔަރު ކުރެއްވީ ރިޔާސީ ލޯންޗުކޮޅު ފިނިފެންމާގައި އެއްޗެއް ގޮއްވާލި ކަމުގެ ތުހުމަތުގައެވެ. މިއީވެސް އަދީބުގެ ނަން ދިވެހި ތާރީހުގެ ތެރެއަށް ވަކިން ހާއްސަކޮށް ރާއްޖޭގެ ވެރިކަމުގެ ތާރީހުގެ ތެރެއަށް ވަދެ ނުދާނެ މައްސަލައެކެވެ.\nދައުލަތުގެ މާލިއްޔާއިން މާސިންގާ ވައްކަމެއް ރޯމާދުވާލު ކުރުން:\nވަގުން ވައްކަން ކުރަނީއެއް މީހުން ނިދާފައި ތިއްބައެއް ނޫނެވެ. މިއީ 21ވަނަ ގަރުނެވެ. 1900ގެ އަހަރުތަކުގައިވެސް ރާއްޖޭގައި މާސިންގާ ވައްކަމެއް ކޮށް އެ ވައްކަމުގެ ވާހަކަތައް އޮއްބާލިއެވެ. އެއީ މީޑިއާއާ އެފަދަ އެހެނިހެން ވަސީލަތްތައް މަދު ޒަމާނެކެވެ. އެއީ އެފްޕީއައިޑީގެ ވައްކަމެވެ. އެ ވައްކަމުގެ ވާހަކަ މަދުން ނަމަވެސް ދިވެހިން ދައްކައެވެ. ނަމަވެސް މޯލްޑިވްސް މާކެޓިން އެންޑް ޕަބްލިކް ރިލޭޝަން (އެމްއެމްޕީއާރްސީ) މެދުވެރިކޮށް އަހްމަދު އަދީބު ކުރި ވައްކަމުގެ ވާހަކަ މި ދިވެހި ގައުމު ދެމި އޮތްހާ ދުވަހަކު ދައްކާނެއެވެ. އަދި އެފައިސާ ހޯދަން ދިވެހި ރައްޔިތުން އިންތިހާއަށް ބޭނުންވެސްމެއެވެ. އެއީ ރޯމާ ދުވާލު ދައުލަތުގެ މާލިީ އިދާރާތައް ހިސޯރުކޮށްގެން ހިންގާލި ވަރުގަދަ ވައްކަމެކެވެ. އެއީ ދައުލަތުގެ ހަޒާނާއަށް ވަންނަންޖެހޭ 1.3 ބިލިއަނަށްވުރެ ގިނަ ރުފިޔާއެވެ. އެ މައްސަލައިގެ ތަހުގީގުން މިހާތަނަށް ހާމަވެގެން ދިޔައީ އެ ވައްކަން ގޮސް އަދި ހުއްޓެނީ އަދީބާއި ހަމައިން ކަމެވެ. ފަހަރުގައި ތަހުގީގު ނިމޭއިރު އެހެން ފަރާތަކަށް އެ ވައްކަން ގޮސް ހުއްޓި ދާނެއެވެ.\nދާދިފަހުން އަނެއްކާވެސް އިތުރު ހިޔާނާތެއްގެ މައްސަލަ މިވަނީ ފެންމަތިވެފައެވެ. ނަަމަވެސް މިވާހަކައަކީ މީޑިއާތަކުގައިވެސް މާގަދައަށް ދެކެވޭ ވާހަކަތަކެއް ނޫނެވެ. އެއީ ނަސަންދުރާ ޕެލަސް ހޮޓެލް ހިންގި ބިން ޓޫރިޒަމް މިނިސްޓްރީގެ ދަށަށް ބަދަލު ކުރުމަށް ފަހު ކުރިން އެ ބިން ދޫކުރަން ހަދާފައި އޮތް އެއްބަސްވުން އުވާލައި މިހާރު އެތަން އިމާރާތް ކުރާ ކުންފުންޏާ ހަވާލުކުރި މުއާމަލާތުގެ ވާހަކައެވެ. އެ މައްސަލާގައިވެސް 86 މިލިއަން ރުފިޔާގެ ހިޔާނާތް އެކުލެވިގެންވާ ކަމަށްވެއެވެ. އަދީބުގެ ނަން ހިޔާނާތާއި ވައްކަމުގެ މައްސަލާގައިވެސް ދިވެހި ތާރީހުގައި ލިޔެވިގެންދާނެއެވެ.\nމައްސަލަތައް ކޯޓުގައި މަޑުޖެހިފައި އޮތުމަށްފަހު ފަޓާސް ބަރިއެއްހެން ކުރިއަށް:\nއަދީބަކީ ޕޯޑިއަމްތަކަށް އަރާ ވަޑައިގެން ވާހަކަ ދެއްކުމުގައި މާ ކުޅަދާނަ ބޭފުޅަކަށް ނުވެދާނެއެވެ. ނަމަވެސް ޑީލު ހެދުމުގައި އެއީ އެއްވަނައިގެ ބޭފުޅެކޭ ނުބުނެވޭންވި ސަބަބެއް ނެތެވެ. ރައީސް ޔާމީންގެ ސަރުކާރުގައި އަދީބުގެ ޝަރީއަތް ކުރިއަށް ދިޔައީ ފިނިހަކަ ދުވެލީގައެވެ. ނަމަވެސް ވެރިކަން ބަދަލުވެ ރައީސުލްޖުމްހޫރިއްޔާ އިބްރާހީމް މުހައްމަދު ސާލިހުގެ ސަރުކާރު އައިފަހުން ކުއްލިއަކަށް ނުހިނގާ ހުރި އަދީބުގެ ޝަރީއަތްތައް ކޯޓުތަކުގައި ހިނގަން ފެށިއެވެ. ސުވާލު އުފެދެނީ މިހިސާބުންނެވެ. އޭރު ނުދިޔަ ޝަރީއަތެއް ކުއްލިއަކަށް ޝެޑިއުލްކޮށްގެން ފަށަން ޖެހުނީ ކީއްވެގެން ހެއްޔެވެ. އެއީ ސަރުކާރުން ގެންގުޅޭ ޝަރުއީ ދާއިރާ އިސްލާހު ކުރުމުގެ ފިޔަވަޅެއް ނޫންކަން އެންމެ ތުއްތު ކުއްޖާއަށްވެސް އެނގޭނެއެވެ. އެއީ "ބޮޑުވެގެންވާ" ޑީލެކެވެ.\nއަދީބު ހުންނެވީ ރާއްޖެއިން ބޭރަށް ދާން ބޭނުންފުޅުވެފައެވެ. އެމަނިކުފާނުގެ ސިއްހީ ހާލުކޮޅުވެސް ހުރި ގޮތުންނާއި އެކުގައެވެ. އަނެއްކޮޅުން އެއީ ރައްޔިތުން މަޖިލީހުގެ އިންތިހާބުވެސް ވަރަށް ކައިރި ދުވަސްކޮޅެވެ. އެމްޑީޕީގެ ޓިކެޓުގައި ވާދަ ކުރެއްވި ބޭފުޅުންނަށް މާލީ ގޮތުން ދަތިތަކާއި ކުރިމަތިވިއެވެ. އެއީ ޕާޓީން މާލީ ގޮތުން މާބޮޑެތި އެހީތެރިކަމެއް ނުދޭތީއެވެ. މިކަމުގެ ދަތިކަން އެންމެ ބޮޑަށް ތަހައްމަލު ކުރަން ޖެހުނީ މާލީ ތަނަވަސްކަން ނެތް ބޭފުޅުންނެވެ.\nނަމަވެސް އެކަމަށް ހައްލެއް ގެނެސްދެއްވީ އަދީބެވެ. މިކަން ސަރުކާރުން އަދި ރައީސް ސާލިހާއި މަޖިލީހުގެ ރައީސް، ރައީސް މުހައްމަދު ނަޝީދު ކިތަންމެ ވަރަކަށް ދެކޮޅު ހެއްދެވިއަސް މިއީ ތެދެއްކަން ސާބިތުވާނެ ދުވަހެއް އަދި އަންނާނެއެވެ. މިކަން "އައްޑޫލައިވް"އަށް ކަށަވަރު ކޮށްދިނީ ހުދު އެމްޑީޕީގެ ޕީޖީ ގްރޫޕަށް ނިސަބްތްވެވަޑައިގަންނަވާ ތިން މެންބަރެކެވެ. މި ތިން މެންބަރުންނަކީވެސް ދެކުނުގެ އަތޮޅުތަކަށް ނިސްބަތްވާ މެންބަރުންނެވެ. ޖުމްހޫރީ ޕާޓީގެ ލީޑަރު ގާސިމް އިބްރާހީމް ވދާޅުވި ފަދައިން އެމްޑީޕީން ވޯޓުލާން 24 ގަޑިއިރުވެފައި ވަނިކޮށް ފައިސާ އޮއްސާލީ ވާރޭ ވެހޭ ފަދައިންނެވެ. އޭގެ ތެރޭގައި އަދީބުގެ ފައިސާ އިންތިހާއަށް އޮންނާނެއެވެ. ނަމަވެސް ސުވާލަކީ އަދީބު ކޮންތާކުން ކިހިނެއް ހޯދި ފައިސާއެއްތޯއެވެ.\nއިންތިހާބާއި އެކު އަދީބުގެ މައްސަލަތައް ކޯޓުން ނިންމާ އަދީބު މިނިވަން ކުރިއެވެ. އަދި އަދީބުގެ ބޭސްފަރުވާއަށް ރާއްޖެއިން ބޭރަށް ފުރުމުގެ ހުއްދަވެސް ސަރުކާރުން ދިނެވެ. މިއީ އިއްތިފާގެއް ނޫނެވެ. ރޭވިގެން ހިންގި ބޮޑު "ޖަރީމާ"އެކެވެ.\nހިމޭނުން ހުންނެވުމަށްފަހު ފިލަން މަސައްކަތް ކުރުން:\nޝަރުއީ މަރުހަލާ ނިމި އަދީބުގެ އެއްކޮށް މިނިވަންވެވަޑައިގަތެވެ. އެންމެންވެސް ހީކޮށްގެން ތިބީ އަދީބުގެ އަޑު ފަނޑުވެގެން ދިޔައީ ކަމަށެވެ. އަދި އެމަނިކުފާނު އިސްވެ ހުންނަވައި އުފެއްދި ސިޔާސީ ޕާޓީގެ ކުރިމަގައިގެން މަޑުމަޑުން މަސައްކަތް ކުރައްވާނެ ކަމަށް ގިނަބަޔަކު ހީކޮށްގެން ތިއްބާ އެއް ދުވަހުގެ މެންދުރުގެ ވަގުތެއްގައި އިވިގެން ދިޔައީ ފަހުގެ ތާރީހެއްގައި އަނެއްކާވެސް އިވިފައި ނުވާވަރުގެ ވާހަކައެކެވެ. އެއީ ރާއްޖެ އައި ޓަގު ބޯޓަކުން އަދީބު ވަގަށް އިންޑިއާ އަށް އެތެރެވާން އުޅުނުކަމުގެ ވާހަކައެވެ.\nބައެއް ހަބަރުތައް ބުނާ ގޮތުގައި އަދީބު އެ ބޯޓުގައި ދަތުރުކުރީ ފަޅުވެރިއަކަށް ވެގެނެވެ. ނަމަވެސް ސައްހަ މައުލޫމާތެއް ނުލިބެއެވެ. އަދީބު އިންޑިއާއަށް ކުއްލިއަކަށް ވަގަށް އެތެރެވާން ޖެހުނީ ކީއްވެގެން ކަމެއްވެސް ނޭނގެއެވެ. ޕާސްޕޯޓު ސުޕްރީމް ކޯޓުގައި ހިފަހައްޓާފައި އޮތް ނަމަވެސް ސަރުކާރާއި ޑީލުތައް ހަދަމުންދިޔަ އަދީބު ފިލަން ޖެހުނު ސަބަބު އަދިވެސް ނޭނގެއެވެ. ހަމަގައިމުވެސް ކޮންމެ ކަމެއްގައިވެސް ސަބަބެއް އޮންނާނެއޭ ބުނާ ފަދައިން މިކަމުގައިވެސް ސަބަބެއް އޮންނާނެއެވެ.\nނަމަވެސް އަހްމަދު އަދީބުގެ ނަން މި ބަޔާންކުރެވުނު ކަންކަމުގެ މައްޗަށް އެކަނި ބަލާލި ނަމަވެސް ދިވެހި ތާރީހުގެ ފަތްފުއްތަކުގައި ލިޔެވިގެން ނުދާނެ ގޮތަކީ ނެތް ގޮތެކެވެ. ނަމަވެސް ނޭނގޭ އެއްޗަކީ އަދީބުގެ ނަން ލިޔާނީ ކޮން ގަލަމަކުން ކަމެވެ.


ކުށްމަދު ކުރުމަށް މާމެންދޫގައި އޮޕަރޭޝަންތަކެއް ކުރިއަށް ގެންދަނީ\nއާދިއްތަ ،12 ޖެނުއަރީ 2020 / 14:41\nކުށްމަދު އަމާން މާހައުލެއް ރަށްރަށުގައި ގާއިމުކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ގއ. މާމެންދުއަކީ ކުށްމަދު އަމާން ރަށެއްގެ ގޮތުގައި ބޭއްވުމަށް މާމެންދޫ ޕޮލިސް ސްޓޭޝަނާއި ވިލިނގިލީ ޕޮލިސް ސްޓޭޝަނުގެ ފުލުހުން ގުޅިގެން ޚާއްސަ އޮޕަރޭޝަންތަކެއް ފަށައިފިއެވެ.\nއެގޮތުުން މި އޮޕަރޭޝަންތަކަކީ މާމެންދުއަކީ ކުށްމަދު ރައްޔިތުންތަކެއް ދިރިއުޅޭ ރަށަކަށް ހެދުމާއި ރައްޔިތުންނަށް ދިމާވާ ކަންކަމުގައި ފުލުހުންގެ އެހީތެރިކަން ފޯރުކޮށްދިނުމާ ފުލުހުންނާއި ރައްޔިތުންނާ ދެމެދު އޮންނަ ގުޅުން މިހާރަށްވުރެ ބަދަހިކުރުމަށް ކުރިއަށް ގެންދާ އޮޕަރޭޝަންތަކެކެވެ.\nމި އޮޕަރޭޝަންތަކުގެ ތެރެއިން މާމެންދޫގެ ގޭގެއަށް ޒިޔާރަތްކޮށް ރައްޔިތުން ސަމާލުކަންދޭންވީ ކަންކަމާ ގުޅޭގޮތުން މަޢުލޫމާތު ދީފައިވެއެވެ. އެގޮތުން ރަށުގައި ކުށުގެ ވެށި އޮތް މިންވަރު އޮޅުންފިލުވައި ކުށުގެވެށިން ސަލާމަތްވެ ތިބުމަށާއި މުދަލާއި ގޯތިގެދޮރުގެ ސަލާމަތާއި ރައްކާތެރިކަމަށް ކުރެވިދާނެ ކަންކަމާ ގުޅޭ ގޮތުން މަޢުލޫމާތުދީ ފައިވެއެވެ. އަދި ކުށްމަދު ކުރުމަށް ދެފަރާތް ގުޅިގެން ކުރެވިދާނެ ކަންކަމާ ގުޅޭގޮތުން މަޝްވަރާކޮށްފައިވެއެވެ.\nރަށުގައި ވިޔަފާރި ކުރާ ތަންތަނަށް ޒިޔާރަތްކޮށް މަޢުލޫމާތު ދިނުމަށް ކުރިއަށް ގެންދިޔަ ޕްރޮގްރާމްގައި، ވިޔަފާރިވެރިންގެ ހުރި ކަންބޮޑުވުންތައް އޮޅުން ފިލުވައިފައިވެއެވެ. އަދި ވިޔަފާރިވެރިން ސަމާލުކަންދޭންވީ ކަންކަމާއި ފިހާރަތަކުގެ ސަލާމަތާއި ރައްކާތެރިކަމަށް އެޅިދާނެ ފިޔަވަޅުތަކާއި ވައްކަންކުރުން ހުއްޓުވުމަށް އެޅިދާނެ ފިޔަވަޅުތަކާ ގުޅޭގޮތުން މަޢުލޫމާތު ދީފައިވެއެވެ. އަދި ތަނުގެ ސެކިއުރިޓީ ވަރުގަދަ ކުރުމަށްޓަކައި ކެމެރާ ހަރުކުރުމަށް އިރުޝާދު ދީފައިވެއެވެ.\nމީގެ އިތުރުން ކުށްތަކަށް މަގުފަހިވާ ގޮތަށް އެރަށުގައި ހުރި ފަޅުގެތަކާއި ހުސްބިންތަކާއި ވަލުތެރެއާއި ރަށުތެރޭގައި ގުރޫޕު ހަދައިގެން މީހުން އެއްވެ އުޅޭ ސަރަޙައްދުތައް ބަލައި ފާސްކޮށްފައިވެއެވެ. އަދި މާމެންދޫގައި ދުއްވާ އެއްގަމު އުޅަނދުތަކަކީ އެއްގަމު ދަތުރުފަތުރުގެ ޤާނޫނާއި ޤަވާއިދުތަކާ އެއްގޮތަށް ދުއްވާ އުޅަނދު ތަކެއްތޯ ބަލައި ފާސްކޮށްފައިވެއެވެ.\nއަދި ފުލުހުންގެ ފަރާތުން އެއްވެސް ކަމެއް ރައްޔިތުން ބޭނުންވެއްޖެ ހާލަތެއްގައި ނުވަތަ އެއްވެސް މައްސަލައެއް ރިޕޯޓްކުރަން ބޭނުންވެއްޖެ ނަމަ ގުޅާނެ ނަންބަރު ޙިއްސާކޮށްފައިވެއެވެ.\nމި ހިނގާ ޖަނަވަރީ މަހުގެ 1 ވަނަ ދުވަހުން ފެށިގެން ކުރިއަށް ގެންދާ މިއޮޕަރޭޝަންތަކަކީ ސިލްސިލާކޮށް މި އަހަރަށް ކުރިއަށް ގެންދާ އޮޕަރޭޝަންތަކެކެވެ.


މިއަދު ބެއްވި ޕެޓިޝަން ކޮމިޓީގެ ބައްދަލުވުން: ހިޔާ ފްލެޓްތަކުގައި ދިރިއުޅޭ ރައްޔިތުންގެ ރައްކާތެރިކަން ބަހަލައްޓަން 56 ފުލުހުން ހަމަޖައްސަނީ\nހުޅުމާލޭގެ ދެވަނަ ފިޔަވަހީގައި އިމާރާތްކޮށްފައިވާ ހިޔާ ފްލެޓަކުގައި ރައްޔިތުންގެ ރައްކާތެރިކަން ކަށަވަރުކުރުމަށްޓަކައި 56 ފުލުހުން ހަމަޖެއްސުމުގެ މަސައްކަތް ކުރަމުންދާ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވެއްޖެ އެވެ.\nރައްޔިތުންގެ މަޖިލީހުގެ ޕެޓިޝަން ކޮމިޓީގައި ވާހަކަފުޅު ދައްކަވަމުން ސީޕީ ހަމީދު ވިދާޅުވީ ހިޔާ މަޝްރޫގެ ދަށުން އިމާރާތްކޮށްފައިވާ ފްލެޓްތަކުގައި 35،000 އަށް ވުރެ ގިނަ މީހުން ދިރިއުޅޭނެ ކަމަށް ލަފާކުރެވޭ ކަމަށެވެ. އެހެންކަމުން އެ ސަރަހައްދުގެ ސަލާމަތާއި ރައްކާތެރިކަން ފޯރުކޮށްދިނުމަށް ކުރަންޖެހޭ މަސައްކަތް ކުރަމުންދާ ކަމަށެވެ.\nސީޕީ ވިދާޅުވީ ހިޔާ ފްލެޓްގެ އާބާދީގެ ރައްކާތެރިކަން ކަށަވަރުކުރުމަށް 56 ފުލުހުން މިހާރުން މިހާރަށް ވެސް ބޭނުންވާ ކަމަށެވެ. އެވަރަށް ފުލުހުން ހޯދުމުގެ މަސައްކަތް ކުރަމުންދާ ކަމަށްވެސް ވިދާޅުވި އެވެ.\nހިޔާ ފްލެޓްތަކުގައި ދިރިއުޅޭނެ ކަމަށް ލަފާކުރާ އާބާދީއަށް ފުލުހުންގެ ހިދުމަތް ދިނުމަށް ބޭނުންވާނެ ފުލުހުންނާއި ވަސީލަތްތައް ހޯދުމުގެ މަސައްކަތް މިދިޔަ އަހަރުން ފެށިގެން ކުރަމުންދާ ކަމަށް ސީޕީ ހަމީދު ވިދާޅުވި އެވެ.\n“ހަތަރު ވަނަ ޓަވަރުން ޖާގަ ލިބިފައިވަނީ އެ ތަނުގައި ފުލުހުންގެ ހިދުމަތް ގާއިމުކުރުމަށް. އެ މަސައްކަތް ވަނީ ފަށާފައި” ހަމީދު ވިދާޅުވި އެވެ.\nސީޕީ ވިދާޅުވީ ހިޔާ ފްލެޓްތަކުގައި ފުލުހުން ހަރަކާތްތެރިވާނެ ގޮތްތަކާ އެ ސަރަހައްދުގައި މީހުން ދިރިއުޅެން ފެށުމާއެކު ކުރިމަތިވެދާނެ މައްސަލަތަކާ ގުޅިގެން އެކަންކަން ހައްލު ކުރުމަށް ކުރެވޭނެ ކަންކަމައި ގުޅޭގޮތުން ކަމާގުޅޭ ފަރާތްތަކާއެކު ވެސް މަޝްވަރާކުރަމުންދާ ކަމަށެވެ.\n“މިހާރު އެ ސަރަހައްދުގައި ބައެއް އާއިލާތަކުން ދިރިއުޅެން ފަށައި އަދި ބައެއް އާއިލާތަކުން ދިރިއުޅެން ފަށަން ތައްޔާރުވަމުން ދަނީ. ފްލެޓުތަކުގައި ކުރެހުމާއި އެ ސަރަހައްދުން ވައްކަން ކުރުން ފަދަ ކަންކަން މިހާރު ވެސް ދިމާވޭ. ހުޅުމާލެ ޕޮލިހާ ގުޅިގެން އެފަދަ ކަންކަން ބަލައި ރައްޔިތުންނަށް ދޭން ޖެހޭ މައުލޫމާތު ފޯރުކޮށްދެމުން ދަނީ.” ސީޕީ ހަމީދު ވިދާޅުވި އެވެ.\nހިޔާ ފްލެޓްތަކުގައި މަދު ބަޔަކު މިހާރު ދިރިއުޅެން ފަށާފައިވާއިރު އެތަނުގެ ސަލާމަތާއި ރައްކާތެރިކަމާ ދޭތެރޭ އާންމުން ގެންދަނީ ސުވާލު އުފައްދަމުންނެވެ.


Mammainge thashibari dhorun dhorah!\nމަމްސް ހަދިޔާގެ ގޮތުގައި ބަދަލު ކުރާ ތަށިބަަރިއެއް ބަދަލު ކުރަނީ -- ފޮޓޯ:މަމްސް.އެމްވީ\nގެއްލެމުންދާ ރަނގަޅު އާދަކާދަތައް ބައެއް ފަހަރަށް އެނބުރި އާދެ އެވެ. މިއީ އެފަދަ ކަމެއް އަލުން އަނބުރާ ދިރުވުމަށް މަޑުމަޑުން މަސައްކަތް ކުރާ މަންޒަރެކެވެ. ހާއްސަކޮށް ރޯދަ މަހާއި ދިމާކޮށް އިޖްތިމާއީ ގުޅުން ބަދަހި ކުރުމަށާއި ކުރީގެ އާދަކާދަތަކާއި ސަގާފަތް ދިރުވައި އެއްބަޔަކު އަނެއް ބަޔަކަށް އެހީ އިސްކުރާ ހަރަކާތެކެވެ. މި ރޯދަ މަހު "މަމްސްހަދިޔާ" ގެ ނަމުގައި އަންނަނީ ތަށިބަރިއެއް ބަދަލު ކުރަމުންނެވެ. މިކަން ފަށައިގެން އުޅެނީ "މަމްސްއެމްވީ" އެވެ\nދެހާސްތޭރަ ވަނަ އަހަރު އޮންލައިން ޕެލްޓްފޯމެއްގައި އައ "މަމްސްއެމްވީ" ގައި މިއާދައި ހަމައަށް 27000 އަށް ވުރެ ގިނަ އަންހެނުން ބައިވެރިވެ އުޅެ އެވެ.\nމަމްސްއެމްވީގެ ކޯ ފައުންޑަރަކު ވިދާޅުވިގޮތުގައި މި ހަރަކާތުގައި އޮންނަނީ އެދުވަހު ނޮމިނޭޓްވާ މަންމައަކު ރޯދަވީއްލަން ތައްޔާރުކުރާ ބާވަތްތައް ތަށިބަރިއަކަށް އެޅުމަށްފަހު އެހެން މަންމައަކަށް ތަށިބަރި ހަދިޔާ ކުރުމެވެ.\n"ވަރަށް ބޮޑު ތަރުހީބަކާއި ފޯރިއެއް އެބައޮތް. މި ހަރަކާތްތުގެ ބޭނުމަކީ މަންމައިންގެ މެދުގައި އެކުވެރިކަން އާލާކޮށް ބަދަހިކުރުމާއި ރިވެތި އާދަތައް ދެމެހެއްޓުމަށްޓަކައި މަސައްކަތް ކުރުން،" އޭނާ ވިދާޅުވި އެވެ.\nމި ހަރަކާތް ރޯދަ މަސް ނިމެންދެން ކުރިއަށްގެންދާނެ އެވެ. މާލޭގެ އިތުރުން ރާއްޖޭގެ އެކި ކަންކޮޅުތަކުގައި ވެސް "މަމްސް ހަދިޔާ" ހަރަކާތް ކުރިއަށް އެބަ ދެއެވެ. އޭގެތެރޭގައި ތޮއްޑޫ އާއި ކާށިދޫ އާއި ސ. ފޭދޫ އާއި ކުޅުދުއްފުށި ހިމެނެ އެވެ.


Singapore Convention on Mediation gai Raajje in soi kohffi - One Online\nސިންގަޕޯރ ކޮންވެންޝަން އޮން މީޑިއޭޝަން ގައި ސޮއި ކުރެއްވި ގައުމުތަކުގެ ރެޕްރެޒެންޓޭޓިވްސް ---- ފޮޓޯ: އޭޖީ އޮފީސް\nސިންގަޕޯރ ކޮންވެންޝަން އޮން މީޑިއޭޝަން ގައި އޭޖީ އިބްރާހިމް ރިފްއަތު ސޮއި ކުރައްވަނީ --- ފޮޓޯ: އޭޖީ އޮފީސް\nސިންގަޕޯރ ކޮންވެންޝަން އޮން މީޑިއޭޝަން ގައި ރާއްޖެއިން ސޮއި ކޮށްފި\nޔުނައިޓެޑް ނޭޝަންސް ކޮންވެންޝަން އޮން އިންޓަރނޭޝަނަލް ސެޓްލްމަންޓް އެގްރީމަންޓްސް ރިސަލްޓިންގ ފްރޮމް މީޑިއޭޝަން، ސިންގަޕޯރ ކޮންވެންޝަން އޮން މީޑިއޭޝަން ގައި ދިވެހިރާއްޖެއިން ސޮއި ކޮށްފިއެވެ.\nރާއްޖެއިން މި މުއާހަދާގައި މިއަދު ސޮއިކޮށްފައިވަނީ ސިންގަޕޫރުގައި މިކަމަށް ހާއްސަކޮށްގެން ކުރިއަށް ދިޔަ ރަސްމިއްޔާތެއްގައެވެ. ރާއްޖޭގެ ފަރާތުން މި މުއާހަދާގައި ގައި ސޮއިކުރެއްވީ އެޓާނީ ޖެނެރަލް އިބްރާހީމް ރިފްއަތެވެ.\nއެޓާނީ ޖެނަރަލް (އޭޖީ) އޮފީހުން މައުލޫމާތުދިން ގޮތުގައި މި މުއާހަދާއަކީ މީޑިއޭޝަން މެދުވެރިކޮށް ނިންމާ ވިޔަފާރީގެ މައްސަލަތަކުން އުފެދޭ ބައިނަލްއަގްވާމީ ސެޓަލްމަންޓް އެގްރީމަންޓުތައް، މުއާހަދާގައި ބައިވެރިވާ ގައުމުތަކުން ބަލައިގަތުމަށް ވެވޭ އެއްބަސްވުމެކެވެ. އަދި މި މުއާހަދާއަކީ އޭގައި ބައިވެރިވާ ގައުމުތަކުގައި އެ އެއްބަސްވުންތައް ތަންފީޒު ކުރުމުގައި ގައުމުތަކުގެ މެދުގައި އެއް އުސޫލުތަކަކާއި އިންތިޒާމުތަކެއް ގާއިމު ކުރުމަށް އެކުލަވާލާފައިވާ ބައިނަލްއަގުވާމީ ގާނޫނީ އޮނގަނޑެއް ކަމަށް އޭޖީ އޮފީހުން މައުލޫމާތު ދިނެވެ.\nމި މުއާހަދާގައި ރާއްޖެއިން މިއަދު ސޮއިކޮށްފައިވަނީ ރާއްޔިތުން މަޖިލީހުގެ ރުހުމާއެކު އެވެ. ނަމަވެސް މި މުއާހަދާ ތަންފީޒުކުރުމަށް އެކަމާ ގުޅޭ ހާއްސަ ގާނޫނެއް ބޭނުންވާ ކަމަށް އޭޖީ އޮފީހުން މައުލޫމާޓު ދިނެވެ. އަދި މިހާރު މި މުއާހަދާ ތަންފީޒު ކުރަން ބޭނުންވާ ގާނޫނު އެކުލަވައިލުމުގެ މަސައްކަތް އެ އޮފީހުން ފަށާފައިވާ ކަމަށާއި، މި މުއާހަދާ ތަންފީޒު ކުރެވޭނީ ގާނޫނު ވުޖޫދަށް އައުމަށްފަހު ކަމަށް ވެސް އޭޖީ އޮފީހުން މައުލޫމާތު ދިނެވެ.\nއޭޖީ އޮފީހުން ބުނީ ރާއްޖޭގައި ބޭރުގެ އިންވެސްޓްމަންޓްތަކަށް ރައްކާތެރި މާހައުލެއް ގާއިމުކޮށްދީ ކޯޓުން ބޭރުން މައްސަލަ ހައްލުކުރުމުގެ ނިޒާމު ހަރުދަނާ ކުރުމަކީ މި ސަރުކާރުގެ އަމާޒެއް ކަމަށެވެ. އަދި ސިންގަޕޯރ ކޮންވެންޝަން އޮން މީޑިއޭޝަން މުއާހަދާ އާއެކު ރާއްޖެ މަސައްކަތް ކުރަމުން އަންނަ މި އަމާޒަށް ވާސިލް ވުމަށް ބޮޑު ކުރިއެރުމެއް ލިބިގެންދިޔަ ކަމަށް ގަބޫލު ކުރާ ކަމަށް ވެސް އެ އޮފީހުން ބުނެއެވެ.\nގުޅޭ ޓެގު އެޓަރނީ ޖެނެރަލް އިބްރާހީމް ރިފްއަތު ސިންގަޕޫރު\nހާރިޖީ މަސްލަހަތަށް ގެއްލުން ދިނުމަކީ ޖިނާއީ ކުށެއް ކަމަށް ކަނޑައަޅަނީ\nޔާމީންގެ ސަރުކާރުން ވަކިކުރި 19 މީހަކަށް ބަދަލުގެ ގޮތުގައި 6.8 މިލިއަން ރުފިޔާ ވަނީ ދީފަ: އޭޖީ


India Fuluhun Dhivessaku Hoadhumah red Notice Nerefi އިންޑިޔާގެ ފުލުހުން ދިވެއްސަކު ހޯދުމަށް ރެޑް ނޯޓިސް ނެރެފި – Huvadhoo News India Fuluhun Dhivessaku Hoadhumah red Notice Nerefi Huvadhoo News\nފޮޓޯ: އިންޑިޔާ ފުލުހުން ހޯދަމުންދާ ދިވެހި މީހާ\nމަސްތުވާ ތަކެތީގެ މައްސަލައެއްގައި އިންޑިޔާ ފުލުހުން ދިވެއްސަކު ހޯދުމަށް ރެޑް ނޯޓިސް ނެރެފިއެވެ.\nއިންޑިޔާގެ ރިޕޯޓްތައް ބުނާ ގޮތުން މަސްތުވާ ތަކެތީގެ މައްސަލައިގައި ހޯދަމުންދަނީ އުމުރުން 31 އަހަރުގެ ދިވެހި ފިރިހެނެކެވެ. އަޒްލިފް މުހައްމަދު ނަމަކަށް ކިޔާ މިމީހާ އަކީ ގިނަ އަދަދަކަށް ކެނަބިސް އުފައްދައި ވިޔަފާރި ކުރާ މީހެއް ކަމަށް އިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަން (ސީބީއައި) އާ ހަވާލާދީ ރިޕޯޓްތަކުގައި ބުނެފައިވެއެވެ.\nއެހެންކަމުން އިންޑިޔާ ފުލުހުން ތަހުޤީގުކުރަމުންދާ މަސްތުވާ ތަކެތީގެ މައްސަލައިގައި އަޒްލިފް މުހައްމަދު ހޯދުމަށް ވަނީ ރެޑްނޯޓިސް ނެރެފައެވެ.\nމަސްތުވާ ތަކެތީގެ މައްސަލަތައް މިހާރަކަށް އައިސް ރާއްޖޭގައިވެސް ދަނީ އިތުރުވަމުންނެވެ. ކެނަބިސް ޓްރެފިކްކުރުމުގެ ކުށް ކޮށްފި މީހެއްގެ އަދަބަކީ، އުމުރަށް ޖަލަށްލުމާއެކު އެއްލައްކަ ރުފިޔާ އާއި ދިހަ މިލިއަން ރުފިޔާއާ ދެމެދުގެ އަދަދަކުން ޖޫރިމަނާކުރުމެވެ. އެގޮތުން މިއަހަރު މާރޗް މަހުގައިވެސް ކެނަބިސް ޓްރެފިކިންގ ގެ މައްސަލައިގައި މީހަކު އެއް ލައްކަ ރުފިޔާ އިން ޖޫރިމަނާކޮށް އުމުރު ދުވަހަށް ޖަލު ހުކުުމެއް ވަނީ ކޮށްފައެވެ.\nއިންޑިޔާ ފުލުހުން މަސްތުވާތަކެތި


Minivan cup 2018 : Final ah ThahLihiaai _Dk\nމިނިވަންކަޕް 2018 : ފައިނަލަށް ތައްލިހިއާއި ...\nby vomadmin July 23, 2018\nހުޅުދޫގައި މިހާރު ބާއްވަމުންދާ “މިނިވަންކަޕް ފުޓްސަލް މުބާރާތު”ގެ ފައިނަލަށް ތައްލިހި އާއި ޑީކޭ ދަތުރުކޮށްފި އެވެ. މި ދެ ޓީމަކީވެސް ހުޅުދުއަށް ނިސްބަތްވާ ދެ ޓީމެވެ.\nމިނިވަން ކަޕް ސެމީ ފައިނަލްގެ ފުރަތަމަ މެޗްގައި މިރޭ ގައުމާއި ބައްދަލުކުރިމެޗުން ތައްލިހި މޮޅުވެފައިވަނީ5–2ގެ ނަތީޖާއަކުންނެވެ.\nމިމެޗްގެ މޮޅު ކުޅުންތެރިއަކަށް ހޮވިފައިވަނީ ތައްލިހީގެ ޝަމްހާދު ސައީދެވެ.\nސެމީގެ ދެވަނަ މެޗްގައި މިރޭ ރިސޯޓްބޯއިސްއާއި ބައްދަލުކޮށް ޑީކޭ މޮޅުވެފައިވަނީ 7-4 ގެ ނަތީޖާއަކުންނެވެ.\nމިމެޗްގެ މޮޅު ކުޅުންތެރިއަކަށް ހޮވިފައިވަނީ ޑީކޭގެ އަބްދުﷲ އިމްރާނެވެ.\nޗެމްޕިއަންޓީމަކަށް 35000ރ ރަނައަޕް ޓީމަކަށް 20000 ރ ގެ ފައިސާގެ އިނާމު ހުށަހެޅިފައިވާ މިމުބާރާތުގައި މީދޫ އެއްޓީމާއި މަރަދޫން އެއްޓީމު އަދި ހިތަދޫ ވެމްކޯއިން އެއްޓީމާއި ހުޅުދުން6ޓީމެއް ބައިވެރިވިއެވެ.\nމިމުބާރާތުގެ ފައިނަލްމެޗްގެ ކުޅުން އޮންނާނީ މިމަހުގެ 25 ވަނަ ދުވަހުގެރޭ 9:00 ގައެވެ.


Royal Military Academy Sandhurst Dhivehi askariyyaa ge kanbalakah evvana - 247.mv\nއިނިގިރޭސި މިލިޓަރީ އެކެޑެމީގައި ދިވެހި އަސްކަރިއްޔާގެ ކަނބަލަކަށް އެއްވަނަ!\nއިނގިރޭސިވިލާތުގެ ރޯޔަލް މިލިޓަރީ އެކެޑަމީ ސޭންޑްހާރސްޓްގެ ކޮމިޝަނިންގ ކޯހުން ބެސްޓް އިންޓަރނޭޝަނަލް ސްޓުޑެންޓް އެވޯޑް ހޯދި އޮފިސަރ ކެޑެޓް ފިރުޝާނާ ތައުފީގަށް އެވޯޑް ހަވާލުކުރަނީ -- ފޮޓޯ: އާރްއެމްއޭއެސް\nHulhukolhu 23:59 PM, Saturday 20, March 2021\nއިނގިރޭސިވިލާތުގެ ރޯޔަލް މިލިޓަރީ އެކެޑަމީ ސޭންޑްހާރސްޓް (އާރްއެމްއޭއެސް)އިން ކުރިއަށް ގެންދިޔަ، ކޮމިޝަނިން ކޯހުގައި ބައިވެރިވި ދިވެހި އަސްކަރިއްޔާގެ ކަނބަލަކަށް އެ ކޯހުގެ ފަހުރުވެރި މަގާމެއް ލިބިއްޖެއެވެ.\nއާރްއެމްއޭއެސްގެ ކޮމިޝަނިން ކޯހުގައި މިހާތަނަށް ތަމްރީނުވި، ފުރަތަމަ ދިވެހި އަންހެން އޮފިސަރު ކަމަށްވާ، އޮފިސަރ ކެޑެޓް ފިރުޝާނާ ތައުފީގަށް ލިބިފައި ވަނީ، އޭނާ ފުރިހަމަކުރި ތަމްރީނުގެ "ބެސްޓް އިންޓަރނޭޝަނަލް ސްޓުޑެންޓް އެވޯޑް"އެވެ.\nފިރުޝާނާގެ މި ކާމިޔާބީ ފާހަގަކޮށް، ރާއްޖޭގެ ދިފާޢީ ވަޒީރު މާރިޔާ އަޙްމަދު ދީދީ ވަނީ، އޭނާއަށް މަރުހަބާ ވިދާޅުވެފައެވެ.\nއަސްކަރީ ތަމްރީން އިނގިރޭސި އަސްކަރިއްޔާ އިނގިރޭސިވިލާތް އެމްއެންޑީއެފް


Olhumakun Kurevunu Messege Akun Hayaathah Baiveri Eh - Vaguthu\nއޮޅުމަކުން ކުރެވުނު މެސެޖަކުން ހަޔާތަށް ބައިވެރިއެއް\nމީހުން އާންމުގޮތެއްގައި "ވަޓްސްއެޕް" އިން ނުދަންނަ މީހަކު މެސެޖްކުރުމުން އަޅާ ނުލައި ދޫކޮށްލަނީއެވެ. ބައެއް މީހުން އެ މެސެޖްކުރާ މީހަކު ބްލޮކްކޮށް، ދެން މެސެޖް ނުކުރުމަށް ބުނެ އިންޒާރު ވެސް ދެއެވެ. އެކަމަކު މިފަހަރު މިއޮތީ މުޅިން ތަފާތު ވާހަކައެކެވެ. މިގޮތަށް ފޮނުވުނު މެސެޖެއްގެ ސަބަބުން ހަޔާތަށް ބައިވެރިއަކު ލިބުނު މީހެއްގެ ވާހަކައެވެ.\nދެކުނު ލަންޑަނަށް އުފަން އުމުރުން 44 އަހަރުގެ މީކާއިލް އިވެންގަލޯ އަށް، ސިނަމާއަށް މޫވީއަކަށް ދިޔުމަށް ހަނދާންކޮށްދީ މެސެޖް ކުރެވުނީ ނުބައި ނަންބަރަކަށެވެ. ނުވެސް ދަންނަ މި އަންހެން ކުއްޖާއަށް ކުރެވުނު މެސެޖެއްގެ ސަބަބުން، ދެމީހުންގެ ދެމުދުގައި ވާހަކަތަކެއް ދެކެވި އެންމެ ފަހުން ކައިވެނިވެސް ކުރެވިގެން ދިޔައީއެވެ.\n"ދެމީހުންވެސް ހަމަ އެކަކު ކުރާ މެސެޖްތަކަށް ރިޕްލައި ކުރަމުން ވާހަކަ ދައްކަމުން ދިޔައީ. އަހަރެން އެ ދުވަސްކޮޅު ސިންގަލް ނޫންނަމަ މިއަދު އަހަރެންގެ ހަޔާތަށް މީކާއިލް ނާންނާނެ ކަންނޭނގެ" މީކާއިލްގެ އަންހެނުން ޑަލްބެކް ބުނެފައިވެއެވެ.\nމިދިޔަ އަހަރު ޑިސެމްބަރ މަހުގެ ހަތް ވަނަ ދުވަހު މި ދެމަފިރިންގެ ކައިވެނި ކުރެވިފައިވާއިރު، މާރިޗް މަހު އެދެމަފިރިން ދުބާއީއަށް ދިޔުމަށްވަނީ ހަމަޖެހިފައެވެ. އެއީ ޑަލްބެކްގެ 'މޭކަޕް ސްކޫލް' ލޯންޗްކުރުމަށެވެ.\n"އަހަރެމެންގެ ވާހަކައިން އިބްރަތެއް ލިބޭނެ. އަހަރެންވެސް ލޯބީގައި ނާކާމިޔާބު ވުމުން މީކާއިލް އަހަރެންނަށް ހިތްވަރުދިނީ މެސެޖްކޮށްގެން" ލޯބީގައި ނާކާމިޔާބު ވިޔަސް ހިތްވަރު އެލުވާނުލުމަށް ބުނަމުން ޑަލްބެކް އިތުރަށް ބުނެފައިވެއެވެ.\nމި ދެމަފިރިންގެ ކައިވެނީގެ ކުރިން، ދެމީހުން ކުރެ އެކަކުވެސް އެއްވެސް ވަރަކަށް ދިމާވެފައެއް ނުވެއެވެ. ނަމަވެސް ދިމާވި ފުރަތަމަ ރޭ ވަނީ އެންގޭޖެވެފައެވެ.\nމާޗް 21, 2018 02:47\nދެމީހުންގެ ފޮޓޮއެއް ނެއްތަ\nމާޗް 21, 2018 11:30\nފޮޓޯނުޖެހީ ކިޔާމީޙުން ހިތާވާނެތީ ،، އެމީހުން އަނެއްކާ މެސެޖްކުރަންފަށާފާނެތީ .


BREAKING: Raees Gaumaai Muhaathab Kuravvanee - Vaguthu\nރައީސް އިބްރާހިމް މުހައްމަދު ސޯލިހް މިއަދު ވާހަކަފުޅު ދައްކަވަނީ. --- ފޮޓޯ: ރައީސް އޮފީސް\nރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ގައުމާއި މުހާތަބު ކުރައްވާނެ ކަމަށް ސަރުކާރުން ވިދާޅުވެއްޖެއެވެ.\nއެމަނިކުފާނު ގައުމާއި މުހާތަބު ކުރައްވަން ހަމަޖެހިފައި ވަނީ އަސަރު ނަމާދަށް ފަހު އެވެ.\nރައީސް ޤައުމާއި މުޚާތަބު ކުރައްވާނެކަން ހާމަކުރެއްވީ ރައީސް އޮފީހުގެ ތަރުޖަމާން އިބްރާހިމް ހޫދު ކުރެއްވި ޓްވީޓެއްގައެވެ.\nހޫދު ވިދާޅުވީ އަސުރު ނަމާދަށް ފަހު ރައީސް ޤައުމާއި މުޚާތަބުކުރައްވާނެ ކަމަށެވެ.\nމާލެ ސިޓީ 24 ގަޑިއިރަށް ފުރަބަންދު (ލޮކްޑައުން) ކުރިކަން ސަރުކާރުން ވަނީ މިހާރު އިއުލާންކުރައްވާފައެވެ.\nއަދި 03:30ގެ ކުރިން އެބަޔަކު ދިރިއުޅޭ ގެޔަށް ވަނުމަށްވެސް ފުލުހުން ވަނީ އަންގާފައެވެ.\nއެޗްޕީއޭ އިން ނެރުނު އެންގުމެއްގައި ވިދާޅުވެފައި ވަނީ، ޑިރެކްޓަރ އޮފް ޕަބްލިކް ހެލްތްއަށް ލިބިދޭ ބާރުގެ ދަށުން، މި އެންގުން އަންގާ ހިސާބުން ވަކި ގޮތެއް އަންގަންދެން 24 ގަޑިއިިރަށް މާލެ ސިޓީގައި ވަކި ވަކި ފިޔަވަޅުތައް އެޅުމަށް ނިންމާފައިވާ ކަމަށެވެ.\nއެ އެންގުމުގައި ވާގޮތުން މާލެ، ހުޅުމާލެ، ވިލިމާލޭގައި އެއްގަމު އުޅަނދުފަހަރު ދުއްވުމާއި، މަގުމައްޗާއި ޢާންމު ތަންތަނަށް ނިކުތުން މަނާކުރުމާއި، މާލެ، ހުޅުމާލެ، ވިލިމާލޭގައި ޕަބްލިކް ޓްރާންސްޕޯޓު (ބަހާއި ފެރީ)ގެ ޚިދުމަތް ހުއްޓައިލުމާއި، މާލެ، ހުޅުމާލެ، ވިލިމާލެ، ތިލަފުށި، ގުޅިފަޅަށް މީހުން އަރައި ފޭބުން ހުއްޓާލުމަށް ވަނީ ނިންމާފައެވެ.\nމީގެ އިތުރުން، މާލެ ސިޓީ 24 ފުރަބަންދުކުރި ނަމަވެސް ސަލާމާތީ ބާރުތަކާއި، ގާނޫނު ތަންފީޒުކުރާ އިދާރާތަކުގެ މުއައްޒަފުންނާއި، އެ މުއައްޒަފުން ދުއްވާ އުޅަނދުތަކާއި، ޞިއްޙީ ޚިދުމަތްދޭ ފަރާތްތަކާއި އުޅަނދުތައް، އެމްބިއުލާންސް އާއި ނެޝަނަލް އެމެޖެންސީ އޮޕަރޭޝަން ސެންޓަރ (އެން.އީ.އޯސީ) ގެ ފާސް ލިބިފައިވާ ފަރާތްތަކާއި، ނެޝަނަލް އެމެޖެންސީ އޮޕަރޭޝަން ސެންޓަރ (އެން.އީ.އޯ.ސީ) ގެ ފާސް ލިބިފައިވާ މީޑިއާތައް އިސްތިސްނާ ވާކަން އެޗްޕީއޭއިން ފާހަގަކުރައްވައެވެ.ދާޅުވެފައެވެ.\nއޭޕްރީލް 15, 2020 15:13\nވާނެ ހާ އެއްޗެއްވެ ނިމުނީމަ ކިއްކުރަން ކުރާކަމެއް، ތިކަންވެސް ކުރަން މަޖިލީސް ރައީސް އާ ނޫނީ އަލީ ވަހީދުއާ ހަވާލުކުރިނަމަ\nއޭޕްރީލް 15, 2020 15:51\nހަރާން ވެރިކަމެއް ތިކުރަނީ. ވޯޓްތައް އަންދާލީ ގާނޫނާ ހިލާފަށް. ކަލޭތީ ރައީސްއެއްނޫން.\nއޭޕްރީލް 15, 2020 15:57\nމީނައަގަފެޅީތަ ހޮރުންނިކުތީތަ؟ މިމީހުން ގަތްގަޑު ގެނަތީޖާމީ\nއޭޕްރީލް 15, 2020 16:00\nއިގެންބޭނުން ވަރަށްގިނަ ކަންކަން އެބަހުރި އެކަމަކު ތިޔަބޭފުޅާއަކައް އެ އެއްވެސް ކަމަކައް ޖަވާބެއްނުދެވޭނެ އެހެންވީމަ ކޮނމެހެން ބޭކާރު ވާހަކަ ދައްކާނެ ކަމެއްނެއް ގައުމަކާ.\nއޭޕްރީލް 15, 2020 16:20\nމީނަގެ ދަރިވެސް ވަގަށް އެތެރެކުރި ވާހަކަ އެބަ ކިޔާ


Applegai Huri Steve Jobs ge Office Kobaa? | Mihaaru\nއެޕަލް ހެޑްކްއާޓަރު: އެޕަލްގައި މުވަޒަފުން މަސައްކަތްކުރަން ދީފައި ހުރި އޮފީސް ކިއުބިކަލްއެއް. އެޕަލް ހެޑްކުއާޓަރުގައި ހުރި ސްޓީވް ޖޮބްސްގެ އޮފީސް އަދި ވެސް ހުރީ ސްޓީވް ޖޮބްސް ނިޔާވިއިރު ހުރި ގޮތަށް\nއެޕަލްގައި ހުރި ސްޓީވް ޖޮބްސްގެ އޮފީހަށް ހެދީ ކިހިނެއް؟\n17 ޖޫން 2016 - 08:02\nއެޕަލްގައި ސްޓީވް ޖޮބްސް ބޭނުންކުރެއްވި އޮފީސް މިހާރު ވެސް ހުރީ، އޮކްޓޯބަރު 5، 2011 ގައި އޭނާ އަވަހާރަވި އިރު ހުރި ގޮތަށެވެ. އެއްވެސް ބަދަލެއް ނުގެނެ އެވެ. އެ އެއްޗެއް އެއިރު ހުރި ތަނުގައި އެ އެއްޗެއް މިހާރު ވެސް އެބަ ހުއްޓެވެ.\nއެ އޮފީހަށް ހަދާނެ ގޮތަކާ ބެހޭ ގޮތުން ޓިމް ކުކް، އެޕަލް ކުންފުނީގެ ސީއީއޯއާ ސުވާލުކުރުމުން، އެ ތަނަށް އެއްވެސް ގޮތެއް ހަދަން ވިސްނާ ވަޑައިގެންފައި ނެތް ކަމަށް ވިދާޅުވެފައިވެ އެވެ.\nޓިމް ކުކް ވިދާޅުވި ގޮތުގައި އެ އޮފީހަށް ބަދަލެއް ގެނައުމަށް ނުވަތަ އެ ނޫން ގޮތެއްގައި ނަމަވެސް އެއްވެސް ބޭނުމެއް ހިފުމަށް އެޕަލްގައި މަޝްވަރާއެއް ނުކުރެ އެވެ. އަދި ޚުދު އޭނާ ވެސް އެކަމާ ވިސްނާ ވަޑައެއް ނުގަންނަވަ އެވެ.\nސްޓީވް ޖޮބްސް އަވަހާރަވި ފަހުން އޭނާގެ ހުވަފަތް އަންހެނުން، ލޯރީން އާއި ދަރިކަނބަލުން އީވް، އެ އޮފީހަށް ޒިޔާރަތްކުރެއްވި ކަމަށް ކުކް ވިދާޅުވި އެވެ. އެ ދުވަހު އޭނާ ވެސް އެ ތަނަށް ވަދެ ވަޑައިގެންނެވި ކަމަށް ވެސް ވިދާޅުވި އެވެ.\nއެ އޮފީހުގައި، ކުކް ވިދާޅުވި ގޮތުގައި، ޖޮބްސް ބޭނުންކުރެއްވި ގޮނޑި މޭޒާއި ލެޕްޓޮޕް އަދި ވެސް ހުރީ ޖޮބްސް ބެހެއްޓެވި ގޮތަށެވެ. ކުކް ވިދާޅުވި ގޮތުގައި، މޭޒު މަތީގައި ދަރިންގެ ހަނދާންތައް ހުއްޓެވެ. ދަރިން ކުރަހާފައި ހުރި ކުރެހުން ފަދަ އާޓްވޯކްތައް ވައިޓްބޯޑްގައި ހުރި ގޮތަށް ހުރީ އެވެ.\nޓިމް ކުކް ވިދާޅުވި ގޮތުގައި، އެޕަލްގެ ސީއީއޯގެ ހައިސިއްޔަތުން ވެސް، އެ އޮފީހަށް ބަދަލެއް ގެންނަން ވިސްނާ ވަޑައެއް ނުގަންނަވަ އެވެ. އެ އޮފީހުގެ ދޮރުގައި ސްޓީވް ޖޮބޮސް ނަން ބޯޑު އަދި ވެސް އެބަ އިނެވެ.\nކުކް ވިދާޅުވީ ޒަމާނާ ގުޅިގެން އެ އޮފީހަށް ބަދަލެއް ނާންނާނެކަން އެނގިވަޑައި ނުގަންނަވާ ކަމަށާއި ސްޓީވް ޖޮބްސްގެ ބަދަލުގައި ބޭނުންހިފާނެ މީހެއް އުފަންވެފައި އަދި ހުރިކަން އެނގި ވަޑައި ނުގަންނަވާ ކަމަށެވެ.\nއޭނާ ވިދާޅުވެފައި ވަނީ ސްޓީވް ޖޮބްސް އަށް އިހާނެތިކޮށް ހިތުމަކީ އެޕަލްގައި އެކަކު ވެސް ވިސްނާ ކަމެއް ނޫން ކަމަށެވެ. އެހާ ކެރޭ މީހަކު މުޅި ޓީމްގައި ވެސް ނެތް ކަމަށް ވިދާޅުވި އެވެ.\nޖޮބްސް އަށް ކުރެއްވި އިހުތިރާމް އެ ގޮތުގައި އަދި ވެސް އޮތް ކަމަށް ވިދާޅުވި ވިދާޅުވުން ތަކުރާރުކުރައްވައި، އެ އިހުތިރާމް އެ ގޮތުގައި ތާއަބަދަށް އޮތުމަށް އެދިވަޑައިގަންނަވާ ކަމަށް ވިދާޅުވި އެވެ.\nއިތުރު ލިޔުންތައް ސްޓީވް ޖޮބްސް އެޕަލް ޓިމް ކުކް


You Tube ge bodu aamadhanee mi aharu ves Ryan ah | Mihaaru\n20 ޑިސެމްބަރ 2019 - 08:30\nފޯބްސް އިން އެކުލަވާލާފައިވާ ލިސްޓްގެ ކުރިން "ރަޔަން ވޯލްޑް" ގެ ނަމުގައި މިހާރު ޔޫޓިއުބް ޗެނެލް ހިންގާ ކުއްޖާގެ މި އަހަރުގެ އާމްދަނީ އަކީ 26 މިލިއަން ޑޮލަރެވެ. މިދިޔަ އަހަރު އޭނާ އަށް އާމްދަނީގެ ގޮތުގައި ލިބުނީ 22 މިލިއަން ޑޮލަރެވެ.\nކުރިން "ރަޔަންސް ޓޯއި ރިވިއު" ގެ ނަމުގައި ހިންގި ޗެނެލްގެ ސަބްސްކްރައިބަރުންގެ އަދަދު މިހާރު 22 މިލިއަނަށް އަރަ އެވެ. ކުޅޭ އެއްޗެހި ރިވިއުކޮށްދޭ ފަންނާނެއްގެ ގޮތުގައި ރަޔަން ޔޫޓިއުބަށް ތައާރަފުވީ މީގެ ހަތަރު އަހަރު ކުރިން 2015 ގަ އެވެ.\nފޯބްސްގެ ލިސްޓްގައިވާ ގޮތުން މި އަހަރު ޔޫޓިއުބް ޗެނެލުން ދެވަނަ އަށް އެންމެ ބޮޑު އާމްދަނީއެއް ލިބުނީ 20 މިލިއަން ޑޮލަރު ލިބުނު ޑޫޑް ޕާކެޓެވެ. ތިން ވަނައިގައި 18 މިލިއަން ޑޮލަރާ އެކު އޮތީ އަލަށް ޖާގަ ލިބުނު ނާސްޓިއާ އެވެ.\nގަދަ 10 ގައި ހިމެނޭ އިތުރު ފަންނާނުންނަށް ބަލާ އިރު ފަސް ވަނައިގައި އޮތީ މިދިޔަ އަހަރު ވެސް އެ މަގާމު ލިބުނު ޖެފްރީ ސްޓާ އެވެ. އޭނާގެ އާމްދަނީ އަކީ 17 މިލިއަން ޑޮލަރެވެ. ހަ ވަނައިން މި އަހަރު ޖާގަ ހޯދީ މުޅިން އާ ފަންނާނެކެވެ. އެއީ 14 މިލިއަން ޑޮލަރުގެ އާމްދަނީއެއް ލިބުނު ޕްރެޒްޓޯން އާޒެމެންޓެވެ.\nދެ ދަރަޖައިގެ ކުރިއެރުމާ އެކު ހަތް ވަނައިގައި އޮތީ އަންނަ އަހަރުގެ ކުރީކޮޅުން ފެށިގެން ޔޫޓިއުބުން ބްރޭކެއް ނަގަން ނިންމިކަން އިއުލާންކޮށްފައިވާ ސްވިޑްންގެ މަޝްހޫރު ޕިއުޑިޕައި އެވެ. ދެވަނަ އަށް ދުނިޔޭގެ އެންމެ ގިނަ ބަޔަކު ފޮލޯކުރާ ޔޫޓިއުބް ޗެނެލް ހިންގާ ޕިއުޑިޕައިގެ މި އަހަރުގެ އާމްދަނީ އަކީ 13 މިލިއަން ޑޮލަރެވެ.\nހަތް ވަނަ އިން ޕިއުޑިޕައިގެ އިތުރުން އެހެން ފަންނާނަކަށް ވެސް ޖާގަ ލިބިފައިވެ އެވެ. އެއީ ހަމަ 13 މިލިއަން ޑޮލަރުގެ އާމްދަނީއެއް ލިބުނު މާކިޕްލިއާ އެވެ.\nEmme bodu aamdhany eh libunu vlogger aky7aharuge kujjeh\nނުވަ ވަނަ އިން ޑެނިއެލް މިޑްލްޓަން އަށް 12 މިލިއަން ޑޮލަރާ އެކު ޖާގަ ލިބުނު އިރު، ލިސްޓްގެ ފުލުގައި އޮތީ 11.5 މިލިއަން ޑޮލަރުގެ އާމްދަނީއެއް ލިބުނު އިވަން ފޮންގެވެ.\nއިތުރު ލިޔުންތައް ޔޫޓިއުބް ކުޑަކުދިން ޒުވާނުން ފޯބްސް


ކުޑަކުޑަ ހަތަރު ދަރިންނާ އެކު ޔޫރަޕް އަންހެނަކު އޭދަފުށީގައި ދިރިއުޅެނީ!\nފުރާއުމުރުގެ ދުވަސްވަރު އެ ދެ މީހުން އެކަކު އަނެކަކާ ބައްދަލުވެ ފުރަތަމަ ދުވަހުން ފެށިގެން ރަހުމަތްތެރިކަން އުފެދުނެވެ. ދެ މީހުން ވެސް ކިޔަވަމުން ދިޔައީ އިނގިރޭސިވިލާތުގެ ޔުނިވާސިޓީއެއްގަ އެވެ. ރަހުމަތްތެރިކަން އަށް އަހަރު ފަހުން ލޯތްބަށް ބަދަލުވެ، އޭގެ އަހަރެއް ފަހުން ކައިވެންޏާ ހަމައަށް ދިޔަ އެވެ. ފޮނި ހުވަފެންތަކެއް ދެކެމުންނެވެ. އެކަމަކު އެއިން އެއްވެސް ހުވަފެނެއްގައި އެ މީހުން ދުވަހަކު ވެސް ހީކޮށްފައި ނުވާ ކަމެއް މިއަދު މި ވަނީ ތަޖުރިބާކުރަން ޖެހިފަ އެވެ. ބައި ބޯ، ބޮޑު ގައުމެއްގެ ދިރިއުޅުން ދޫކޮށްލައި، ކުޑަކުޑަ ރަށެއްގައި އެ މީހުންގެ ދަރިންނާ އެކު ދުވަސްތައް ހޭދަކުރަން ޖެހުމެވެ. ގޯޑަން ޖެކްސަނާއި އޭނާގެ އަނބިމީހާ ހެލަން ޖެކްސަން މިއަދު އެތިބީ އުފަން ގައުމު އިނގިރޭސިވިލާތް ދޫކޮށް އޭދަފުށީގެ ނުވަތަ ރަށްފުށުގެ ދިރިއުޅުމުގަ އެވެ. އެކަމަކު އެއިން އެކަކުގެ ވެސް ޝަކުވާއެއް ނެތެވެ. އުމުރުން3އަހަރުން ފެށިގެން9އަހަރާ ދެމެދުގެ ހަތަރު ކުދިން ގޮވައިގެން ދިރިއުޅެން އޭދަފުށީގެ ފަސްގަނޑު އެ މީހުންނަށް މާ ރައްކާތެރި އެވެ. މާ މިނިވަނެވެ. އުފާވެރިކަން މާ ބޮޑެވެ. އެ ކުދިން ހާސިލް ކުރަމުން ދަނީ އޭދަފުށީގެ ތައުލީމެވެ. ކަނީ މި ރަށުން ވިއްކަން ހުންނަ އެއްޗެކެވެ. ގޯޑަން އަދާކުރަނީ، ކުރިމަތީގައި އޮތް އަގު ބޮޑު ރިސޯޓް، ސޮނަވާފުށީގައި ތިމާވެއްޓާ ބެހޭ މެނޭޖަރުގެ ވަޒީފާ އެވެ. އެކަމަކު އޭނާގެ އަނބިމީހާ އަކީ މިހާރު “މިރަށު މީހެކެ”ވެ. ހަތަރު ކުދިންނާ އެކު ރަށުގެ ހުރިހާ ހަރަކާތެއްގައިހެން ބައިވެރިވެ އެވެ. ހެލަންގެ ހިތުގައި މި ރަށަށް އާދަޔާހިލާފު ލޯތްބެއް ވަނީ އުފެދިފަ އެވެ. ވޭތުވެދިޔަ ދެ އަހަރެއްހާ ދުވަސް މި ރަށުގައި ދިރިއުޅުނު އިރު އޭނާގެ ހިތުގައި މި ރަށު ރައްޔިތުންގެ ހިތްހެޔޮކަން އޮތީ ބިންވަޅު ނެގިފަ އެވެ.\nރާއްޖޭގެ ނަން އެ މީހުންނަށް ކުރިން ވެސް އިވެ އެވެ. އެކަމަކު ރާއްޖެ އައިސް، މިކަހަލަ ރަށެއްގައި އުޅެން ޖެހިދާނެ ކަން ގަބޫލުކުރަން ވެސް އެ މީހުން ބޭނުންވީ މި ރަށަށް އާދެވުނު ފަހުންނެވެ. އެ ދެމަފިރިންނާއި ކުދިންނަށް ވެސް މި ރަށް މިހާރު ވަނީ ހިތްގައިމު ރަށަކަށް ވެފަ އެވެ. އެ މީހުންގެ ބީރައްޓެހިކަން ކަނޑުވާލައި، ހާއްސަ ލޯތްބެއް އުފައްދައިދިނީ މިރަށު ރައްޔިތުންނެވެ.\n“އަހަރެމެން މިރަށާ ދޭތެރޭ ވަރަށް ހިތްހަމަޖެހޭ. އެންމެން ވެސް ވަރަށް ރަހްމަތްތެރި. އަދި މިތަން އަހަރެމެންގެ ކުދިންނަށް ޔޫކޭ ]އިނގިރޭސިވިލާތް[ އަށްވުރެ މާ ބޮޑަށް ވެސް ރައްކާތެރި. އެތާނގައި ނުލިބޭވަރުގެ މިނިވަންކަމެއް މި ރަށުގައި އެ ކުދިންނަށް ލިބޭ،” ކެމްބްރިޖަށް އުފަން ގޯޑަންގެ އަންހެނުން ހެލަން، 40، ބުންޏެވެ.\nހެލަންގެ ހަތަރު ކުދިންގެ ތެރެއިން ސްކޫލަށްދާ އުމުރުގެ ތިން ކުދިން ވެސް ބަރާބަރަށް ސްކޫލަށް ދެ އެވެ. ދޮށީ ދަރިފުޅު، ޕީޓަރ، 9، ކިޔަވަނީ ބ. އަތޮޅު ތައުލީމީ މަރުކަޒުގެ ގްރޭޑް ހަތަރެއްގަ އެވެ. އުމުރުން އަށް އަހަރުގެ ސިންމީ ކިޔަވަނީ އެ ސްކޫލުގެ ގްރޭޑް ތިނެއްގަ އެވެ. ހަމައެކަނި އަންހެން ދަރިފުޅު ސިސިލީ، 4، ކިޔަވަނީ ބަހިއްޔާ ޕްރީ ސްކޫލުގެ ޔޫކޭޖީގަ އެވެ. އެންމެ ހަގު ދަރިފުޅު ސިލަސްގެ އުމުރުން އަދި ވީ ތިން އަހަރެވެ.\nމި ހުރިހާ ކުދިން ބެލުމުގެ ފުރިހަމަ ޒިންމާ ނަގައިގެން މަންމައެއްގެ ރޯލު ފިސާރި ރަނގަޅަށް ނަގަމުން ދަނީ ހެލަން އެވެ. ކުދިން ބަލާ ސްކޫލު ދޮށަށް ގޮސް، ކައްކައި، ކާންދީ ގޭތެރޭގެ ހުރިހާ މަސައްކަތެއްގައި ވެސް ދުވާލުދާ ހަތަރުދަމު އުޅެނީ ހެލަން އެވެ. އޭނާގެ އެ މަސައްކަތުގައި ރަށުގެ ބައެއް މީހުން ވެސް އެހީތެރިވެ ދެ އެވެ. އެ މީހުން ދިރިއުޅެމުން އަންނަނީ ސޮނެވާފުށިން ކުއްޔަށް ހިފާފައި ހުންނަ ގެއެއްގަ އެވެ.\n“އަވަށްޓެރިންގެ ފަރާތުން ލިބޭ އެހީތެރިކަން ވަރަށް ބޮޑު،” އަމިއްލަ ގައުމުގައި ޕްރައިމަރީ ކެއާ ޑޮކްޓަރެއްގެ ގޮތުގައި މަސައްކަތްކުރި ހެލަން ބުންޏެވެ.\nއޭގެ ތެރެއިންވެސް އެއް ނަމެއް އޭނާ ހާއްސަކުރި އެވެ. އެއީ މިރަށު ހިކިފިނިފެންމާގެ ޝަރީފާ ހުސެއިން އެވެ.\n“އޭނަގެ އެހީތެރިކަން އެހާބޮޑަށް ނުލިބޭ ނަމަ މިގޮތަކަށް އަހަރެމެންނަށް މިތާގަ ނޫޅެވުނީސް،” އޭނާ ބުންޏެވެ.\nވަރަށް ބިޒީ، ގެވެހި މަންމައެއް ނަމަވެސް، ރަށުގެ ހަރަކާތްތަކުގައި ބައިވެރިވުން ވެސް އޭނާ ދުލެއް ނުކޮށްލަ އެވެ. ބެލެނިވެރިއެއްގެ ހައިސިއްޔަތުން ސްކޫލްގެ ހަރަކާތްތަކުގައި އޭނާ ބައިވެރިވެ އެވެ. މީގެ އިތުރުން މި ރަށުގައި ހުންނަ އަތޮޅު ހޮސްޕިޓަލުގައި ހަފްތާއަކު އެއް ދުވަހު އޭނާ ހިލޭސާބަހަށް ބަލި މީހުންނަށް ފަރުވާ ވެސް ދެ އެވެ. އަދި ހެލަންގެ ހުރި ހަމައެކަނި އަންހެން ދަރިފުޅު ކިޔަވަމުންދާ ބަހިއްޔާ ޕްރީ ސްކޫލްގައި މަސައްކަތްކުރާ މުދައްރިސުންގެ މަސައްކަތުގައި ވެސް އޭނާ ބައިވެރިވެ އެވެ.\nމި ރަށުގެ ތައުލީމާ ދޭތެރޭ އެ ދެމަފިރިންގެ ވެސް ޝަކުވާއެއް ނެތެވެ. ގޯޑަން އާއި ހެލަންގެ ދަރިންގެ ތައުލީމުގެ ބިންގާ މި ރަށުގައި އަޅަމުން ދަނީ ހިތްހަމަޖެހުމާ އެކު އެވެ.\n“]މިރަށުގެ ތައުލީމު[ ފަހަރެއްގައި ޔޫކޭ ހާ ރަނގަޅު ނުވެދާނެ. އެކަމަކު މި ރަށު ސްކޫލަކީ ރާއްޖޭގެ ނިސްބަތުން ވެސް ވަރަށް ކާމިޔާބު ސްކޫލެއް. އަހަރެން ދެކޭ ގޮތުގައި ތައުލީމަކީ ހަމައެކަނި ސިލަބަސް ކަވަރުކުރުމެއް ނޫން. މިއީ އަހަރެންގެ ކުދިންނަށް ވެސް ލިބޭ ވަރަށް ރަނގަޅު ތަޖުރިބާއެއް ކަމަށް ދެކެނީ. އަމިއްލަ ރަށް ނޫން އެހެން ތަނެއްގައި ކިޔެވުމަކީ ތަފާތު ގޮންޖެހުންތަކާ ކުރިމަތިލައި ކާމިޔާބު ހޯދުމަށް އެ ކުދިންނަށް ލިބޭ ރަނގަޅު ފުރުސަތެއް ކަމުގައި އަހަރެން ދެކެނީ،” ހެލަން ބުންޏެވެ.\nތައުލީމީ މަރުކަޒުގައި ކިޔަވާ ހެލަންގެ ދެ ކުދިން ވެސް ދިވެއްސާއި އިސްލާމް ފިޔަވައި އެހެން ހުރިހާ ކުލާހެއްގައި ބަރާބަރަށް ބައިވެރިވެ އެވެ. އަދި ސްކޫލްގައި ހިންގާ އެހެނިހެން އިތުރު ހަރަކާތްތަކުގައި ވެސް އެ ކުދިން ބައިވެރިވެ އެވެ.\n“ދޮށްޓަށް ތިބި ދެ ފިރިހެން ކުދިން އެއްވެސް ވަރަކަށް ދިވެހި ދަސްކުރުމަކަށް ސަމާލުކަމެއް ނުދޭ. އެކަމަކު އަންހެން ދަރިފުޅު ވަރަށް ބޭނުންވޭ ދިވެހި ދަސްކުރަން،” ހެލަން ބުންޏެވެ.\nރަށުގައި އެ މީހުންނަށް ލިބޭ ނުތަނަވަސް ކަމެއް ވެސް އެބައޮތެވެ؛ އެއީ ބަހުރުވައިގެ މައްސަލަ އެވެ. ހެލަން އަކީ ބްރިޓިޝް އެކްސެންޓުން ވާހަކަ ދައްކާ މީހަކަށް ވާތީ ބައެއް މީހުންނަށް އޭނާ ދައްކާ ވާހަކަ ފަހުމް ނުވުމަކީ، ހެލަން ބުނާ ގޮތުން އޭނާ އަށް ބީރައްޓެހިކަން އިހުސާސްވާ ކަމެކެވެ. ހަމައެއާ އެކު، ބައެއް މީހުންނަށް އިނގިރޭސި ބަސް ނޭނގޭތީ، ވާހަކަ ދައްކަން ބޭނުންވާ ބައެއް ފަހަރު އޭނާ ހުންނަން ވެސް ޖެހެނީ އިސްދަށަށް ޖަހާލައިގެންނެވެ. އަނެއްކޮޅުން، ހެލަން އަށް ދިވެހި ބަހެއް ވެސް ނޭނގެ އެވެ.\n“އޭގެ ސަބަބުން )އަހަންނަކީ( ބީރައްޓެއްސެއް ކަމުގެ އިހްސާސް ވަރަށް ބޮޑަށް ކުރެވޭ،” ހެލަން ބުންޏެވެ.\nއެކަމަކު އޭގެ ހައްލު ވެސް ހެލަން މިހާރު ވަނީ ހޯދައިފަ އެވެ. އޭނާ ވަނީ ދިވެހި ބަސް ދަސްކުރަން ފަށައިފަ އެވެ. ދިވެހި ބަސް ދަސްކުރުމަށްޓަކައި ބޭރު މީހުންނަށް ހާއްސަކޮށް ތައްޔާރުކޮށްފައިވާ ޑިކްޝަނަރީއެއް އޭނާ މިހާރު ގެންގުޅެ އެވެ. އަދި ގްރޭޑް 1 ގެ ކުދިންގެ ދިވެހި ކިޔުމާއި ލިއުން ވެސް އޭނާ އަންނަނީ އުނގެނެމުންނެވެ.\nދިވެހި ކެއުމަށް ވެސް އެ މީހުން މިހާރު ހޭނިއްޖެ އެވެ. ރަށުގެ އާންމު ކެއުންތައް މިހާރު އެގޭ ތެލިތަކުން ވެސް ފެންނަން ފަށައިފި އެވެ.\n“އަހަރެމެންގެ ކުދިން ވަރަށް ރޮށި ކާހިތްވާނެ. ބައެއް ފަހަރު ގަރުދިޔަ ނުވަތަ ރިހަ ވެސް ކައްކަން،” ކާތަކެތީގެ ނަންތައް ދިވެހިބަހުން ކިޔައިދެމުން ހެލަން ބުންޏެވެ.\nއޭދަފުށީގެ ދިރިއުޅުމާ ދޭތެރޭ ހިތްހަމަޖެހިގެން ހުރީ ހަމައެކަނި ހެލަން އެކަންޏެއް ނޫނެވެ. އޭނާގެ ފިރިމީހާ، 41 އަހަރުގެ ގޯޑަން ވެސް ހުރީ އުފަލުންނެވެ. މުރާލި އަންބެއް ލިބި، ރަނގަޅު ތަރުބިއްޔަތެއްގައި ދަރިން ބޮޑެތިވަމުން ދާތީ ގޯޑަންގެ ވެސް ހަމަ އެއްވެސް ޝަކުވާއެއް ނެތެވެ. އަނެއްކޮޅުން، ކައިރި ރަށެއްގައި ވަޒީފާ ހަމަޖެހިފައިވާތީ، އަނބިމީހާ އާއި ދަރިންނާ ބައްދަލުކޮށްލަން ކޮންމެ ދުވަހަކު ވެސް ލިބޭތީ ގޯޑަން އަށް ލިބިފައި ވަނީ އާދަޔާހިލާފު ހިތްހަމަޖެހުމެކެވެ.\nގޯޑަންގެ ވަޒީފާ ހަމަޖެހިފައިވާ ގޮތުން ކޮންމެ ދުވަހަކުވެސް އާއިލާއާ އެކު ވަގުތު ހޭދަކުރަން ފުރުސަތު ލިބެ އެވެ. ސޮނެވާފުށީގައި މަސައްކަތްކުރާ މި ރަށުގެ އެހެން މީހުންނެކޭ އެއްގޮތަށް އޭނާ ވެސް ވަޒީފާ އަދާކުރަން ރިސޯޓަށް ދަނީ ހެނދުނު އެވެ. ހަވީރު 5:30 ހާއިރު އެނބުރި ރަށަށް އާދެ އެވެ. އެހެންވެ، ރޭގަނޑުގެ ހުރިހާ ވަގުތެއް އާއިލާއާ އެކު ހޭދަކޮށްލުމަށް ފުރުސަތު ލިބިގެން ދެ އެވެ. އެހީތެރި ފިރިއެއްގެ ވަގުތުތައް ހެލަން އަށް ހުސްކޮށްލަ ދެ އެވެ. ގެއަށް ދެވުމާ އެކު ރޭގަނޑުގެ ކެއުން ތައްޔާރުކުރުމުގައި ހެލަން އަށް އޭނާ އެހީތެރިވެދެ އެވެ. އެންމެ ހަގު ކުއްޖާގެ ނެޕީ ބަދަލުކޮށްދެ އެވެ. ތިން އަހަރު ނުވާ އެ ކުޑަ ދަރިފުޅަށް އާންމުކޮށް ރޭގަނޑު ކާންދެނީ ގޯޑަން އެވެ.\n“މިއީ ވަރަށް ރަނގަޅު ފިރިއެއް. ގޭތެރޭގެ ކަންކަމުގައި އަހަންނަށް ވަރަށް އެހީތެރިވެދޭ. ބަންދު ދުވަސްދުވަހު ހޭލައިގެން އެދުން ނުތެދުވަނީސް ކޮފީ ވެސް ލިބޭނެ،” އަމިއްލަ ގޭގައި ދެމަފިރިން ތިބެ، އޭދަފުށީ ޓައިމްސް އަށް ދިން ހާއްސަ އިންޓަވިއުގައި ހެލަން ބުންޏެވެ.\nއޭދަފުށީގެ ދިރިއުޅުމާއި ރަށު ރައްޔިތުންނާ ދޭތެރޭ އެ ދެމަފިރިންގެ ވެސް ވަނނީ ހިތްހަމަޖެހުމެވެ. އެ މީހުންނަށް ރާއްޖެއިން ފެންނަ ގުދުރަތީ މުއްސަނދިކަމާ އެއްވަރުގެ މުއްސަނދި އެތައް ސިފައެއް މި ރަށުން ވެސް ފެންނަމުން ދެ އެވެ. އެހެންވެ، އެ މީހުން ތިބީ ކުށެއް ދައްކާފައި، ނުވަތަ މިވެނި ކަމެއް ގޯހޭ ބުނެ މި ރަށް ދޫކޮށްފައި ދާން ތައްޔާރަކަށް ނޫނެވެ. އެއީ ޔަގީން ކަމެކެވެ. އެކަން ގޯޑަން އަމިއްލަ އަށް ވެސް އިއުތިރާފު ވި އެވެ.\n“ކުދިންނަށް ބޭނުންވާ ކަންކަން މިތަނުން ފުރިހަމަ ކުރެވޭހާ ހިނދަކު މިތަން ދޫކޮށް ދިއުމުގެ ވިސްނުމެއް އަދިއެއް ނެތް. އެ ކުދިން މިތަނުގައި އުޅެމުންދަނީ ހިތްހަމަޖެހިގެން. އެއީ ގައިމުވެސް މިތަނުގައި ތިބުމަށް އަހަރެމެންނަށް ލިބޭ ވަރަށް ބޮޑު ބާރެއް. ވަރަށް ބޮޑު ހިތްހަމަޖެހުމެއް،” ގޯޑަން ހީނލި އެވެ.\nއާ އަހަރުގެ ކިޔެވުން އޮގަސްޓްގައި ފަށަނީ\nއޭދަފުށީ މެޑިކަލް ފެސިލިޓީގެ އިކުއިޕްމަންޓްތައް އިންސްޓޯލްކޮށްފި\nމާރޗް 10, 2014 at 9:23 pm\nައަބްދުލްމުހައިމިން ތިހާ އޭދަފުށްޓާ ދެކޮޅީޔާ މިކަލަ އާޓިކަލްސް ނުކިޔަންވިއެއްނު. އޭދަފުށި ވަރެއް ނުވާނެ. ޖޭވާ މީހުންވެސް އުޅޭ ދޯ.\nމާރޗް 5, 2014 at 11:51 pm\nރިޕޯޓެއްގެ ސިފަ ކޮންމެވެސް ވަރަކަށްފެނޭ. އޭދަފުށީގެ މޮޅު ވާހަކަ ސިފަކޮށްދިނުމަށްޓަކައި ލިޔުންތެރިޔާ ވަރަށް ބޮޑަށް ބުރަވެހުރެ ލިޔެފައިވާ ލިޔުމެއް.


ލިއުޝާ ހަސަން 12 އޯގަސްޓު 2020 12:28\nހޮންކޮންގުގެ އެއާލައިނެއް ކަމަށްވާ ކެތޭ ޕެސިފިކަށް މިއަހަރުގެ ފުރަތަމަ6މަސް ތެރޭގައި 1.3 ބިލިއަން ޑޮލަރުގެ ގެއްލުންވެއްޖެއެވެ.\nމިއަހަރުގެ އެ އެއާލައިނުން ދަތުރު ކުރި މީހުންގެ އަދަދު ވަރަށް ބޮޑަށް ދަށްވެފައިވާއިރު ޖުލައި މަހުގެ މެދުތެރޭގައި އެ ކުންފުނިން ވަނީ 1.3 ބިލިއަން ޑޮލަރުގެ ގެއްލުން ވާނެ ކަމަށް ލަފާކޮށްފައެވެ. މިދިޔަ އަހަރުގެ އެ މުއްދަތުގައި އެ ކުންފުންޏަށް 1.3 ބިލިއަން ޑޮލަރުގެ ފައިދާވެފައިވެއެވެ.\nއެ ކުންފުނިން ނެރެފައިވާ ބަޔާނެއްގައި ބުނެފައިވަނީ މި އަހަރުގެ ފުރަތަމަ6މަސް ދުވަހަކީ އެ ކުންފުނީގެ 70 އަހަރުގެ ދިގު ތާރީހުގައި އެންމެ ބޮޑު ގޮންޖެހުމެއް ކުރިމަތިވި ފަހަރުކަމަށެވެ. މިއަހަރުގެ ފުރަތަމަ6މަހުގައި އެ އެއާލައިނުން ދަތުރުކުރި މީހުންގެ އަދަދު ވަނީ 76 އިންސައްތަ މަދުވެފައެވެ. އަދި ޖޫން މަހަށް އެކަނި ބަލާއިރުު އެ އަދަދު ވަނީ 99.1 އިންސައްތަ މަދުވެފައެވެ.\nއެ އެއާލައިނަށް ގެއްލުން ތަކާއި ކުރިމަތިވީ ކޮވިޑު-19 އާއި ގުޅިގެން ވައިގެ ދަތުރުތަކަށް އޮތް ޑިމާންޑު ކުޑަވުމުންނާއި 2019 ވަނަ އަހަރުން ފެށިގެން ހޮންކޮންގުގައި ހިނގަމުން އަންނަ މުޒާހަރާ ތަކާއި ގުޅިގެންނެވެ.\nހޮންކޮންގު ކޮވިޑު-19 ކެތޭ ޕެސިފިކް


ތިރީގައިވާ މަޤާމަށް ވަގުތީ މުވައްޒަފެއް ބޭނުންވެއެވެ.\nއެސިސްޓެންޓް ޑިރެކްޓަރ ( އެމް.އެސް.3)\nނޭޝަނަލް ބިޔުރޯ އޮފް ކްލެސިފިކޭޝަން/ މިނިސްޓްރީ އޮފް ޔޫތް އެންޑް ސްޕޯޓްސް\n2,000.00 ރުފިޔާ (ސަރވިސް އެލަވަންސް)\nއެޑްމިނިސްޓްރޭޝަން އެންޑް ފައިނޭންސް\nއެޑްމިނިސްޓްރޭޝަން އެންޑް ފައިނޭންސް ސެކްޝަންގެ އެންމެހައި މަސައްކަތްތައް ރާވައި، ހިންގުން. އަދި ސެކްޝަން ދަށުން ހިނގާ ޔުނިޓްތަކުގެ އެންމެހައި މަސައްކަތައް ރާވާ ވިލަރެސްކުރުން.\nއޮފީހުގެ އިދާރީ ސްޓޮކް، އެސެޓް ރަޖިސްޓްރީ، އަދި ބީލަން ކިޔަން ފޮނުވުމުގެ މަސައްކަތް ކުރިޔަށް ގެންދާގޮތް ރާވައި ކޮންޓްރޯލްކޮށް ބެލެހެއްޓުން.\nސުޕަވައިޒްކުރަންޖެހޭ މުވައްޒަފުންގެ މަސައްކަތްތައް ދުވަހުން ދުވަހަށް މޮނީޓަރކޮށް، އެމުވައްޒަފުންގެ އެޕްރައިސްކޮށް ބެލެހެއްޓުން.\nއެޑްމިނިސްޓްރޭޝަނަލް އެންޑް ފައިނޭންސް ސެކްޝަންގެ ސްޓްރެޓެޖިކް އެކްޝަން ޕްލޭން ތައްޔާރުކޮށް ހިންގުން.\nބިއުރޯގެ ތަރައްޤީއަށް އިދާރީގޮތުން ކުރަންޖެހޭ މަސައްކައްތައް ޒިންމާދާރު އިސްވެރިޔާގެ ލަފައާއެކު ރާވައި ހިންގުން.\nބިޔުރޯގެ މުވައްޒަފުންގެ އެންމެހައި ކަންތައްތައް ސިވިލް ސަރވިސް ޤާނޫނާއި ގަވާއިދާ އެއްގޮތަށް ޒިންމާދާރު އިސްވެރިޔާގެ އިރުޝާދުގެ ދަށުން ރާވައި ހިންގުން.\nބަޖެޓް މަސައްކަތްތައް މާލިއްޔަތާބެހޭ ޤާނޫނާއި، ފިނޭންސް މިނިސްޓްރީއިން އަންގާ އެންގުންތަކާއި އެއްގޮތަށް، ރާވައި ހިންގުން.\nބިޔުރޯގެ ފަރާތުން ބާއްވާ ޖަލްސާތަކާއި ބައްދަލުވުންތައް ޒިންމާދާރު އިސްވެރިޔާގެ އިރުޝާދާއެކު ރާވައި ކުރިޔަށް ގެންދިޔުން.\nމަޤާމުގެ މަސައްކަތާގުޅޭ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި6އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nމަޤާމުގެ މަސައްކަތާގުޅޭ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nމަޤާމުގެ މަސައްކަތާގުޅޭ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nމަޤާމުގެ މަސައްކަތާގުޅޭ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން6ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nވަޒީފާއެއްގައި އުޅުއްވާ ނުވަތަ އުޅުއްވާފައިވާނަމަ ވަޒީފާ އަދާކުރި ނުވަތަ އެވަޒީފާ އަދާކުރާކަމުގެ ރަސްމީ ލިޔުމެއް. (އެ ވަޒީފާގެ މަސްއޫލިއްޔަތާއި، އެވަޒީފާގައި ހޭދަވި މުއްދަތާއި އަދި މަސައްކަތު އަޚްލާޤު ހުރިގޮތް ބަޔާންކޮށް)\nސިވިލް ސަރވިސްއަށް ނުވަތަ ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ސިވިލް ސަރވިސްގެ މިވަޒީފާއަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެމުވައްޒަފަކު ވަޒީފާ އަދާކުރާ އޮފީހުގެ ލިޔުމެއް.\nމިމަޤާމަށް މުވައްޒަފުން ނެގޭނީ މިބިޔުރޯއިން ކަނޑައަޅާ އިންޓަރވިޔު ޕެނަލްއެއްގައި މިމަޤާމުގެ ވާޖިބު އަދާކޮށްދެވޭނެކަމަށް ސާބިތުކޮށްދީ އިންޓަރވިއުއިން ފާސްވުމުންނެވެ.\n23 އެޕްރީލް 2015 ވާ ބުރާސްފަތި ދުވަހުގެ 14:30ގެ ކުރިން.\nނޭޝަނަލް ބިޔުރޯ އޮފް ކްލެސިފިކޭޝަނަށް. (ވެލާނާގެ 05 ވަނަ ފަންގިފިލާ)\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނެ ތާރީޚާއި ތަން، އިޢުލާނުގެ މުއްދަތު ހަމަވާތާ މަސައްކަތު 10 ދުވަހުގެ ތެރޭގައި އެންގޭނެއެވެ.\n11 ޖުމާދަލްއާޚިރާ 1436 ހ.


SeaLife ah dhekki faisaa anburaa hoadhan beynunvaa meehunnah Sunana hiley vakaalaath kodhevvanee | Mihaaru\nހުޅުމާލޭގެ މަގެއް މަތި؛.-- މިހާރު ފޮޓޯ\nސީލައިފަށް ދެއްކި ފައިސާ އަނބުރާ ހޯދަން ސުނާނާ ހިލޭ ވަކާލާތު ކޮށްދެއްވަނީ\n12 އޮކްޓޯބަރ 2018 - 16:41 14 comments\nހުޅުމާލޭގައި ސީލައިފް ގްލޯބަލް އިން އިމާރާތް ކުރަން ބުނި އެޕާޓްމެންޓްތައް ގަތުމަށް ދެއްކި ފައިސާ އަނބުރާ ދީފައި ނުވާތީ، ރިފަންޑު ހޯދުމަށްޓަކައި އެ ކުންފުންޏާ ދެކޮޅަށް ސިވިލް ކޯޓަށް މައްސަލަ ހުށަހަޅަން ބޭނުންވާ މީހުންނަށް ހިލޭ ވަކާލާތު ކޮށްދިނުމަށް އެޓާނީ ޖެނެރަލް އޮފީހުގެ ކުރީގެ ސީނިއާ ވަކީލެއް ކަމަށްވާ މަރިޔަމް ސުނާނާ ނިންމަވައިފި އެވެ.\nސީލައިފުން އިމާރާތް ކުރަން ބުނި ފްލެޓްތަކުގެ ތެރެއިން އެއް ތަން ގަތުމަށް ފައިސާ ދެއްކި މީހުންގެ ތެރޭގައި ވެސް ހިމެނޭ ސުނާނާ މިއަދު ވިދާޅުވީ، އެ ކުންފުނީގެ އޮފީސް ބަންދު ކޮށްފައިވުމާއި އެ ތަނުގެ ޑިރެކްޓަރުންގެ ފަރާތުން އެއްވެސް ޖަވާބެއް މިހާތަނަށް ލިބިފައި ނުވާތީ، ރިފަންޑު ހޯދުމަށް އެދި ފުލުހުންނަށާއި ސިވިލް ކޯޓަށް ހުށަހަޅާ މައްސަލާގައި ބައިވެރިވުމުގެ ފުރުސަތު ހުޅުވާލާފައިވާ ކަމަށެވެ.\nއެޑްވާންސް ފައިސާ ދައްކާފައިވާ މީހުންގެ ތެރެއިން ރިފަންޑް ނުލިބިވާ މީހުންނަށް، އެ މައްސަލައިގައި ސުނާނާ ވަކާލާތުކޮށް ދެއްވާނީ ހިލެ އެވެ. ސީލައިފް ގްލޯބަލްއާ ދެކޮޅަށް އަންނަ އާދިއްތަ ދުވަހު ސިވިލް ކޯޓަށް މައްސަލަ ހުށަހެޅުމަށް ސުނާނާ ނިންމަވާފައިވާއިރު، މިހާތަނަށް 55 މީހަކު ވަނީ އެކަމަށް އެދި ލިޔުންތައް ހުށަހަޅާފައި ކަމަށް އޭނާ ވިދާޅުވި އެވެ.\nއެޕާޓްމަންޓު ގަތުމަށްޓަކައި ސީލައިފަށް ފައިސާ ދެއްކި ކަމުގެ ރަސީދާއި އައިޑީ ކާޑުގެ ކޮޕީގެ އިތުރުން ރިފަންޑު ހޯދަން އެދި ލިޔެފައިވާ ސިޓީ މާދަމާގެ ނިޔަލަށް ފޮނުވައި ދިނުމަށް ސުނާނާ އެދިވަޑައިގަންނަވަ އެވެ. އެ ލިޔުންތައް ފޮނުވަން ޖެހޭ އީމެއިލް އެޑްރެހަކީ shunana@liticalaw.com އެވެ.\nހުޅުމާލޭގައި 3،000 ހައުސިން ޔުނިޓް އަޅަން ސަރުކާރުން ސީލައިފްއާ ހަވާލުކުރީ މީގެ ތިން އަހަރު ކުރިންނެވެ. އެޕާޓްމަންޓްތައް ނިންމާނެ އެކިއެކި ތާރީޚުތައް އިއުލާން ކުރި ނަމަވެސް މިހާތަނަށް އެޕްރޮޖެކްޓްގެ މާ ބޮޑު މަސައްކަތެއް ކޮށްފައެއް އެވެ.\nމި ޕްރޮޖެކްޓުގެ ފުރަތަމަ ފިޔަވަހީގައި ހިމެނޭ 300 އެޕާޓްމަންޓް ގަންނަން 280 މީހުން ވަނީ ބުކިން ފީ ދައްކައިފަ އެވެ. އެގޮތުން ކޮންމެ މީހެއްގެ އަތުން 50،000 ރުފިޔާގެ ފީއެއް ނަގާފައިވެ އެވެ. އެ ފައިސާ ދައްކާފައި ވަނީ އެ މީހަކު ބޭނުން ވެއްޖެ އިރެއްގައި އަނބުރާ ނެގޭ ގޮތަށެވެ.\nMas dhuvas thereygai Refund dheynan: SeaLife\nއޮގަސްޓް މަހުގެ ނިޔަލަށް ފައިސާ ދޭނެ ކަމަށް ކުރިން ބުނުން--\nއެ މަސައްކަތް ނުފެށި ލަސްވާތީ ގިނަ ބަޔަކު ދަނީ ފައިސާ ހޯދުމަށް އެދެމުންނެވެ. އޭގެ ތެރެއިން ގިނަ ބަޔަކަށް ރިފަންޑް ނުލިބުމުގެ ޝަކުވާ ވަނީ ބޮޑުވެފަ އެވެ.\nސީލައިފްގެ މެނޭޖިން ޑިރެކްޓަރު އަހުމަދު މޫސާ (އަންމަޓީ) ކުރިން ވިދާޅުވެފައި ވަނީ ރިފަންޑް ހޯދަން އެދުނު މީހުންގެ ތެރެއިން ގިނަ ބަޔަކަށް ފައިސާދީ ނިންމާފައިވާ ކަމަށެވެ. ފައިސާ ނުދެވި ވަނީ 47 މީހަކަށް ކަމަށާއި އެ ފައިސާ މިދިޔަ އޮގަސްޓު މަހުގެ ކުރިން ދޭނެ ކަމަށް އޭނާ ވިދާޅުވެފައިވެ އެވެ. އެކަމަކު، އެ ފައިސާ އަދިވެސް ނުލިބޭ މީހުން ގިނަ އެވެ.\nރާއްޖޭގެ ކުންފުންޏަކާއި ދުބާއީގެ ދެ ކުންފުންޏެއް ގުޅިގެން އުފައްދާފައިވާ ސީލައިފަށް އެ މަޝްރޫއުގެ މަސައްކަތް ހަވާލުކުރީ އަންނަ އަހަރު ނިންމާ ގޮތަށެވެ. އެ ތަނުގައި ފްލެޓްތައް އަޅަނީ ތިން ބްލޮކަކަށް ބަހާލައިގެން، ބްލޮކެއްގައި 1،000 އެޕާޓްމެންޓްމެންޓް ހިމެނޭ ގޮތަށެވެ. އަންމަޓީ ވިދާޅުވެފައި ވަނީ އޭގެ ތެރެއިން އަންނަ އަހަރުގެ ނިޔަލަށް ނިންމަންޖެހެނީ 270 އެޕާޓްމަންޓް ކަމަށާއި ލޯން ހަމަޖެހި މަސައްކަތް ފެށުމުން އެ ތާރީޚަށް އެޕާޓްމަންޓްތައް ނިންމައިލެވޭނެ ކަމަށެވެ. ނަމަވެސް މިހާތަނަށް އެ ޕްރޮޖެކްޓްގެ މަސައްކަތް އެކަށީގެންވާ ގޮތެއްގައި ކުރެވިފައެއްނުވެ އެވެ.\nއިތުރު ލިޔުންތައް ޕޮލިސް ހުޅުމާލެ ސިވިލް ކޯޓް ބޯހިޔާވަހިކަން


Pasenja lainakun utheemah 700 ehhaa fathuruverin\nޕަސެންޖަ ލައިނަކުން އުތީމަށް 700 އެއްހާ ފަތުރުވެރިން\nހއ އުތީމަށް އިއްޔެ އައި ޕަސެންޖަ ލައިނަކު އެރަށަށް 700 އެއްހާ ފަތުރުވެރިން ޒިޔާރާތްކޮށްފި އެވެ. ތާރީހީ ގޮތުން ފާހަގަކޮށްލެވޭ އުތީމަށް އަހަރަކު ދެ ފަސިންޖަ ލައިން ޒިޔާރާތްކުރެ އެވެ. މިއިން ކޮންމެ ފަހަރަކުވެސް ގިނަ އަދަދެއްގެ ފަތުރުވެރިން އެރަށަށް ޒިޔާރާތްކޮށް ރީތި ގޮނޑުދޮށުގައި ވަގުތު ހޭދަކުރެ އެވެ.\n900 އެއްހާ ފަތުރުވެރިންގެ ޖާގަ ލިބޭ އެ ޕަސެންޖަ ލައިން އިއްޔެ އުތީމުގައި ބަންދަރުކުރިއިރު އޭގައި 800 އެއްހާ ފަތުރުވެރިން ތިއްބެވެ. ޕަސެންޖަ ލައިން އެރަށަށް ފޭބި 700 އެއްހާ ފަތުރުވެރިންވަނީ އެރަށުގައި ހުންނަ ތާރީހީ ބިނާ ތަކަށް ޒިޔާރާތްކޮށް އެތަންތަން ބަލާލާފަ އެވެ. އަދި އެރަށުގެ ރީތި ގޮނޑުދޮށާއި މޫދުގައި ވަގުތު ހޭދަކޮށްފައިވެ އެވެ.\nއުތީމު ކައުންސިލްގެ ރައީސް އަބުދުﷲ ރަޝީދު މިއަދު ކޭއޯއަށް ވިދާޅުވީ ޕަސެންޖަ ލައިންތަކުން ޒިޔާރާތްކުރާ ފަތުރުވެރިންގެ ސަބަބުން ފަތުރުވެރިކަމުގެ ތަކެތި އުއްފަދާ ފަރާތްތަކަށާއި ރަށުގެ ވިޔަފާރިތަކަށް ހެޔޮ ބަދަލެއް އަންނަ ކަމަށެވެ. އުތީމަށް އަހަރަކު ދެ ޕަސެންޖަ ލައިން ޒިޔާރާތްކުރާތާ މިއީ ތިންވަނަ އަހަރެވެ.\nއޭނާ ވިދާޅުވީ މިފަހަރު ޕަސިންޖަ ލައިން އަންނަކަން އެނގުނީ މުއްދަތު ވަރަށް ކައިރިވި ފަހުން ކަމަށާއި އެހެންވުމުން އެންމެ ރަނގަޅަށް އެކަމަށް ތައްޔާރުނުވެނު ކަމަށެވެ. އެހެންވެ އެކަން ހައްލުކުރުމަށް ކުރިއަށް އޮތްތަނުގައި ޓުއާރ އޮޕަރޭޓަރުންނާ ވާހަކަ ދައްކާނެކަމަށް އަބުދުﷲ ވިދާޅުވި އެވެ. އެހެންވުމުން ފަތުރުވެރިންނަށް އެކަށީގެންވާ ރަނގަޅު ހިދުމަތްތަކެއް ދެވި އެކަމުން ރަށަށް ރަނގަޅު އާމުދަނީއެއް ލިބިގެންދާނެ ކަމަށް އޭނާ ވިދާޅުވި އެވެ.\nއުތީމަށް އިއްޔެ ދިޔަ ޕަސެންޖަ ލައިން–\nޕަސެންޖަ ލައިންތަކުގެ ސަބަބުން އުތީމު ވަރަށް ބޮޑަށް ބޭރު ދުނިޔޭގައި އިސްތިހާރުވެގެންދާކަން ފާހަގަކުރައްވަމުން އޭނާ ވިދާޅުވީ މިކަމުން އެންމެ ރަނގަޅު ނަފާއެއް ރަށަށް ލިބޭނެގޮތް ހެދުމުގެ މަސައްކަތް ކައުންސިލުން ކުރާނެ ކަމަށެވެ.


ސަވާބު ދިހަ ގުނައިން ހަތްސަތޭކަ ގުނައަށް އިތުރުކުރެވެން މަގު އިޚްތިޔާރުކޮށް ފައިދާ ލިބިގަންނާށެވެ! – ދިވެހި ނޫސް\nHome ⁄ ދީން ⁄ ސަވާބު ދިހަ ގުނައިން ހަތްސަތޭކަ ގުނައަށް އިތުރުކުރެވެން މަގު އިޚްތިޔާރުކޮށް ފައިދާ ލިބިގަންނާށެވެ!\nކުރާ ކޮންމެ ހެޔޮ ޢަމަލަކަށް މަދުވެގެން 10 ސަވާބު ދެއްވަވާނެކަމަށް އޮތް ނަމަވެސް އެ އަދަދު 700 ގުނައަށް އިތުރުކުރުމުގެ މަގު މިޙަދީޘްފުޅުން މިއޮތީ ފެންނާށެވެ!\n“ތިއަބައިމީހުންގެ މީހެއްގެ އިސްލާމްކަން ރަނގަޅުކޮށްފިނަމަ އެމީހަކު ކުރާ ކޮންމެ ހެޔޮ ކަމެއް 10 ގުނައިން ފެށިގެން 700 ގުނައާއި ދެމެދު ލިޔުއްވޭ ހެއްޓެވެ. އަދި ކުރާ ކޮންމެ ފާފައެއް އެ ފާފައަކާ އެއްވަރަށެވެ!” (ޞަޙީޙް ބުޚާރީ: 42)\nއެމަގަކީ އެމީހެއްގެ އިސްލާމްކަން ރަނގަޅުކުރުމެވެ. އިސްލާމްކަން ރަނގަޅުކުރުމަކީ ﷲ ތަޢާލާއަށް ކިޔަމަންތެރިކަން އަދާކުރުމުގައި އެމީހަކު ސާބިތުވާ މިންވަރެވެ. ފާފަތަކަށް އަރައި ނުގަތުމާއި ހެޔޮ ޢަމަލުކުރުން ގިނަކުރުމެވެ.\nމި ޙަދީޘްފުޅުން އެނގިގެން މިދަނީ މިބުނެވުނު ކަންކަމުގައި އެމީހަކު ސާބިތުވި މިންވަރަކުން އެމީހާ ކުރާ ހެޔޮ ޢަމަލުތަކަށް ﷲ ތަޢާލާ ދެއްވަވާ ސަވާބު އިތުރުކުރައްވަވާނެ ކަމެވެ. ވީމާ ކުރާ ކޮންމެ ކަމެއްގައިވެސް އިޚްލާޞްތެރިކަން އިސްކުރާށެވެ! ދިރިއުޅުމުގެ ކޮންމެ ކަމެއްގަ އާއި ކުރާ އަޅުކަމުގައިވެސް އިޚްލާޞްތެރިކަން އިސްކުރާށެވެ! 10 ގުނައިގެ ބަދަލުގައި 700 ގުނަ ލިބިގަންނަން ގަދައަޅައި މަސައްކަތްކުރާށެވެ!\n10 ގުނައިން ބަލައިފިނަމަ 700 ހަމަވާނީ 70 ފަހަރުންނެވެ! ނަމަވެސް ހަމަ އެންމެ ފަހަރަކުން 700 ހަމަކުރުމުގެ ފުރުޞަތު ﷲ ތަޢާލާ އެވަނީ ދެއްވަވައިފައެވެ. ބޭނުން ހިފުން އޮތީ އެމީހާގެ އަތްމަތީގައެވެ.


Raess, Modi aa badhalu kuravvaifi\nރައީސް، މޯދީއާ ބައްދަލުކުރައްވައިފި\nރައީސް ޔާމީންނަށް މޯދީ މަރުހަބާ ދަންނަވަނީ --\nރައީސް އަބްދުﷲ ޔާމީން އިންޑިއާގެ ބޮޑު ވަޒީރު ނަރެންދުރަ މޯދީއާ ބައްދަލުކުރައްވައިފި އެވެ. މި ބައްދަލުކުރެއްވުން އޮތީ، ބޮޑު ވަޒީރުގެ ގެކޮޅު ކަމަށްވާ ހައިދުރައާބާދު ހައުސްގަ އެވެ.\nރައީސް އިންޑިއާއަށް ކުރައްވަމުން ގެންދަވާ ދެ ދުވަހުގެ ރަސްމީ ދަތުރުފުޅުގައި މޯދީއާ ބައްދަލުކުރައްވާފައިވާއިރު، އެ ބައްދަލުވުމުގެ ތަފްސީލެއް އަދި ހާމަކޮށްފައެއް ނުވެ އެވެ. މޯދީގެ އިތުރުން އިންޑިއާގެ ރައީސް ޕްރަނާމް މުކަރްޖީއާ ވެސް ރައީސް ބައްދަލުކުރެއްވުމަށް ވަނީ ހަމަޖެހިފަ އެވެ.\nމީގެއިތުރުން މިއަދު މެންދުރުފަހު ދެ ގައުމުގެ ދެމެދުގައި ގިނަ އެއްބަސްވުންތަކެއްގައި ސޮއިކުރުމަށް ވެސް ވަނީ ހަމަޖެހިފަ އެވެ.\nމިއަދު ހެނދުނު ރައީސް ވަނީ އެ ގައުމުގެ އެކްސްޓާނަލް އެފެއާޒް މިނިސްޓަރު ސުޝްމާ ސްވަރާޖްއާ ބައްދަލުކުރައްވާފަ އެވެ. މި ބައްދަލުކުރެއްވުމުގައި، އިންޑިއާ އާއި ރާއްޖެއާ ދެމެދު ގައިދީން ބަދަލުކުރަން އެއްބަސްވުމެއް ހެދުމާ ގުޅޭ ގޮތުން މަޝްވަރާކޮށްފައިވެ އެވެ. އަދި ގިނަ އަދަދެއްގެ ދިވެހިން ދިރިއުޅެމުންދާ ޓްރެވިންޑްރަމްގައި އެޑިއުކޭޝަނަލް އަދި ކަލްޗަރަލް ސެންޓަރެއް ގާއިމުކުރުމަށް ވެސް މަޝްވަރާކުރެއްވި އެވެ.\nމި ދަތުރުފުޅުގައި، ރައީސްގެ އަރިހުގައި މިނިސްޓަރު އޮފް ފޮރިން އެފެއާޒް ދުންޔާ މައުމޫންއާއި، މިނިސްޓަރު އޮފް ފިޝަރީޒް އެންޑް އެގްރިކަލްޗަރ ޑޮކްޓަރު މުހައްމަދު ޝައިނީގެ އިތުރުން ރައްޔިތުންގެ މަޖިލީހުގެ ތިން މެމްބަރަކު ބައިވެރިވެވަޑައިގަންނަވާ ގޮތަށް ވަނީ ހަމަޖެހިފަ އެވެ.\nއިންޑިއާ އިންޑިޔާގެ ބޮޑުވަޒީރު މޯދީ ރައީސް އަބްދުﷲ ޔާމީން\nމޯދީ ރާއްޖެއަށް: އިންތިހާބުގެ ކުރިން ކަންކަން އިސްލާހުކުރޭ


Sisi ah ithuru 12 aharu libey gothah gaanoonu asaasee badhal kuranee | Mihaaru\nިމިސްރުގެ ރައީސް އަބްދުލް ފައްތާހު އައް ސީސީ\nސީސީއަށް އިތުރު 12 އަހަރު ލިބޭ ގޮތަށް ގާނޫނު އަސާސީ ބަދަލުކުރަނީ\n05 ފެބުރުއަރީ 2019 - 10:50 8 comments\nބައިނަލްއަގުވާމީ ބައެއް ނޫސް އެޖެންސީތަކަށް ލިބިފައިވާ ޑްރާފްޓްގައިވާ ބަދަލުތައް މިސްރުގެ ގާނޫނު އަސާސީއަށް ގެނެސްފި ނަމަ ސީސީގެ ދައުރު ހަމަވުމަށް ފަހު އިތުރު 12 އަހަރު ވެރިކަމުގައި ހުންނެވޭ ގޮތް ވުމުގެ އިތުރުން މިސްރުގެ ޝަރުއީ ނިޒާމުގައި ވެސް އޭނާގެ ނުފޫޒު ގަދަވެގެންދާނެ އެވެ. އެ ޑްރާފްޓް މިސްރު ޕާލަމެންޓްގެ ރައީސަށް ހުށަހެޅީ އާދީއްތަ ދުވަހު އެވެ.\nމިސްރުގެ ގާނޫނު އަސާސީއަށް ބަދަލެއް ގެނެވޭނީ އެގައުމުގެ ޕާލަމެންޓްގެ ތިން ބައިކުޅަ ދެ ބައިގެ ވޯޓު ލިބި އަދި އެއަށް ފަހު ރައްޔިތުންގެ ފެންނަ ނުފެންނަ ވޯޓަކުން އެކަން ފާސްކޮށްގެންނެވެ.\nމިސްރުގެ ރައީސްކަމުގެ ހަތަރު އަހަރުގެ ދެ ދައުރު ސީސީ ފުރިހަމަ ކުރައްވާނީ 2022 ވަނަ އަހަރު އެވެ. އެއަށް ފަހު އޭނާއަށް ރައީސްކަމަށް އަލުން ކުރިމަތި ނުލެވޭ ގޮތަށް ގާނޫނު އަސާސީގައިވާ ބައިތައް ބަދަލުކުރަން އުޅޭ ކަމުގެ ވާހަކަތައް ދެކެވޭތާ މިހާރު ދުވަސްކޮޅެއް ވެއްޖެ އެވެ.\nގާނޫނު އަސާސީއަށް ގެންނަން ހުށަހަޅާފައިވާ އެއް ބަދަލަކީ ރައީސްކަމުގެ ދައުރުގެ މުއްދަތު ހަ އަހަރަށް ދިގުކުރުމެވެ. އަދި އެއާ އެކު ސީސީއަށް އިތުރު ދެ ދައުރަށް ކުރިމަތިލެވޭ ގޮތަށް ހެދުމަށް ވެސް ވަނީ ހުށަަހަޅައިފަ އެވެ. އަދި ފަނޑިޔާރުންނާއި ޕަބްލިކް ޕްރޮސެކިއުޓާ އައްޔަން ކުރުމުގެ ބާރު ވެސް ރައީސަށް ލިބިދޭން އެ ޑްރާފްޓްގައި ހިމަނާފައިވެ އެވެ.\nމިސްރުގެ ޕާލަމެންޓަށް "ކައުންސިލް އޮފް ސެނެޓާސް"ގެ ނަމުގައި އާ ބައެއް އިތުރުކޮށް، އެބައިގެ 250 މެމްބަރުންގެ ތިންބައި ކުޅަ އެއް ބަޔަކީ ރައީސް އައްޔަން ކުރައްވާ މެމްބަރުންނަށް ހެދުމަށް ވެސް ވަނީ ހުށައަޅައިފަ އެވެ.\nސީސީ މިސްރުގެ ވެރިކަމަށް ވަޑައިގެންނެވީ އެގައުމުގައި ފުރަތަމަ ބޭއްވި މަލްޓި ޕާޓީ ރިޔާސީ އިންތިހާބު ކާމިޔާބު ކުރެއްވި މުހައްމަދު މުރުސީގެ ވެރިކަން ސިފައިން ނުކުމެ ބަޣާވާތަކުން ވައްޓާލައިގެންނެވެ. އޭރު ސިފައިންގެ އެންމެ އިސް ވެރިޔަކީ ސީސީ އެވެ.\nއިތުރު ލިޔުންތައް މެދު އިރުމަތި މިސްރު


Qaumee anhen teamuge coach akah Nizaaru hamajassaifi - vNews.mv\nމަޝްހޫރު ވޮލީ ކޯޗު ސައްޔިދު އަލީ އަދި ކޮމިޝަނަރާ އޮފް ސްޕޯޓްސްއާއެކު ނިޒާރު ---\nގައުމީ އަންހެން ވޮލީބޯޅަ ޓީމުގެ ކޯޗަކަށް ނިޒާރު އިބްރާހީމް ހަމަޖައްސައިފި..\nޙުސައިން ފަރިޔާޒް Male' | 17 November 2019, 18:41\nގައުމީ އަންހެން ވޮލީބޯޅަ ޓީމުގެ ކޯޗަކަށް ކުރީގެ މަޝްހޫރު ކުޅުންތެރިޔާ އިބްރާހީމް ނިޒާރު ހަމަޖައްސައިފިއެވެ.\nވޮލީބޯޅަ އެސޯސިއޭޝަންގެ ހިންގާ ކޮމިޓީ އިން އެ އެސޯސިއޭޝަންގެ ޖެނަރަލް މެނޭޖަރު ޒީނިއާއަށް އާދިއްތަ ދުވަހު ފޮނުވާފައިވާ ސިޓީގައި ބުނެފައިވަނީ އަންނަ ޑިސެމްބަރު މަހު ބޭއްވުމަށް ހަމަޖެހިފައިވާ ސާފްގޭމްސްގައި އަންހެން ޓީމުގެ ހެޑް ކޯޗަކަށް ހަމަޖައްސާފައި ވަނީ ނިޒާރު އިބްރާހީމް ކަމަށެވެ.\nއެސިސްޓެންޓް ކޯޗުންގެ ގޮތުގައި މިހާރު ވެސް ޓީމުގައި މަސައްކަތް ކުރަމުންދާ އަޙްމަދު އަދީލް (ބޭބެ) އާއި މުޙައްމަދު ފައިސަލް ހަމަޖައްސާފައިވާއިރު މެނޭޖަރަކީ މިހާރު ވެސް ޓީމުގެ މެނޭޖަރު ހާމިދާ އަބްދުލް އަލީމް އެވެ.\nއެކްސް އިން ފޮނުވާފައިވާ މި ސިޓީގައި އިތުރަށް ބުނެފައި ވަނީ ޓީމުގެ އޮފިޝަލުންނަށް އެކަން އަންގައި އޮފިޝަލުންގެ މަޝްވަރާގެ މަތިން ޓީމު ލިސްޓް އޮލިމްޕިކް ކޮމިޓީއަށް ފޮނުވަމަށެވެ.\nގައުމީ އަންހެން ޓީމުގެ ކޯޗަކަށް ނިޒާރު ހަމަޖައްސާފައިވާއިރު އޭނާ ވަނީ ގައުމީ ފެންވަރުގައި 20 އަހަރު ވޮލީބޯޅަ ކުޅެފައެވެ. ގައުމީ ފެންވަރުގައި ބާއްވާފައިވާ ހުރިހާ މުބާރާތެއް އެކި ފަހަރު މަތިން ކާމިޔާބުކޮށްފައިވާ ނިޒާރު ވަނީ ގައުމީ ޓީމުގެ އެސިސްޓަންޓް ކޯޗެއްގެ ގޮތުގައި މީގެ ކުރިން މަސައްކަތްކޮށް ލޯ މެޑަލް ގައުމީ ޓީމަށް ހޯދައިދީފައެވެ.\nމަގާމަށް ހަމަޖެއްސުމާއި އެކު ވީސްޕޯޓްސް އިން ކުރި ސުވާލަކަށް ޖަވާބު ދެމުން ނިޒާރު ބުނީ ގައުމަށް ހިދުމަތް ކުރުމަށް ލިބޭ ކޮންމެ ފުރުސަތެއްގެ ބޭނުން ހިފާނެ ކަމަށާއި މި ފުރުސަތުގެ ބޭނުން ވެސް ހިފުމަށް ނިންމާފައިވާ ކަމަށެވެ.\nގޭމްސް އާއި ދޭތެރޭ މާ ބޮޑު ދުވަސްތަކެއްނެތް. އެހެންވީމާ އަޅުގަނޑު މަސައްކަތް ކުރާނީ މިހާރު މިއޮތް ޓީމާއެކު. ރަނގަޅު ޕްލޭނަކާއި އެކު މަސައްކަތް ކުރެއްވިއްޖެއްޔާ އަންނަ އަހަރުގެ ސެންޓަރަލް ޒޯނަށް ވަރަށް ފުރިހަމަ ޓީމެއް އެކުލަވާލެވިދާނެ. ގައުމީ ޓީމާއި މެދު ނިޒާރުގެ ވިސްނުން އޭނާ ހާމަކުރިގޭމްސް އާއި ދޭތެރޭ މާ ބޮޑު ދުވަސްތަކެއްނެތް. އެހެންވީމާ އަޅުގަނޑު މަސައްކަތް ކުރާނީ މިހާރު މިއޮތް ޓީމާއެކު. ރަނގަޅު ޕްލޭނަކާއި އެކު މަސައްކަތް ކުރެއްވިއްޖެއްޔާ އަންނަ އަހަރުގެ ސެންޓަރަލް ޒޯނަށް ވަރަށް ފުރިހަމަ ޓީމެއް އެކުލަވާލެވިދާނެ.\nގައުމީ ޓީމާއި މެދު ނިޒާރުގެ ވިސްނުން އޭނާ ހާމަކުރި\nނިޒާރު ބުނީ މިހާރު އެކުލަވާލާފައިވާ ގައުމީ ޓީމު އެ ހިސާބަށް ގެނައުމުގައި ކުރީގެ ކޯޗު އިބްރާހީމް ރަޝީދު (ސަތޯ)ގެ ދައުރު ބޮޑު ކަމަށާއި އެހެން ކަމުން ސަތޯއަށް ޝުކުރު އަދާކުރާ ކަމަށެވެ.\nގައުމީ އަންހެން ޓީމުގެ އިތުރުން ގައުމީ ފިރެހެން ޓީމުގެ އޮފިޝަލުންގެ ގޮތުގައި މިހާރު ވެސް ޓީމުގައި ތިބި އޮފިޝަލުންނާއި އެކު ކުރިޔަށްދިޔުމަށް ވަނީ ނިންމާފައެވެ.\nއެކްސްކޯ އިން ވީއޭއެމްއަށް ފޮނުވާފައިވާ ސިޓީގައި ބުނެފައި ވަނީ ގައުމީ ފިރެހެން ޓީމުގެ ކޯޗަކީ މިހާރު ވެސް އެމަގާމުގައި ހުރި ކޯޗު ސާބިއާގެ މިލޮރަޑް ކިޔާޗް ކަމަށެވެ.\nޓީމުގެ ޓްރެނަރަކީ ސާބިއާގެ ވޮލީބޯޅައިގެ އެކި ޑިވިޝަނުގައި މަސައްކަތްކޮށްފައިވާ ކިޔަޗް ރަޑޯވަން ކަމަށާއި އެސިސްޓް ކޯޗަށް މުޙައްމަދު ރިޝްވާން ހުރި އިރު ޓީމުގެ މެނޭޖަރަކީ އަޝްރަފް އަލީ (އަޝްރާ) އެވެ.\nވީއޭއެމްގެ އެކްސްކޯ އިން ދެން ބަދަލު ގެނެސްފައި ވަނީ ގައުމީ ބީޗް ވޮލީ ޓީމުގެ ކޯޗަށެވެ. ގިނަ ދުވަސްތަކެއް ވަންހެން އެ މަގާމު އަދާކުރަމުންދިޔަ އަބުދުﷲ ނަޝީދުގެ ބަދަލުގައި ކޯޗަކަށް ހަމަޖައްސާފައި ވަނީ ކުރީގެ މަޝްހޫރު ކުޅުންތެރިޔާ އަދުނާން އަބްދުލް ހަމީދު އެވެ. އަދި ފުރަތަމަ ފަހަރަށް އަންހެން ބީޗު ވޮލީ ޓީމުގެ ކޯޗަކަށް ކުރީގެ މަޝްހޫރު ކުޅުންތެރިޔާ އިސްމާއީލް ރިފާއު (ޗިޗޫ) ވަނީ ހަމަޖައްސާފައެވެ.\nގައުމީ ޓީމަށް ގެނައި ބަދަލުތަކާއި ބެހޭ ގޮތުން ވީއޭއެމްގެ ރައީސް މުހައްމަދު ލަތީފް ވިދާޅުވީ އަމާޒަކީ ރަނގަޅު ކާމިޔާބެއް ހޯދުން ކަމަށާއި މި މުބާރާތަށް ހަމަޖައްސާފައިވާ އޮފިޝަލުން ނަކީ އެކަމަށް ކުޅަދާނެ އަދި އެންމެ ގާބިލު ފަރާތްތައް ކަމަށެވެ.\nއަޅުގަނޑުމެން ވަރަށް ބޮޑަށް ޝުކުރު އަދާކުރަން ކުޅިވަރާއި ބެހޭ ވަޒީރާއި ޝަރުކާރަށް. ވޮލީ ކުރިޔަށްހެންދިޔުމަށްޓަކައި ޝަރުކާރުން ކުރައްވަމުން ގެންދަވާ މަސައްކަތްއަދި ދެއްވަމުން ގެންދަވާ މާލީ އެހީތެރިކަމަށް. އަޅުގަނޑުމެން މިތިބީ ސަރުކާއެކު ވޮލީއަށް ބޮޑެތި ކުރިއެރުންތަކެއް ހޯދައިދިނުމަށް ގުޅިގެން ކުރިޔަށްދާން. އަޅުގަނޑުމެން އުންމީދު ކުރަނީ ހުރިހާ ކަމެއް ހައްލުވެ. ވޮލީއަށް ރަނގަޅު ކުރިމަގެއް އޮތް ކަމަށް.\nތި ލަތީފްއަކީ ތި ކުޅިވަރު ހަލާކުރަން އުޅޭމީހެއްތަ؟ އިއްޔެ ސަތޯ ހެޑް ކޯޗު. އަނެއް ދުވަހު ސުނާ ހެޑް ކޯޗު. މިއަދު ނިޒާރު ހެޑް ކޯޗު. މާދަން ކާކުބާ؟


Thimaavesheege dhuvahu Addu aai Kulhudhuffushee gai gas' indhaifi\nއައްޑޫގައި ކުރިއަށް ގެންދިޔަ ގަސް އިންދުމުގެ ޕްރޮގްރާމުގެ ތެރެއިން -- ފޮޓޯ: އައްޑު ސިޓީ ކައުންސިލް\nތިމާވެށީގެ ދުވަހާ ގުޅުވައިގެން އައްޑޫ އާއި ކުޅުދުއްފުށި ސިޓީގައި ގަސް އިންދުމުގެ ހަރަކާތެއް ފަށައިފި އެވެ.\nކުޅުދުއްފުށި "ފިނިފެހި ސިޓީ" އަކަށް ހެދުމުގެ މަގުސަދުގައި ކުރިއަށް ގެންދާ މި ޕްރޮގްރާމު މިއަދު ފައްޓަވައި ދެއްވީ ކުޅުދުއްފުށީގެ މޭޔަރު މުހައްމަދު އާތިފް އެވެ. މިޕްރޮގްރާމުގެ ދަށުން ކުޅުދުއްފުށީގައި އިންދަން ނިންމާފައިވަނީ ކިހާ ގަހެއް ކަމެއް އެނގިފައެއް ނުވެ އެވެ.\nއައްޑޫގައި ގަސް އިންދުމުގެ ޕްރޮގްރާމުގެ ދަށުން އިންދަން ނިންމާފައިވަނީ އެއްލައްކަ ރުކެވެ. މިޕްރޮގްރާމު އައްޑޫގައި މިއަދު ފައްޓަވައި ދެއްވީ މޭޔަރު އަލީ ނިޒާރު އެވެ.\nކުޅުދުއްފުށީގައި ކުރިއަށް ގެންދިޔަ ގަސް އިންދުމުގެ ޕްރޮގްރާމުގެ ތެރެއިން -- ފޮޓޯ: އައްޑު ސިޓީ ކައުންސިލް\nއައްޑޫގައި ކުރިއަށް ގެންދާ ގަސް އިންދުމުގެ ޕްރޮގްރާމަކީ އައްޑޫ ސިޓީ ކައުންސިލާއި އައްޑޫ ނޭޗާ ޕާކާއި އަދި އީޕީއޭ ގުޅިގެން ކުރިއަށް ގެންދާ ޕްރޮގްރާމެކެވެ.\nކުޅުދުއްފުށީގައި މި ޕްރޮގްރާމު ފަށާފައިވަނީ އެ ރަށުގައި އަލަށް ހަދާ ބަނދަރު ސަރަހައްދާއި މޫދަށް އެރެން ހާއްސަކޮށްފައިވާ ސަރަހައްދުގަ އެވެ. އައްޑޫގައި މިއަދު ހެނދުނު މި ޕްރޮގްރާމް ފެށީ އައްޑޫ ނޭޗާ ޕާކްގަ އެވެ.\nމާލޭގައި ވެސް އެއްލައްކަ ގަސް އިންދުމުގެ ޕްރޮގްރާމެއް ކުރިއަށް ގެންދާނެ ކަމަށް މިދިޔަ މަހުގެ 17 ވަނަ ދުވަހު މާލޭގެ މޭޔަރު ކަމާ ހަވާލުވެވަަޑައިގަތުމަށްފަހު މޭޔަރު މުއިއްޒު ވަނީ ވިދާޅުވެފަ އެވެ. ނަމަވެސް އަދި އެ ޕްރޮގްރާމު ފަށާފައެއް ނުވެ އެވެ.\nއައްޑޫ ސިޓީ ކައުންސިލް ތިމާވެށި އައްޑޫ ސިޓީ + ކުޅުދުއްފުށި މާލޭ ސިޓީ ކުޅުދުއްފުށި ސިޓީ\nދެކުނު ދަތުރުފުޅަށް ފަހު ރައީސް މާލެ ވަޑައިގެންފި


ރައީސުލްޖުމްހޫރިއްޔާ، އެންޓި-ކޮރަޕްޝަން ކޮމިޝަންގެ މެންބަރު ކަމަށް ޙަސަން ލުޠުފީ ޢައްޔަން ކުރައްވައިފި – Maldivian Democratic Party\nރައީސުލްޖުމްހޫރިއްޔާ، އެންޓި-ކޮރަޕްޝަން ކޮމިޝަންގެ މެންބަރު ކަމަށް ޙަސަން ލުޠުފީ ޢައްޔަން ކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދު، އެންޓި-ކޮރަޕްޝަން ކޮމިޝަންގެ މެންބަރު ކަމަށް އައްޑުއަތޮޅު ހިތަދޫ ރަންފަސް ޙަސަން ލުޠުފީ މިއަދު ޢައްޔަން ކުރައްވައިފިއެވެ. ޙަސަން ލުޠުފީ، އެކޮމިޝަންގެ މެންބަރު ކަމަށް ރައީސުލްޖުމްހޫރިއްޔާ މި ޢައްޔަން ކުރެއްވީ، އެޓަރނީޖެނެރަލްގެ ލަފާފުޅާ އެކުގައެވެ.\nއެންޓި-ކޮރަޕްޝަން ކޮމިޝަންގެ މެންބަރު ކަމަށް ޢައްޔަން ކުރެއްވި ކަމުގެ ލިޔުން ޙަސަން ލުޠުފީއާ ރައީސުލްޖުމްހޫރިއްޔާ ޙަވާލުކުރެއްވީ، މިކަމަށްޓަކައި ރައީސުލްޖުމްހޫރިއްޔާގެ އޮފީހުގައި މިއަދު ބޭއްވެވި ރަސްމިއްޔާތެއްގައެވެ.\nމި ރަސްމިއްޔާތުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ދިގު އިންތިޒާރަކަށްފަހު ނަމަވެސް، އިރާދަކުރެއްވީތީ މިކަން މިއަދު މިހަމަޖެހުނީ ކަމަށާއި، އެކޮމިޝަނަށް ހުރިހާ މެންބަރުން މިއަދު މިވަނީ ހަމަވެފައި ކަމުގައި ވިދާޅުވިއެވެ. އަދި އެކޮމިޝަންގައި ލުޠުފީގެ މަސައްކަތް ވަރަށް ފުރިހަމައަށް ގެންދަވާނެ ކަމަށް ޔަޤީން ކުރައްވާ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nއެންޓި-ކޮރަޕްޝަން ކޮމިޝަންގެ މެންބަރު ކަމަށް ޙަސަން ލުޠުފީ ޢައްޔަން ކުރެއްވުމުގެ ކުރިން، ސުޕްރީމް ކޯޓުގެ ފަނޑިޔާރު އައްޝައިޚް ޢަބްދުﷲ ޢަރީފްގެ ކުރިފުޅުމަތީގައި، އެންޓި-ކޮރަޕްޝަން ކޮމިޝަނުގެ މެންބަރުކަމުގެ ޤާނޫނީ ހުވާ ޙަސަން ލުޠުފީ ކުރެއްވިއެވެ.


Shainee ge faaduvidhaalhuvun Dhunya ah: Isthiufa dhevee failvumun | Mihaaru\nޚަބަރު / ކުރީގެ މިނިސްޓަރު ޑރ. މުހައްމަދު ޝައިނީ\nޝައިނީގެ ފާޑުވިދާޅުވުން ދުންޔާ އަށް: އިސްތިއުފާ ދެއްވީ ފޭލްވުމުން\nސްރީ ލަންކާގެ އިސް ބޭފުޅުންތަކަކާ އެކު ބޭއްވި ބައްދަލުވުމެއްގައި ދުންޔާ އެކު ޝައިނީ ބައިވެރިވެވަޑައިގަންނަވަނީ. ރައްޔިތުން އެދޭ ހެޔޮބަދަލުތައް ގެންނަން ޖެހޭނެ ކަމަށް ދުންޔާ ވިދާޅުވުމުން ޝައިނީ ވަނީ ބަހުގެ ހަމަލާތަކެއް އަމާޒުކުރައްވާފައި. --ފޮޓޯ: ފޮރިން މިނިސްޓްރީ\n01 ސެޕްޓެމްބަރ 2016\nފޮރިން މިނިސްޓަރުގެ މަގާމުން ދުންޔާ މައުމޫން އިސްތިއުފާ ދެއްވީ ރައީސް އަބްދުﷲ ޔާމީން ހަވާލުކުރެއްވި ޒިންމާ އަދާނުކުރެއްވި ފޭލްވެވަޑައިގަތުމުން ކަމަށް ވިދާޅުވެ، އޭނާ އަށް ފިޝަރީޒް މިނިސްޓަރު ޑރ. މުހައްމަދު ޝައިނީ ރޭ ފާޑުވިދާޅުވެއްޖެ އެވެ.\nމި ސަރުކާރަށް އަމާޒުކުރާ ފާޑުކިޔުންތަކަށް ރައްދު ދެއްވާ ޝައިނީ ސަންގު ޓީވީގައި ވާހަކަ ދައްކަވަމުން ވިދާޅުވީ ކެބިނެޓުން އިސްތިއުފާ ދެއްވައި ދުންޔާ މިހާރު ހުންނެވީ ފޭލްވެފައި އޮތް ފަޅީގައި ކަމަށެވެ. ދުންޔާ އިސްތިއުފާ ދެއްވީ ވެސް އޭނާ ފޭލްވެގެން ކަމަށް ސިފަކުރައްވައި، ޝައިނީ ވިދާޅުވީ ސަރުކާރުން ކުރިއަށް ގެންދާ ތަރައްގީ އަށް ޖާގަ ދޭން ޖެހޭ ކަމަށެވެ.\n"[ދުންޔާ އަށް] އަޅުގަނޑުމެންނާ އެކު މަސައްކަތްކޮށްލައްވާކަށް ނުކުރެނު. އިސްތިއުފާ ދީފައި ދިޔައީ، އެ ވާނީ ފެއިލިއާއެއް ކަމަށް،" ޝައިނީ ވިދާޅުވި އެވެ.\nއޭގެ ފަހުން މިއަދު ކުރެއްވި ޓުވީޓެއްގައި ވެސް ޝައިނީ ވަނީ ދުންޔާ އަށް ބަހުގެ ހަމަލާތަކެއް އަމާޒުކުރައްވައިފަ އެވެ.\nއޭނާ ވިދާޅުވީ އާ އުސްމިންތަކާއި ރައްޔިތުން ބޭނުންވާ ތަރައްގީ ގެނައުމަށް ރައީސް އަބްދުﷲ ޔާމީނަށް ޖާގަ ދެއްވަން ޖެހޭ ކަމަށެވެ.\nWathan edhey, aa usminthakah dhiumah Raees Yameen asha misarukarah, rayyithun edhey tharaggee genaumah jaaga dhevva. #amazeyyageen.\n— Mohamed Shainee (@mshainee) September 1, 2016\nދުންޔާ އަށް ފާޑުވިދާޅުވެ ޝައިނީ ކުރެއްވި ޓުވީޓް.\nއޭނާގެ ފާޑުވިދާޅުވުން ދުންޔާ އަށް މި އަމާޒުކުރެއްވީ އާ އުސްމިންތަކަކަށް ދިއުމަށް އަދި ބާއްޖަވެރި މުސްތަގުބަލަކަށް ވާސިލްވާން، ވަތަން އެދޭ އަދި ރައްޔިތުން އެދޭ ބަދަލު އައުން މުހިއްމު ކަމަށް ވިދާޅުވެ ދުންޔާ ކުރެއްވި ޓުވީޓާ ގުޅިގެންނެވެ.\nAa usmin thakah dhiumah, adhi baajja veri musthaqbalakah waasil vumah,\nwathan edhey adhi rayyithun edhey heyo badhalu thah aun muhimmu\n— Dunya Maumoon (@dunyamaumoon) August 30, 2016\nދުންޔާ ފޭލްވެފައިވާ ކަމަށް ޝައިނީ ވިދާޅުވިއިރު ސަރުކާރުގެ ބައެއް އަމަލުތަކާ ދެކޮޅަށް ބޭރުން ކުރިމަތިކުރުވި ގޮންޖެހުންތަކާ އެކު ވެސް ސަރުކާރު ދިފާއުކުރެއްވުމުގައި ހުންނެވުމަށް ފަހު، ދުންޔާ މަގާމު ދޫކޮށްލެއްވީ ރާއްޖޭގައި މަރުގެ އަދަބު ތަންފީޒުކުރަން އުޅޭ ގޮތާ މެދު އުފެދުނު ހިޔާލުތަފާތުވުންތަކުގައި ކަމަށް އޭނާ ވަނީ ވިދާޅުވެފަ އެވެ.\nމަރުގެ އަދަބު ތަންފީޒުކުރަން ފެށުމުގެ ކުރިން ޝަރުއީ ދާއިރާގައި ހުރި މައްސަލަތަކަށް ހައްލު ހޯދަން ޖެހޭ ކަމަށް ދުންޔާ ދެކެވަޑައިގަންނަވަ އެވެ.\nދުންޔާ، މަގާމް ދޫކޮށްލެއްވިއިރު ރައީސް ޔާމީނާއި ކުރީގެ ރައީސް އަދި ދުންޔާގެ ބައްޕާފުޅު މައުމޫންއަބްދުލްގައްޔޫމާ ދެމެދު އުފެދުނު ހިޔާލުތަފާތުވުންތައް ބޮޑުވެ، ޕާޓީ ތެރޭގައި ވަނީ ދެ ބޭފުޅުންގެ ފެކްޝަން އުފެދިފަ އެވެ.\nރައީސް މައުމޫން އަބްދުލްގައްޔޫމް ދުންޔާ މައުމޫން ފޮރިން މިނިސްޓްރީ ޑިޕްލޮމެސީ ރައީސް އަބްދުﷲ ޔާމީން ކުރީގެ މިނިސްޓަރު ޑރ. މުހައްމަދު ޝައިނީ\n33 ކޮމެންޓް, 90 ރިއެކްޝަންސް\nމިސަރުކާރާ ހިތްހަމަނުޖެހިގެން މާދަމާވެސް މިސާލަކަށް މުއިއްޒު އިސްތިއުފާދިނިއްޔޯ ހަމަ ވަގުތުން ސައިނީ ބުނާނެ ފެއިލްވެގެންނޭ އެ އިސްތިފާދިނީ، ސައިނީއަކަށް ނޭގޭ ދޯ މިސަރުކާރުގެ ގާތްގަޑަކަށް 20 މިނިސްޓަރުން މިވީ3އަހަރުތެރޭ އިސްތިއުފާދިންކަމެއް، ހަގީގަތަކީ މިސަރުކާރު ވެއިލްވެގެން އެ އެންމެވެސް އެ އިސްތިއުފާދެއްވަނީ.........\nޝައިނީ ހާދަ ޝައިނީއޭ.\nސަމަރު އޮރެންޖް އަހްމަދު މަނިކް\n"އިތުބާރު ކުރައްވާ. އަޅުނގަޑުމެންނަށް [މިނިސްޓަރުންނަށް] ވަރަށް ބޮޑަށް އިތުބާރު ކުރައްވާ. އެހެންވީމަ އަޅުނގަޑުމެން އަޅުނގަޑުމެންގެ މަގާމުގައި ރައީސް ޔާމީން ދިފާއު ކުރުމަށްޓަކައި ލޭ އޮހޮރުވާން ވެސް މިތިބީ ތައްޔާރަށޭ،" ޝައިނީ ވިދާޅުވި އެވެ. https://sun.mv/78958 ޝައިނީ ކާރިން އަހާލަން ބޭނުން ކޮންބައެއްގެ ގައިން ލޭއޮހޮރުވާ ވާހަކައެއް ތޯ ތިޔަ ދައްކަވަނީ!\nވާހަކަ ނުދައްކާ ތިމާމެންވީ ވައުދު ފުއްދަބަލާ. ކޮބާހޭ ތެޔޮވަޅު. ކޮބާހޭ މަސްވެރިންނާއި ދަނޑުވެރިންނަށް ދޭން ވައުދުވި 10،000ރ އާއި 8،000ރުފިޔާ. ޝައިނީ އެހެންބޭފުޅުންގެ ވާހަކަ ނުދައްކާ ތިމާމެން ވައުދުވި މިކަ ންތައް ކުރަންއުޅެބަލަ. ނުކުރެވެންޏާ ހަނުހުންނަވާ.\nދުންޏާ ގެ ޚިދުމަތް ގައުމުން ފެންނަން އެބަހުރި ދެންް ސައިނީއޯ؟\nޝައިނީ. ކޮބައިތޯ ހޯއްދެވި ތެޔޮވަޅު؟\nފޭލް ވެގެން އިސްތިއުފާ ދެންޏާ ތިހުރިހާ ވަޒީރުން މިހާރު ތިބެން ޖެހޭނީ ގޭގައެވެ. ދެން އެހެން ނޫނަސް ދުނިޔެ ގަބޫލުކުރާ އާންމު އުސޫލްތަކާއި ބައިނަލް އަގުވާމީ ހަމަތަކާއި ރާއްޖޭ ބައިވެރިވެފައިވާ މުއާހަދާ ތަކާއި ޕްރޮޓޯކޯލް ތަކާ ހިލާފަށް ވެރިކަން ކުރުމުން އެކަންއެކަން ދިފާއި ކުރުމަށް އެންގުމުން އެކަން ނުކުރަން ނިންމުމަކީ ފޭލްވުން ކަމަށް ވާނަމަ، އެކަމަށް ދުންޔާ އަށް ސެލިއުޓް ނަގަން ޖެހެވެ. އެޅިހާ ބަތަކަށް ރިހަކިޔައިގެން ތިމާގެ އަމިއްލަ ޒަމީރު ގަބޫލު ނުކުރާ ކަންކަން ދިފާއުކުރުމަށް މަގާމުގެ ދަހިވެތިކަމުގައި ހުރުމުގެ ބޭނުމެއް ނެތެވެ.\nދުންޔާ އިސްތިއުފާ ދިނުމުން މިސަރުކާރަށް ފޫނުބެދޭ ވަރުގެ ގެއްލުމެއް ދައްކާނެ ކަން މަމެން ޕިންކް ކުދިންނަށް ވެސް އިނގެއެވެ. އެކަމަކު އެމީހުން މިސަރުކާރު ދެކެ ލޯބިން ވަޒީފާ އަދާ ކުރި ނަމަ އެހެން އެކަން ނުވާނެއެވެ. އަމިއްލަ އެދުން އިސްކުރީމާ ވާން ޖެހޭ ގޮތަކީ އަމިއްލަ އަށް އިސްތިއުފާ ދިނުން ނުވަތަ ވަކި ކުރުން މިދެ ގޮތުން ކުރެ ކޮންމެވެސް އެއް ގޮތް އޮންނާނީ. އަދި ވެސް މިވެރިކަމުގެ ދޮރު ހުންނާނީ ދުންޔާ މެންނަށް ހުޅުވިފައެވެ.\nތީ އެކަމަކު ވަރަށް ދަށުދަރަޖައިގެ ކަމެއް. އިހަށްދުވަ ހަވީރުވަންދެން ތިމާޔާއެކު ކެބިނެޓުގަ އިންނެވި ވަޒީރަކާ ދިމާލަށް ތިހެން ބުނިމީހަކު، މަދަމާ ތިމާގެ އަބިމީހާ ނޫނީ މައިންބަފއިންނަށް ތިގޮތަށް އެއްޗެތި ނުކިޔާނެ ކަމަކަށް ގަބޫލު ނުކުރެވޭ. ޝައިނީ މިހާރު ވިވަނީ ސިޔާސީ ގޮތުން އޮއްޓަރު ހުރި މީހަކަށްވުރެ އޮއްޓަރެއް ނެތް މީހަކަށް.\nމޭރާ ނާމް ޖޯކަރު\nދުންޔާ އަށް އިނގޭ ހުސް ޖޯކަރުންނާއެކު އުޅެންޏާ އެކަމަނާވެސް ޖޯކަރަކަށް ވެދާނެކަން. އެހެންވެ އަވަހަށް އިސްތިއުފާދިނީ.


Ananya Pandey ge face mask recipe varah faseyha! – Iru\nއައިޖީއެމްއެޗްގެ އައިސީޔޫގައި އޮތް ދެ ބަލިމީހަކާއި ދެ ނަރުހުން ކޮވިޑަށް ޕޮޒިޓިވް ވެއްޖެ\nޝާޝާ· 23 މޭ 2020\nމޫނުގެ ހަންގަނޑު ރީތިކޮށް އޮމާންކޮން ބެހެއްޓުމަކީ، ކޮންމެ އަންހެނެއްގެވެސް ހުވަފެނެކެވެ. އަދި އެ ބޭނުމުގައި ސެލޫންތަކަށް ގޮސް ފޭޝަލް ޓްރީޓްމެންޓުތައް ނަގާ މީހުންވެސް ބައިވަރެވެ. ނަމަވެސް ލޮކްޑައުންގެ ސަބަބުން އެކަމަށް ވަނީ ހުރަސްއެޅިފައެވެ. އެހެންކަމުން ދެން އޮތް ގޮތަކީ، ގޭގައި ތިބެގެން އަމިއްލައަށް ފޭސް މާސްކު ތައްޔާރުކުރުމެވެ. މިކަމަށް އޮތް އުފާވެރި ޙަބަރަކީ، މި ދުވަސްވަރު ކަރަންޓީނުގައި ތިބެގެން މަޝްހޫރު ތަރިން، އެމީހުންގެ މޫނު ރީތިކޮށް ބެހެއްޓުމަށް ހާކާ ޤުދުރަތީ އެއްޗެހި ފޭނުންނާ ހިއްސާކުރަމުން ދާކަމެވެ. މިފަދަ ފޭސް މާސްކެއްގެ ރެސިޕީ ދާދިފަހުން ހިއްސާކޮށްފައި ވަނީ ބޮލީވުޑުގެ ކުރިއަރަމުން އަންނަ ތަރި އަނަންޔާ ޕާންޑޭއެވެ.\n21 އަހަރުގެ ޒުވާން ބަތަލާ އިންސްޓަގުރާމުގައި ހިއްސާކޮށްފައިވަނީ އޭނާގެ މަންމަ ދަސްކޮށްދީފައިވާ “ޑީއައިވައި” (ޑޫ އިޓް ޔޯސެލްފް) ފޭސް މާސްކެއް ތައްޔާރު ކުރާނެ ގޮތެވެ. އެގޮތުން އަނަންޔާގެ ފޭސް މާސްކުގައި ހިމެނެނީ ބަދިގެއިން ފަސޭހައިން ލިބެން ހުންނަ ތިން ބާވަތެކެވެ. އެއީ ޔޯގަޓާއި، ރީނދޫ އަދި މާމުޔެވެ. މި ތިނެތި އެއްކޮށްލާފައި ޕޭސްޓެއް ހެދުމަށްފަހު މޫނުގައި ހާކާނީއެވެ.\nމި މާސްކުގައި ހިމެނޭ އެންމެ މުހިއްމު އެއްޗަކީ ރީނދުލެވެ. އޭގައިވާ އެންޓި-އިންފްލެމޭޓަރީ އަދި އެންޓިއޮކްސިޑެންޓް މާއްދާގެ ސަބަބުން، ހަންގަނޑު ހިރުވައި ބިހި ނެގުން ފަދަ ކަންކަމުން ރައްކާތެރި ކޮށްދީ، އޮމާންކޮށްދެއެވެ. އަދި ޔޯގަޓާއި މާމުޔަކީވެސް ހަންގަނޑަށް މަޑުކަން ގެނެސްދީ، އޮމާންކޮށް ބެހެއްޓުމަށް އެހީވެދޭ ބާވަތްތަކެކެވެ.\nނިދާއިރު އިސްޓާކީން ލާންޖެހެނީ މިހެންވެ\nއަނަންޔާ ކިޔައިދިން ގޮތުގައި، މި މާސްކު ބޭނުންކުރާ ކޮންމެ ފަހަރަކު އޭނާގެ މޫނު ތާޒާވެ، އަލިކަން ގެނެސްދެއެވެ. ނަމަވެސް ރީނދުލަކީ ކުލަ ހިފާ އެއްޗަކަށް ވުމުން، މި ޕޭސްޓު ހާކައިގެން މާގިނައިރު ހުރުމަކީ ރަނގަޅު ކަމެއް ނޫންކަން އަނަންޔާ ހަނދާން ކޮށްދެއެވެ. “އެންމެ ގިނަވެގެން 10 ނުވަތަ 15 މިނެޓު ފަހުން ދޮވެލަން ޖެހޭނެ”، އެ ވީޑިއޯގައި އަނަންޔާ އިރުޝާދުދެއެވެ.\nހާދަ ރީތި ކުއްޖެކޭ ދޯ. ماشاء الله


ތޮއްޑޫ ސްކޫލްގެ އެކްޓިވިޓީ ޔުނީފޯމް ފަހައިދޭނެ ފަރާތެއްހޯދުން (2 ވަނަ އިޢުލާން)\nމި ސްކޫލްގެ އިޢުލާނު ނަންބަރު GS66/IUL/2019/19 (27 ޖުލައި 2019) އެކްޓިވިޓީ ޔުނީފޯމް ތައްޔާރުކޮށްދިނުމުގެ މަސައްކަތަށް ބީލަން ހުށަހެޅުމަށް ހުޅުވާލެވުނު ފުރުޞަތުގައި އެއްވެސް ފަރާތަކުން ބީލަން ހުށަހަޅާފައި ނުވާތީ މިކަމަށް ޝަރުޠުހަމަވާ ހުރިހާ ފަރާތްތަކަށް އަލުން ބީލަން ހުށަހެޅުމުގެ ފުރުސަތު ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\nބީލަންތަކުގައި ބައިވެރިވާން އެދޭ ފަރާތްތަކުން، 2019 ސެޕްޓެމްބަރ 17 އިން 2019 ސެޕްޓެމްބަރ 26 އަށް ބަންދުނޫން ކޮންމެ ދުވަހަކު 9:30 އިން 12:30 އަށް މިސްކޫލަށް ވަޑައިގެން ނުވަތަ އީމެއިލް މެދުވެރިކޮށް ނަންނޯޓް ކުރެއްވުން އެދެމެވެ.\nމި ބީލަމާއި ބެހޭގޮތުން އެއްވެސް ސުވާލެއްވާނަމަ 2019 ސެޕްޓެމްބަރ 26 ވާ ބުރާސްފަތި ދުވަހުގެ 13:00 ގެ ކުރިން ތިރީގައިވާ އެޑްރެހަށް ލިޔުމުން ނުވަތަ މެއިލް މެދުވެރިކޮށް ފޮނުއްވުންއެދެމެވެ.\nމި ބީލަމާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2019 ސެޕްޓެމްބަރ 29 ވާ އާދިއްތަ ދުވަހުގެ 11:00 ގައި މިސްކޫލްގައެވެ.\nބީލަން ހުޅުވުން އޮންނާނީ 2019 އޮކްޓޯބަރ 06 ވާ ހޯމަ ދުވަހުގެ 11:00 ގައި މިސްކޫލްގައެވެ.\nމި ޕްރޮޖެކްޓްގެ ބިޑު ސެކިއުރިޓީގެ ގޮތުގައި 5,000/- (ފަސްހާސް) ދިވެހި ރުފިޔާ ހުށަހަޅަންވާނެއެވެ. ބިޑު ސެކިއުރިޓީގެ މުއްދަތަކީ ބިޑު ހުޅުވާ ތާރީޚުން ފެށިގެން 30 ދުވަހެވެ.\nމިޕްރޮޖެކްޓާގުޅޭ ބީލަން ފޮތް މިއިޢުލާނާއެކު އެޓޭޗް ކުރެވިފައިވާނެއެވެ.\n16 ސެޕްޓެމްބަރ 2019މ\n17 މުޙައްރަމް 1440ހ\n16 ސެޕްޓެންބަރު 2019\nޕަބްލިޝްކުރި ތާރީޚު: 16 ސެޕްޓެންބަރު 2019\nސުންގަޑި: 29 ސެޕްޓެންބަރު 2019 0011\n- އެކްޓިވިޓީ ޔުނިފޯމްގެ ބީލަން ފޮތް


STO ge hihsaaakah 57 rufiyaa bahan hushahalhan ninmaifi\nއެސްޓީއޯގެ ހިއްސާއަކަށް 57 ރުފިޔާ ބަހަން ހުށަހަޅަން ނިންމައިފި\nސަރުކާރާއި ރައްޔިތިން ހިއްސާވާ ވިޔަފާރި ކުންފުނި، އެސްޓީއޯއަށް މިދިޔަ އަހަރު ލިބުނު ފައިދާ އިން ހިއްސާއަކަށް 57 ރުފިޔާ ބަހަން ހުށަހަޅަން އެ ކުންފުނީގެ ބޯޑުން ނިންމައިފި އެވެ.\nއަންނަ ޖޫން މަހުގެ ހަތަރު ވަނަ ދުވަހު ކުރުބާ އައިލެންޑް ރިސޯޓްގައި ބާއްވާ އެ ކުންފުނީގެ އަހަރީ އާންމު ޖަލްސާގެ ނޯޓިސްއާ އެކު ނެރެފައިވާ ޖަލްސާގެ އެޖެންޑާގައި ބުނެފައި ވަނީ މި މަހުގެ 19 ވަނަ ދުވަހު ބޭއްވި ޑިރެކްޓަރުންގެ ބޯޑްގެ ޖަލްސާ އިން ނިންމާފައި ވަނީ ހިއްސާއަކަށް 57 ރުފިޔާ ބަހަން ކަމަށެވެ. އެ އަދަދު ބަހަން ފާސްވާނީ އާންމު ޖަލްސާގައި ވޯޓަށް އަހައި އަގުލަބިއްޔަތުން ފާސްވުމުންނެވެ.\nއެ ކުންފުނިން އާންމުކޮށްފައިވާ މިދިޔަ އަހަރުގެ އަހަރީ ރިޕޯޓްގައިވާ ގޮތުގައި އެސްޓީއޯއަށް ސާފު ފައިދާގެ ގޮތުގައި މިދިޔަ އަހަރު ލިބުނީ، 520 މިލިއަން ރުފިޔާ އެވެ. އޭގެ ކުރިން، 2014 ވަނަ އަހަރު ސާފު ފައިދާގެ ގޮތުގައި 573 މިލިއަން ރުފިޔާ އެ ކުންފުންޏަށް ލިބިފައިވެ އެވެ. އެސްޓީއޯގެ ސާފު ފައިދާ ދަށަށް ދިޔައީ ދުނިޔޭގެ ބާޒާރުގައި ތެލުގެ އަގު ދަށަށް ދިޔުމުން ތެޔޮ ވިއްކައިގެން ލިބުނު އާމްދަނީ އެ ކުންފުންޏަށް މަދުވުމުންނެވެ.\nކުންފުނިތަކުގެ ބެލެނިވެރި ފަރާތް ކަމަށްވާ ކެޕިޓަލް މާކެޓު ޑިވްލޮޕްމަންޓް އޮތޯރިޓީ (ސީއެމްޑީއޭ) ގެ ގަވާއިދުގައިވާ ގޮތުން މި މަސް ނިމުމުގެ ކުރިން ކުންފުނީގެ އާންމު ޖަލްސާ ބާއްވަން ޖެހެ އެވެ. އެހެން ނަމަވެސް ހިސާބުތައް އެކުލަވާލުމުގައި ލަސްތަކެއް ދިމާވެ، ޖަލްސާ އަންނަ މަހަށް ފަސްކުރަން ޖެހުނީ އެވެ.\nއެހެން އަހަރުތަކެކޭ ވެސް އެއްގޮތަށް އެސްޓީއޯގެ އާންމު ޖަލްސާގައި ދެން އޮންނާނީ މިދިޔަ އަހަރުގެ އާންމު ޖަލްސާގެ ޖައުމިއްޔާ ފާސްކުރުމާއި ހިސާބުތައް ފާސްކުރުމާއި އާންމު ހިއްސާދާރުންގެ ތެރެއިން ބޯޑަށް ހޮވާ ޑިރެކްޓަރެއް ހޮވުން އަދި އޮޑިޓް ކުންފުންޏެއް ކަނޑައެޅުމެވެ.


"ރައީސް" އަށް ހުއްދަ ދެވެން ނެތް ކަމަށް ޕާކިސްތާނުން ބުނެފި\n"ރައީސް" ބެލުމަށް ޕާކިސްތާނުގެ ގިނަ އަދަދެއްގެ ރައްޔިތުން ތިބީ އިންތިޒާރުގައި\n8 ފެބްރުއަރީ 2017 | ބުދަ 16:20\nޕާކިސްތާނުގެ ސިނަމާއެއްގައި ޓިކެޓް ގަތުމަށް ބަޔަކު ކިޔުގަ ޖެހިގެން. - ފޮޓޯ/ ރޮއިޓާސް\nއިންޑިއާގެ ބްލޮކްބަސްޓާ ފިލްމެއް ކަމަށްވާ "ރައީސް" އެޅުވުމަށް ހުއްދަ ދެވެން ނެތް ކަމަށް ޕާކިސްތާނުގެ ސެންސަރު ބޯޑުން ބުނެފިއެވެ.\nބޮލީވޫޑް ސުޕަސްޓާ ޝާހްރުކް ޚާނާ އެކު ޕާކިސްތާނުގެ އެކްޓްރެސް މާހިރާ ޚާން ފެނިގެންދާ "ރައީސް" ދެއްކުން މަނާކޮށްފައި ވަނީ އެ ގައުމުގައި ދެއްކުން އެކަށީގެން ނުވާ މަންޒަރުތައް ހިމެނޭތީ ކަމަށް ޕާކިސްތާނުގެ ޕެނަލް އޮފް ފިލްމް ސެންސާސް، މުބައްޝިރު ހުސައިން ވިދާޅުވިއެވެ.\nނަމަވެސް އޭގެ ތަފްސީލް ދެއްވަން އޭނާ ދެކޮޅު ހެއްދެވިއެވެ. މީޑިއާ ރިޕޯޓްތައް ބުނެފައި ވަނީ "ރައީސް" މަނާކޮށްފައި ވަނީ އެ ފިލްމްގައި މުސްލިމުންގެ ގޮތުގައި ބަޔަކު ދައްކާ އިރު ދީނާ ނުގުޅޭ އެތައް ކަމެއް ކުރާ މަންޒަރުތައް ހިމަނާފައި ވާތީ ކަމަށެވެ. އަދި އިސްލާމްދީނާ މެދު ނުބައި ތަސައްވުރެ އެ ފިލްމުގައި ދައްކުވައިދީފައިވާތީ ކަމަށް ވެސް މީޑިއާ ރިޕޯޓްތައް ބުނެއެވެ.\nއިންޑިއާގައި މިހާރު ވެސް ބޮޑު އާމްދަނީއެއް ހޯދާފައިވާ "ރައީސް" ބެލުމަށް ޕާކިސްތާނުގެ ގިނަ އަދަދެއްގެ ރައްޔިތުން ތިބީ އިންތިޒާރުގައެވެ. ހާއްސަކޮށް އެ ގައުމުގެ އަންހެން ތަރިއަކު ފެނިގެންދާތީ ގިނަ ބަޔަކު މި ފިލްމް ސިނަމާތަކުން ބެލުމަށް ތިބީ ކެތްމަދުވެފައެވެ. އާންމު ގޮތެއްގައި ވެސް ބޮލީވޫޑްގެ ފިލްމްތަކަށް ޕާކިސްތާނުގައި ބޮޑު ތަރުހީބެއް ލިބެއެވެ. ނަމަވެސް ދެ ގައުމު ގުޅޭ ސަރަހައްދީ ރޮނގު ހިމެނޭ ޖައްމު-ކަޝްމީރުގެ ހަމަނުޖެހުންތަކާ ގުޅިގެން ޕާކިސްތާނުގެ ފަންނާނުންނަށް އިންޑިއާގައި މަސައްކަތް ނުކުރެވޭ ގޮތަށް ހަމަޖައްސައި ތަރިންތައް އަނބުރާ ފޮނުވާލުމަށް އިންޑިއާ އިން ނިންމުމާ ގުޅިގެން ދެ ގައުމުގެ މެދުގައި ވަނީ މައްސަލަ ވަރަށް ބޮޑަށް ގޯސްވެފައެވެ. އަދި ބޮލީވުޑްގެ ފިލްމްތައް ޕާކިސްތާނުގައި އެޅުވުން ވަނީ މަޑުޖައްސާލާފައެވެ. އަދި ކޭބަލް އޮޕަރޭޓަރުންނަށް ހިންދީ ޗެނެލްތައް ދެއްކުން ވެސް ވަނީ ސަރުކާރުން މަނާކޮށްފައެވެ.\nރާހުލް ޑޮލާކިއާ ޑައިރެކްޓްކޮށްފައިވާ މިފިލްމު ރިލީޒްކުރި ދުވަހުން ފެށިގެން ޚަބަރުތަކުގެ ފަލަ ސުރުޚީތަކުން ޖާގަ ހޯދަމުން އަންނައިރު، ކްރިޓިކުން ބުނާ ގޮތުގައި ފިލްމު މިހާ ކާމިޔާބުވުމުގެ ސިއްރަކީ ފިލްމުގައި ދައްކުވައިދީފައިވާ ޕާކިސްތާނު އެކްޓްރެސްއެއް ކަމަށްވާ މާހިރާ ޚާން އާއި ނަވާޒުއްދީން ޞިއްދީޤީ ހިމަނައިގެން ނެރުނު ފިލްމު "ރައީސް" އަންނަނީ މިއަހަރު އިންޑިޔާގެ ބޮކްސް އޮފީހުގައި ހަދާފައިވާ އެތަކެއް ރެކޯޑުތަކެއް މުގުރާލަމުންނެވެ.\nޕާފޯމެންސްގެ އިތުރުން އޭގައި އެކުލެވޭ "އަސަރުގަދަ" ޑައިލޮގްތަކަށާއި ވަކިން ޚާއްޞަކޮށް ފިލްމުގެ މިއުޒިކަށް ގިނަ ބަޔަކު ވަނީ ތަޢުރީފްކޮށްފައެވެ.


Vaguthee gothun rashah badhaluvaa dharivarunnah rashu school in furusath libeyne – Iru\nވަގުތީ ގޮތުން ރަށަށް ބަދަލުވާ ދަރިވަރުންނަށް ރަށު ސްކޫލުން ފުރުސަތު ލިބޭނެ\nކޮވިޑް-19ގެ ސަބަބުން ދިމާވެފައިވާ ގޮންޖެހުންތަކާއި އެކު ވަގުތީ ގޮތުން ރަށަށް ބަދަލުވާ ދަރިވަރުންނަށް ރަށު ސްކޫލުން ފުރުސަތު ލިބޭނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nނޭޝަނަލް އެމެޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާލުވީ މިހާރުގެ ހާލަތަށް ބަލާއިރު ބައެއް ދަރިވަރުން ވަގުތީގޮތުން ރަށަށް ބަދަލުވާން ޖެހިފައިވާ ކަމަށެވެ. ނަމަވެސް އޭގެ ސަބަބުން އެ ކުދިންގެ ކިޔެވުން ހުއްޓުމަކަށް ނުގެނެސް، ކުރިއަށް ދެވޭނެ ގޮތަކަށް ކަންކަން ރާވަމުން އަންނަ ކަމަށް މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ރަށުގައި ތިބި ދަރިވަރުންނަށް، އެ ރަށުގެ ސްކޫލް ހުޅުވުމާ އެކު އެ ކުއްޖަކު ކުރިން ކިޔަވަމުން ދިޔަ ގްރޭޑުން ޖާގަ ލިބޭނެ ކަމަށެވެ. އަދި އެ ކުދިން ކުރިން ބޭނުންކުރި ޔުނީފޯމް ލައިގެން ރަށު ސްކޫލަށް ދެވޭނެ ކަމަށް މިނިސްޓަރު ވިދާޅުވި އެވެ.\nއޭގެ އިތުރުން މިހާރުގެ ހާލަތު ރަނގަޅުވެ، ކުދިން އަނބުރާ މާލެ އައުމުން އެ ކުދިން ކުރިން ކިޔަވަމުން ދިޔަ ސްކޫލްތަކުން ފުރުސަތު ލިބޭނެ ކަމަށާއި، އެ ސްކޫލްތަކުން ފުރުސަތު އެއްވެސް ކުއްޖަކަށް ނުގެއްލޭނެ ކަމަށް ވެސް މިނިސްޓަރު ވިދާޅުވި އެވެ.


SunOnline: Parasite ah Oscar libumun Trump faadu vidhaalhuvejje\nއަހުމަދު ޖައިޝަން 21 Feb 2020, 11:18\nޕެރަސައިޓް އަށް އެންމެ މޮޅު ފިލްމުގެ އެވޯޑު ލިބުން ހައްގު ނުވާފަދަ މޭރުމަކުން ޓްރަމްޕް ވަނީ ވާހަކަފުޅުދައްކަވާފައި ---\nމިއަހަރު އޮސްކާ އެވޯޑުގެ އެންމެ ޝަރަފުވެރި އެވޯޑުތައް، ދެކުނު ކޮރެއާގެ ބްލެކް ކޮމެޑީ އަދި ތްރިލާ ފިލްމު ޕެރަސައިޓް ކާމިޔާބު ކުރުމުން އެމެރިކާގެ ރައީސް ޑޯނަލްޑް ޓްރަމްޕްގެ މަލާމާތް އެ ފިލްމަށާއި މުޅި އެވޯޑު ހަފްލާއަށް ރައްދުވެއްޖެއެވެ.\nމި މަހުގެ 10 ގައި ބޭއްވި 92 ވަނަ އޮސްކާ އެވޯޑްސްގައި އެންމެ މޮޅު ފިލްމުގެ އެވޯޑު ހޯދައި ޕެރަސައިޓް ވަނީ އޮސްކާގެ ތާރީހުގައި ހޯދާފައި ނުވާފަދަ ބޮޑު ކާމިޔާބީއެއް ހޯދާފައެވެ.\nގިނަ ބަޔަކަށް މިއަހަރުގެ އެވޯޑު ހަފްލާ ކަމުދިޔަ ނަމަވެސް ޓްރަމްޕްގެ ހިޔާލުފުޅު ހުންނެވީ މުޅީން ތަފާތުކޮށެވެ. އެމަނިކުފާނު ވިދާޅުވީ މިއަހަރުގެ އެންމެ މޮޅު ފިލްމަކީ ދެކުނު ކޮރެއާގެ ފިލްމެއް ކަމަށާއި އެ ކަމަކީ އެއްވެސް ހަމަޖެހޭ ކަމެއް ނޫން ކަމަށެވެ.\n"ޓްރޭޑުގެ ގޮތުން ބަލާއިރުވެސް ދެކުނު ކޮރެއާއި އަޅުގަނޑުމެނާ ގިނަ މައްސަލަތައް އެބަހުރި. އެހެން އޮތް އިރުވެސް އަދި އެންމެ މޮޅު ފިލްމު އެ ދިނީ ދެކުނު ކޮރެއާ ފިލްމަކަށް،" ޓްރަމްޕް ވިދާޅުވިއެވެ.\nފިލްމާ މެދު ސުވާލުކުރައްވަމުން ޓްރަމްޕް ވިދާޅުވީ އެ ފިލްމަކީ މޮޅު ފިލްމެއް ކަމެއް އެނގިވަޑައިނުގަންނަވާކަމަށެވެ. އަދި ބައިވަރު މޮޅު ފިލްމުތައް ހުރި އިރުވެސް ޕެރަސައިޓަށް އެންމެ މޮޅު ފިލްމުގެ އެވޯޑު ދިނުމުން އެކަމާ ހިތްހަމަޖެހިނުލައްވާ ކަމަށް ޓްރަމްޕް ފާހަގަކުރެއްވިއެވެ.\n"އެންމެ މޮޅު ފޮރިން ފިލްމުގެ އެވޯޑު ޕެރަސައިޓަށް ލިބިދާނެ. މިއީ ކުރީން އެއްވެސް އިރެއްގައި ވީ ކަމެއްތަ؟" ޓްރަމްޕް ސުވާލު ކުރެއްވިއެވެ.\nމިއީ މީގެކުރީން އޮސްކާގެ ތާރީހުގައި ވެފައިވާ ކަމެއް ނޫނެވެ. އިނގިރޭސި ބަހުން ނޫން ބަހަކުން ތައްޔާރުކޮށްފައިވާ ފިލްމަކަށް އޮސްކާގެ އެންމެ ޝަރަފުވެރި އެވޯޑު ލިބުނު މިއީ ފުރަތަމަ ފަހަރެވެ.\nކޭޓީ ޕެރީ އަށް ލިބެނީ އަންހެން ކުއްޖެއް